**Budapest Főváros VII. kerület Erzsébetváros Önkormányzata Képviselő-testületének**

**…/2018. (….) önkormányzati rendelete**

**a Budapest Főváros VII. kerület Erzsébetváros Önkormányzata**

**közigazgatási területén található, világörökségi területen működő, 24 és 6 óra között nyitva tartó, szeszes italt kimérő, árusító kereskedelmi, illetve vendéglátó üzletek nyilvántartásáról szóló 18/2018. (XI.22.) önkormányzati rendelet módosításáról**

Budapest Főváros VII. kerület Erzsébetváros Önkormányzatának Képviselő-testülete a kereskedelemről szóló 2005. évi CLXIV. törvény 12. § (5) bekezdésében kapott felhatalmazás alapján, és a Magyarország helyi önkormányzatairól szóló 2011. évi CLXXXIX. törvény 23. § (5) bekezdés 8. pontjában meghatározott feladatkörében eljárva a következőket rendeli el:

**1. §**

A Budapest Főváros VII. kerület Erzsébetváros Önkormányzata közigazgatási területén található, világörökségi területen működő, 24 és 6 óra között nyitva tartó, szeszes italt kimérő, árusító kereskedelmi, illetve vendéglátó üzletek nyilvántartásáról szóló 18/2018. (XI.22.) önkormányzati rendelet 2. § (2) bekezdése a következő szöveggel lép hatályba:

*„(2) Az e rendelet hatálya alá tartozó üzletekről vezetett nyilvántartás tartalmazza:*

*a) a kereskedő nevét,*

*b) az üzlet címét, elnevezését, kereskedelmi hatósághoz bejelentett befogadóképességét, nyitva tartási idejét,*

*c) a felügyeleti díjjal összefüggő külön jogszabályban meghatározott bevallási kötelezettség teljesítésének időpontját,*

*d) a felügyeleti díj megállapítására meghozott döntésben megállapított összeget,*

*e) a kereskedő által megtett befizetések összegét.*

*f) az üzlet működésével összefüggő, a kereskedelemről szóló 2005. évi CLXIV. törvény 9. § (4) bekezdésében meghatározott hatósági jogkövetkezmény megjelölése,*

*g) a jogkövetkezményre vonatkozó döntés kiadmányozásának napja,*

*h) valamint a jogkövetkezményre vonatkozó döntés végrehajthatóvá válásának napja.”*

**2. §**

Ez a rendelet 2018. december 31. napján lép hatályba.

dr. Gotthard Gábor Vattamány Zsolt

jegyző polgármester**Általános indokolás**

A rendelet alapján a felügyeleti díjjal érintett üzletekre vonatkozó nyilvántartás – a már korábban elfogadott adatokon túl – tartalmazná az üzlet tevékenységével összefüggő, jegyző, mint kereskedelmi hatóság által a vonatkozó jogszabályi és hatósági előírások megsértése esetén meghozott döntéseit, ezzel elősegítve a világörökségi területen található üzletek jogszabályi megfelelőségének, valamint a működésükkel összefüggő hatósági munka megismerését.

**Részletes indokolás**

**1. §** A hatósági nyilvántartás tartalmának bővítésére vonatkozó rendelkezés.

**2. §** Hatályba léptető rendelkezés.