|  |
| --- |
| **Helyi**  **Esélyegyenlőségi**  **Program** |
| **Budapest Főváros VII. Kerület Erzsébetváros Önkormányzata** |
| **[http://upload.wikimedia.org/wikipedia/commons/f/f3/VII._kerület_címere.jpg](http://www.google.hu/url?sa=i&source=images&cd=&cad=rja&docid=AjCcqzCmiXAmTM&tbnid=xXWPkB34LEJ6XM:&ved=0CAgQjRwwAA&url=http://commons.wikimedia.org/wiki/File:VII._ker%C3%BClet_c%C3%ADmere.jpg&ei=m6GQUZCgDImn4ATJoIDYBA&psig=AFQjCNG4bs69y_OilrdNf67b6lmOSsdIfg&ust=1368519451233537)**  **2019-2023** |

**BEVEZETÉS**

Összhangban az Egyenlő Bánásmódról és az Esélyegyenlőség Előmozdításáról szóló 2003. évi CXXV. törvény, a helyi esélyegyenlőségi programok elkészítésének szabályairól és az esélyegyenlőségi mentorokról szóló 321/2011. (XII. 27.) Korm. rendelet és a helyi esélyegyenlőségi program elkészítésének részletes szabályairól szóló 2/2012. (VI. 5.) EMMI rendelet rendelkezéseivel, Budapest Főváros VII. Kerület Erzsébetváros Önkormányzata Helyi Esélyegyenlőségi Programban rögzíti az esélyegyenlőség érdekében szükséges feladatokat.

Az önkormányzat vállalja, hogy az elkészült és elfogadott Esélyegyenlőségi Programmal összehangolja a település más dokumentumait, valamint az önkormányzat fenntartásában lévő intézmények működtetését. Vállalja továbbá, hogy az Esélyegyenlőségi Program elkészítése során bevonja partneri kapcsolatrendszerét, különös tekintettel a köznevelés állami és nem állami intézményfenntartóira.

Jelen helyzetelemzés az Esélyegyenlőségi Program megalapozását szolgálja.

**Budapest Főváros VII. kerület Erzsébetváros bemutatása**

Erzsébetváros Budapest belvárosának vallási és kulturális központja, és talán legszínesebb, legsokoldalúbb része. A színvonalas európai nagyvárossá váló Budapest terjeszkedő belvárosi funkciói magukba foglalják Erzsébetváros jelentős részét. Erzsébetváros – mint minden fővárosi kerület - funkcióhiányos, ugyanakkor kiemelt lakó- és szolgáltatási, magas szintű kereskedelmi, idegenforgalmi, vendéglátási és kulturális szerepekkel rendelkezik Budapesten belül. A funkcionális ellátottság szempontjából a különböző közszolgáltatások a kerületi lakosai számára jól hozzáférhetőek, a kerület minden részében jelen vannak, vagy jól elérhető, központi részén helyezkednek el. A lakosság ellátását szolgáló kereskedelmi ellátottságról is elmondható, hogy az egyes szolgáltatások kerület egészét tekintve kielégítő és a lakosok számára könnyen hozzáférhető helyen találhatóak. A kerület kulturális és vallási funkcióját tekintve nemzetközi vonzerővel bír, a zsidó kulturális negyed világörökséghez kapcsolódó műemléki környezete révén. A kulturális, idegenforgalmi és turisztikai szolgáltatások a kulturális hagyományoknak köszönhetően Belső-Erzsébetvárosra koncentrálódnak.

**Földrajzi adottságok**

A [török hódoltság](https://hu.wikipedia.org/wiki/T%C3%B6r%C3%B6k_h%C3%B3dolts%C3%A1g) utáni időkben a mai Erzsébetváros helyén elszórt tanyák, szőlőskertek jöttek létre. A VII. kerület szerkezetét az elsőként kialakult utcák ([Király utca](https://hu.wikipedia.org/wiki/Kir%C3%A1ly_utca_(Budapest)), [Dob utca](https://hu.wikipedia.org/w/index.php?title=Dob_utca&action=edit&redlink=1)) határozták meg. Az 1870-es években a [Nagykörút](https://hu.wikipedia.org/wiki/Nagyk%C3%B6r%C3%BAt_(Budapest)) kialakítása adott lendületet a terület fejlődésének. A VI. kerületből vált ki, 1873-ban, a városegyesítéskor jött létre, nevét pedig I. Ferenc József feleségéről, Erzsébet királynéról kapta, 1882-ben.

Napjainkban Erzsébetváros Budapest legkisebb, ugyanakkor legnagyobb népsűrűséggel rendelkező belvárosi kerülete, mely a főváros integráns részét képezi. Budapest más kerületei határolják délnyugatról (V.), északnyugatról (VI.), délkeletről (VIII.) és északkeletről egyaránt (XIV.), a Károly körút, a Király utca – Városligeti Fasor, a Rákóczi út – Thököly út – Verseny u. és a Dózsa György út által kijelölhető útvonalak mentén.

Erzsébetváros Budapest központi elhelyezkedésű, jó külső elérhetőséggel rendelkező kerülete. A tömegközlekedést tekintve a nagykörúti villamos, számos autóbuszvonal és trolibusz, valamint a Keleti pályaudvar közelsége miatt két metróvonal is lehetővé teszi a lakosok számára a mindennapokban a nagyfokú mobilitást.

**Erzsébetváros gazdasági jellemzői**

Erzsébetváros jelenlegi helyzetét egy hosszú és összetett társadalmi-gazdasági fejlődési folyamat alakította. A kerületre jellemző a kis alapterületen történt túlzott mértékű beépítés, magas laksűrűség, kevés zöldterület, melyek együttesen hátrányosan hatnak az itt élőkre. A településfejlesztési koncepcióban került megfogalmazásra, hogy Erzsébetváros célja, hogy megfelelő gazdasági környezetet biztosítva az itt lévő vállalkozások a gazdaság minden területén sikeresebbek legyenek, profiljuk, működési színvonaluk, városképi megjelenésük illeszkedjen a kerület minőségi kulturális-központ identitásához. Ez egyrészt a már kerületben működő vállalkozások megerősödését, másrészt a magas hozzáadott értéket képviselő és a kreatív új vállalkozások, minőségi szolgáltatást nyújtó cégek kerületbe vonzását jelenti. Ehhez az önkormányzat a vállalkozásokat körülvevő fizikai környezet fejlesztésével (az épített környezet örökségének védelme és minőségének fejlesztése), illetve az együttműködés erősítésével és az önkormányzati ügyintézés komfortosságának és az információszolgáltatás hatékonyságának növelésével tud hozzájárulni.

**Demográfiai adatok**

A népszámlálási adatok alapján Erzsébetváros lakónépessége 1980 óta 92350 főről 56 093 főre csökkent 2011-re. 2011 után is csökkenő tendenciát mutatnak a statisztikai adatok.

**Lakónépesség száma az év végén**

|  |  |  |
| --- | --- | --- |
| **Év** | **Fő** | **Változás** |
| 2012 | 55 618 | - |
| 2013 | 55 121 | 99,1% |
| 2014 | 54 129 | 98,2% |
| 2015 | 53 381 | 98,6% |
| 2016 | 53 045 | 99,4% |

*Forrás: TeIR, KSH Tstar*

A lakónépesség számának alakulását egyrészt az el- és bevándorlások száma, másrészt pedig a természetes szaporodás mutatói jellemzik. A belföldi vándorlások adatai azt mutatják, hogy az utóbbi években az elvándorlások száma meghaladta az odavándorlások számát. Egészen 2014-ig a bevándorlások száma ugyan kis mértékben, de több volt az elvándorlások számánál, azonban 2015-től kezdve a mérleg itt is negatív eredményt mutat.

**Belföldi vándorlások**

|  |  |  |  |  |
| --- | --- | --- | --- | --- |
| **Év** | **Állandó jellegű odavándorlás** | **Elvándorlás** | **Egyenleg** | **Állandó oda-, és elvándorlások különbségének 1000 állandó lakosra vetített száma** |
| 2012 | 1 042 | 891 | 151 | -2,6 |
| 2013 | 1 024 | 870 | 154 | -2,6 |
| 2014 | 1 193 | 1 036 | 157 | -1,15 |
| 2015 | 1 212 | 1 281 | -69 | -2,96 |
| 2016 | 1 285 | 1 380 | -95 | -4,24 |

*Forrás: TeIR, KSH Tstar*

A természetes szaporodás adatai alapján pedig elmondható, hogy a halálozások száma meghaladja az élve születések számát, a különbség kis mértékben ugyan, de csökkent az elmúlt években.

**Természetes szaporodás**

|  |  |  |  |
| --- | --- | --- | --- |
| **Év** | **Élveszületések száma** | **Halálozások száma** | **Természetes szaporodás (fő)** |
| 2012 | 528 | 818 | -290 |
| 2013 | 465 | 735 | -270 |
| 2014 | 476 | 713 | -237 |
| 2015 | 474 | 730 | -256 |
| 2016 | 472 | 691 | -219 |

*Forrás: TeIR, KSH Tstar*

A lakosság életkor szerinti megoszlásának adatai alapján elmondható, hogy a lakónépesség nagymértékben öregszik. A fiatalok alacsony aránya további népességfogyást vetít előre, illetve a népességszám fenntartását veszélyezteti. A középkorúak rétege szélesnek mondható, ami a munkavállalás szempontjából kedvező. Az idősebb középkorúak túlsúlya miatt fokozatosan nő az időskorúak aránya, amely a kerületi szociális és egészségügyi ellátórendszer számára is egyre nehezebb kihívást jelent.

A férfiak és a nők aránya a táblázatok alapján közel azonos, a 65 év feletti korosztály kivételével. Ebben a korcsoportban a nők aránya kétszerese a férfiakénak, amely statisztikai adat összhangban van azzal a számmal is, mely alapján az időseknek nyújtott szolgáltatásokat túlnyomó többségben nők veszik igénybe.

**Állandó népesség összetétele nemek és korcsoportok szerint (a 2017-es év adatai)**

|  |  |  |  |  |  |
| --- | --- | --- | --- | --- | --- |
| **Korcsoport** | **Fő** | | | **Az állandó népességből a megfelelő korcsoportú nők és férfiak aránya (%)** | |
| **Férfiak** | **Nők** | **Összesen** | **Férfiak** | **Nők** |
| **Állandó népesség száma** | 23 997 | 26 844 | 50 841 | 47,20% | 52,80% |
| **0-2 évesek** | 642 | 537 | 1 214 | 52,88% | 44,23% |
| **0-14 éves** | 2 584 | 2 467 | 5 051 | 5,08% | 4,85% |
| **15-17 éves** | 436 | 431 | 867 | 0,86% | 0,85% |
| **18-59 éves** | 16006 | 16304 | 32310 | 31,48% | 32,06% |
| **60-64 éves** | 1 632 | 1 875 | 3 507 | 3,21% | 3,69% |
| **65 év feletti** | 3 225 | 5 598 | 8 823 | 6,34% | 11,01% |

*Forrás: TeIR, KSH TStar, önkormányzati adatgyűjtés*

|  |  |  |  |  |
| --- | --- | --- | --- | --- |
| |  | | --- | |  | |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
| |  | | --- | |  | |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |

Fontos megemlíteni a statisztikai adatokon túl azokat a kerületi lakosokat, akik bejelentett lakcím létesítése nélkül élnek bérlőként a kerületben. A számukat tekintve nincsenek adatok, és megalapozott becslések sem, de a tapasztalatok azt mutatják, hogy számuk jelentősnek mondható. Több család él bejelentett lakóhely létesítése nélkül bérlőként a kerületben, valamint vélhetően jelentős az így itt tartózkodó diákok, külföldiek száma is.

**Értékeink, küldetésünk**

Az esélyegyenlőség biztosítása alapvető cél és elvárás a modern társadalmakban. Magyarország Alaptörvényének XV. cikke tartalmazza az egyenlőségi jogokat, a jogegyenlőséget, a hátrányos megkülönböztetés tilalmát, a nemi egyenjogúságot, az előnyben részesítés lehetőségét és azt, hogy biztosítani kell a különös védelmet meghatározott társadalmi egységeknek, csoportoknak. Az Alaptörvény rendelkezik továbbá arról is, hogy Magyarország külön intézkedésekkel védi a családokat, a gyermekeket, a nőket, az időseket és a fogyatékkal élőket. Az Országgyűlés elismerve minden ember jogát ahhoz, hogy egyenlő méltóságú személyként élhessen, azon szándékától vezérelve, hogy hatékony jogvédelmet biztosítson a hátrányos megkülönböztetést elszenvedők számára, kinyilvánítva azt, hogy az esélyegyenlőség és a társadalmi felzárkózás előmozdítása elsősorban állami kötelezettség, tekintettel az Alaptörvény II. és XV. cikkére, valamint a Köztársaság nemzetközi kötelezettségeire és az európai közösségi jog vívmányaira alkotta meg az egyenlő bánásmódról és az esélyegyenlőség előmozdításáról szóló törvényt.

Erzsébetváros célja és egyben kötelessége is az egyenlő bánásmód követelményének és az esélyegyenlőség biztosításának érvényre juttatása. E céljának figyelembe vételével látja el kötelező és önként vállalt feladatait, figyelembe veszi azt munkáltatói szerepkörében, közvetlen szolgáltatásai során, valamint intézményfenntartói minőségben is. Együttműködik az egyes hátrányos helyzetű társadalmi csoportok érdekeit képviselő szervezetekkel és kiemelt figyelmet fordít az esélyegyenlőség követelményének érvényre juttatására a különböző jogviszonyai, eljárásai és intézkedései során. A kerület nem önkormányzati fenntartású intézményeivel, társszervekkel, civil szerveződésekkel, egyházakkal együttműködve közösen törekszik az esélyegyenlőség megvalósítására a társadalmi élet különböző színterein.

**Célok**

**A Helyi Esélyegyenlőségi Program átfogó célja**

Erzsébetváros Önkormányzata az Esélyegyenlőségi Program elfogadásával érvényesíteni kívánja:

* az egyenlő bánásmód, és az esélyegyenlőség biztosításának követelményét,
* a közszolgáltatásokhoz történő egyenlő hozzáférés elvét,
* a diszkriminációmentességet,
* szegregációmentességet,
* a foglalkoztatás, a szociális biztonság, az egészségügy, az oktatás és a lakhatás területén a helyzetelemzés során feltárt problémák komplex kezelése érdekében szükséges intézkedéseket. A köznevelési intézményeket – az óvoda kivételével – érintő intézkedések érdekében együttműködik az intézményfenntartó központ területi szerveivel (tankerülettel).

**A HEP helyzetelemző részének célja**

Elsődleges célunk számba venni a 321/2011. (XII. 27.) Korm. rendelet 1. § (2) bekezdésében nevesített, esélyegyenlőségi szempontból fókuszban lévő célcsoportokba tartozók számát és arányát, valamint helyzetét a településen.

E mellett célunk a célcsoportba tartozókra vonatkozóan áttekinteni a szolgáltatásokhoz történő hozzáférésük alakulását, valamint feltárni az ezeken a területeken jelentkező problémákat.

További célunk meghatározni az e csoportok esélyegyenlőségét elősegítő feladatokat, és azokat a területeket, melyek fejlesztésre szorulnak az egyenlő bánásmód érdekében.

A célok megvalósításának lépéseit, azok forrásigényét és végrehajtásuk tervezett ütemezését az HEP IT tartalmazza.

**A HEP IT célja**

Célunk a helyzetelemzésre építve olyan beavatkozások részletes tervezése, amelyek konkrét elmozdulásokat eredményeznek az esélyegyenlőségi célcsoportokhoz tartozók helyzetének javítása szempontjából.

További célunk meghatározni a beavatkozásokhoz kapcsolódó kommunikációt.

Szintén célként határozzuk meg annak az együttműködési rendszernek a felállítását, amely a programalkotás és végrehajtás során biztosítja majd a megvalósítás, nyomon követés, ellenőrzés-értékelés, kiigazítás támogató strukturális rendszerét, vagyis a HEP Fórumot és a hozzá kapcsolódó tematikus munkacsoportokat.

**A HELYI ESÉLYEGYENLŐSÉGI PROGRAM HELYZETELEMZÉSE**

1. **Jogszabályi háttér bemutatása**
   1. **A program készítését előíró jogszabályi környezet rövid bemutatása**

A helyi esélyegyenlőségi program elkészítését az egyenlő bánásmódról és az esélyegyenlőség előmozdításáról szóló 2003. évi CXXV. törvény (továbbiakban: Ebktv.) előírásai alapján végeztük. A program elkészítésére vonatkozó részletszabályokat a törvény végrehajtási rendeletei,

* a helyi esélyegyenlőségi programok elkészítésének szabályairól és az esélyegyenlőségi mentorokról” szóló 321/2011. (XII.27.) Korm. rendelet „2. A helyi esélyegyenlőségi program elkészítésének szempontjai” fejezete és
* a helyi esélyegyenlőségi program elkészítésének részletes szabályairól szóló 2/2012 (VI.5.) EMMI rendelet

alapján alkalmaztuk, különös figyelmet fordítva a

* a Magyarország helyi önkormányzatairól szóló 2011. évi CLXXXIX. törvény (továbbiakban: Mötv.)
* a szociális igazgatásról és szociális ellátásokról szóló 1993. évi III. törvény (továbbiakban: Szt.)
* a foglalkoztatás elősegítéséről és a munkanélküliek ellátásáról szóló 1991. évi IV. törvény (továbbiakban: Flt.)
* a nemzetiségek jogairól szóló 2011. évi CLXXIX. törvény (továbbiakban: nemzetiségi törvény)
* az egészségügyről szóló 1997. évi CLIV. törvény (továbbiakban: Eütv.)
* a gyermekek védelméről és a gyámügyi igazgatásról szóló 1997. évi XXXI. törvény (továbbiakban: Gyvt.)
* a nemzeti köznevelésről szóló 2011. évi CXC. törvény (továbbiakban: Nktv.) előírásaira.
  1. **Az esélyegyenlőségi célcsoportokat érintő helyi szabályozás rövid bemutatása**

Erzsébetváros Önkormányzata az előző részben megfogalmazott célok mentén, kiemelt figyelmet fordít a hátrányos helyzetű társadalmi csoportok támogatására. A jelenleg hatályos rendeleti szintű szabályozás célja, hogy a magasabb rendű jogszabályokban meghatározott kötelező feladatokon túl, önként vállalt feladatokkal és támogatási formákkal járuljon hozzá a hátrányos helyzetű társadalmi csoportok körülményeinek javításához, valamint biztosítsa a helyi lakosság számára a szolgáltatásokhoz, az információhoz és az általános jóléthez szükséges és azt támogató egyéb területekhez való hozzáférés esélyegyenlőségét.

Erzsébetváros Önkormányzatának legfontosabb, a helyi esélyegyenlőség érvényesülését biztosító, illetve ahhoz kapcsolódó rendeletei a következők:

* 6/2016 (II.18) önkormányzati rendelet a szociális támogatások és szociális szolgáltatások, valamint a pénzbeli, természetbeni és személyes gondoskodást nyújtó gyermekjóléti ellátások igénybevételének helyi szabályozásáról (továbbiakban: helyi szociális rendelet)
* 12/2012 (III.26.) önkormányzati rendelet az Önkormányzati tulajdonban álló lakások és nem lakás céljára szolgáló helyiségek bérbeadásáról
* 19/2013 (IV.30.) önkormányzati rendelet az egészségügyi alapellátásról és körzeteinek kialakításáról
* 20/2015. (IV.30.) önkormányzati rendelet az Erzsébetvárosi Felsőoktatási Ösztöndíjról

1. **Stratégiai környezet bemutatása**
   1. **Kapcsolódás helyi stratégiai és települési önkormányzati dokumentumokkal, koncepciókkal, programokkal**

**Szolgáltatástervezési koncepció**

Erzsébetváros Önkormányzatának Szolgáltatástervezési koncepciója tartalmazza a szociálisan rászorult személyek részére biztosítandó szolgáltatási feladatokat és azok fejlesztési irányait. Ennek keretében a koncepció kitér a lakosság demográfiai adataira, a szolgáltatások iránti igények, az ellátási kötelezettség teljesítésének helyzetére, a szolgáltatások működtetési, finanszírozási, fejlesztési feladataira, szolgáltatások biztosításának szükségességére és a szolgáltatások iránti igények alakulására is.

**Erzsébet Terv Fejlesztési Program**

Az Erzsébet Terv Fejlesztési Program Erzsébetváros Önkormányzatának átfogó fejlesztési programja, amely magában foglalja a városfejlesztési beruházásokat, a kerületi közintézmények rekonstrukcióját, az egyes gondoskodási formák bővítését, a zöld beruházásokat, valamint az oktatásban, kultúrában rejlő lehetőségek kihasználását. A program célja, hogy a mindennapi élet területeit átfogó koncepció kerüljön megvalósításra, amelynek következtében fokozható az itt élők komfortérzete és erősíthető a kerületi kötődése. A program keretében számos, az esélyegyenlőség szempontjából hátrányos helyzetű társadalmi csoportot is érintő fejlesztésre, beruházására került sor, amely továbbra is prioritást jelent az Önkormányzat számára.

**Integrált Településfejlesztési Stratégia**

Erzsébetváros 2014-2020 közötti időszakra vonatkozó Integrált Településfejlesztési Stratégiájában a középtávú fejlesztési tervek között került megfogalmazásra többek között a helyi társadalom kohéziójának növelése és a kerületi humán szolgáltatások javítása, amely érinti a hátrányos társadalmi csoportok helyzetét.

**Köznevelési esélyegyenlőségi intézkedési terv**

A Belső- Pesti Tankerületi Központ 2018. április 27-én kelt Esélyegyenlőségi tervében megfogalmazásra kerül, hogy az esélyegyenlőség érvényesítése érdekében különös figyelmet kell fordítani minden szakmai és infrastrukturális fejlesztés esetén a halmozottan hátrányos helyzetű és a sajátos nevelési igényű tanulók helyzetére. A Tankerületi Központ az állami köznevelési feladatellátás vonatkozásában érvényesíteni kívánja:

* az egyenlő bánásmód, és az esélyegyenlőség biztosításának követelményét,
* a közszolgáltatásokhoz történő egyenlő hozzáférését elvét,
* a diszkriminációmentességet,
* szegregációmentességet,
* az oktatás területén a helyzetelemzés során feltárt problémák komplex kezelése érdekében szükséges intézkedéseket.

Az intézmények szolgáltatásaihoz való hozzáférés egyenlőségének biztosításán túl cél, az esélyteremtést támogató lépések megvalósítása is: a sajátos nevelési igényű, valamint a halmozottan hátrányos helyzetű tanulók hátrányainak kompenzálása, az egyenlő hozzáférés biztosítása a minőségi neveléshez-oktatáshoz, a lemorzsolódás csökkentése, megszüntetése.

Az iskolai oktatást-nevelést meghatározó stratégiai célok:

* Az egész életen át tartó tanulás megalapozása.
* A nevelés és oktatás minőségének fejlesztése.
* Az információs és kommunikációs technológiák alkalmazásának bővítése.
* A nevelési-oktatási egyenlőtlenségek mérséklése.
* A közoktatás költséghatékonyságának és irányításának javítása.

**Településfejlesztési Koncepció**

Erzsébetváros 2014-2030 közötti időszakra vonatkozó Településfejlesztési Koncepciójában megfogalmazásra került a társadalmi szempontokat is érvényesítő városfejlesztés elve. A városfejlesztési elvek alakítása és megvalósítása során a fizikai beavatkozások mellett a társadalmi szempontok figyelembe vétele és érvényesítése kiemelt fontosságú. A városfejlesztés fizikai beruházásai alapvetően a lakosság érdekében valósulnak meg, éppen ezért kell helyzetelemzésre és szükségletfelmérésre alapozni már a városfejlesztési elképzeléseket, illetve áttekinteni, hogy a tervezett beruházások a lakosság mely csoportjaira milyen hatással lesznek. Az önkormányzat egyes területeken jelentős mértékben változtathat a lakosság életminőségén, illetve adott társadalmi viszonyokon, ha él vagy nem él bizonyos eszközökkel (pl. közterek alakítása vagy a helyi segélyezési és lakáspolitika), éppen ezért van szükség tudatos tervezésre. A kerületnek egyszerre kell tekintettel lenni a különböző társadalmi helyzetű csoportok érdekeire, és azok igényeinek kielégítésére, és a beavatkozások nem valósulhatnak meg egyetlen csoport kifejezett kárára sem. A városfejlesztési beavatkozások gyakran akkor válhatnak csak sikeressé, ha a fizikai beruházásokat társadalmi programok kísérik, a fejlesztési eszköztől függően aktív kommunikációtól kezdve akár a komplex szociális munkáig.

**Gazdasági Program**

A Magyarország helyi önkormányzatairól szóló 2011. évi CLXXXIX. törvény 116.§-a szerint a képviselő-testület hosszú távú fejlesztési elképzeléseit gazdasági programban, fejlesztési tervben rögzíti, melynek elkészítéséért a helyi önkormányzat felelős. A gazdasági program, fejlesztési terv a képviselő-testület megbízatásának időtartamára vagy azt meghaladó időszakra szól. A gazdasági program, fejlesztési terv helyi szinten meghatározza mindazokat a célkitűzéseket és feladatokat, amelyek a helyi önkormányzat költségvetési lehetőségeivel összhangban, a helyi társadalmi, környezeti és gazdasági adottságok átfogó figyelembevételével a helyi önkormányzat által nyújtandó feladatok biztosítását, színvonalának javítását szolgálják. Erzsébetváros Önkormányzatának Képviselő-testülete a 213/2015 (IV.22.) számú határozatával fogadta el a 2015-2020 időszakra vonatkozó középtávú gazdasági programját, mely megfogalmaz többek között az esélyegyenlőség szempontjából hátrányos helyzetű célcsoportokra vonatkozó célkitűzéseket is.

* 1. **A települési önkormányzat rendelkezésére álló, az esélyegyenlőség szempontjából releváns adatok, kutatások áttekintése, adathiányok kimutatása**

A Helyi Esélyegyenlőségi Program megalkotásához szükséges adatokat a helyi nyilvántartásokból, adatgyűjtésekből, a TEIR adatbázisból, a KSH által rendelkezésünkre bocsátott adatokból, valamint a társszervek adatszolgáltatásai alapján gyűjtöttük össze. A helyzetelemzéshez feltérképeztük és tanulmányoztuk a kapcsolódó önkormányzati anyagokat, koncepciókat. Felhasználásra kerültek továbbá az egyes ágazati beszámolók eredményei, megállapításai és az ágazatokban dolgozó szakemberek tapasztalatai.

1. **A mélyszegénységben élők és a romák helyzete, esélyegyenlősége**

A szegénység számos társadalmi tényező által meghatározott jelenség, amelynek okai között szerepelnek az egyre erősödő gazdasági, társadalmi és kulturális hátrányok, iskolai, képzettségbeli, foglalkoztatottságbeli és szocializációs hiányosságok. A munkanélküliség, az alacsony iskolázottság, a tartós szegénység, a rossz egészségi állapot, a nem megfelelő lakhatási körülmények, alacsony gazdasági és társadalmi státusz együttesen és egymással kölcsönhatásban okozzák a többszörös társadalmi kirekesztettséget. A mélyszegénységben élőkre általában jellemző, hogy munkaintenzitásuk alacsony, súlyos anyagi nélkülözésben és jövedelmi szegénységben élnek. A mélyszegénység egy olyan állapot, amikor valaki tartósan a létminimum szintje alatt él és kevés az esélye arra, hogy helyzetén önerőből változtatni, javítani tudjon.

A Nemzeti Felzárkóztatási Stratégia (2017) szerint Magyarországon 2,5 millió ember élt szegény vagy a társadalmi kirekesztődés kockázatát jelentő életkörülmények között. A szegénységi kockázatok különösen sújtják a gyermekeket és a hátrányos helyzetű térségben élőket, mely utóbbi csoporthoz tartozik a romák nagy része. Ennek a következményeként nem lehet elválasztani a romák felzárkóztatását a szegénység elleni általános küzdelemtől és a társadalmi, gazdasági versenyképesség javításától.

Kiemelt figyelmet kell fordítani a gyermekszegénység elleni küzdelemre, annak érdekében, hogy elkerülhető és megelőzhető legyen a szegénység és a hátrányos helyzet átörökítése. A kerületi nehéz szociális helyzetben élő családok jellemzően un. sokproblémás családok, halmozott hátrányokkal küzdenek, a lakhatási problémák mellett az alacsony jövedelem és a munkanélküliség az egyik leggyakoribb probléma a családok életében, amely további nehézségek kiváltó tényezője is.

* 1. **Jövedelmi és vagyoni helyzet**

A szegénység egyik jellemző mutatója az alacsony munkaintenzitás, a súlyos anyagi nélkülözés és a jövedelmi szegénység. Az alacsony jövedelem a szegénységet kiváltó fentebb felsorolt okok következménye. Általánosságban elmondható, hogy az alacsony jövedelemmel rendelkezők többnyire szociális és társadalombiztosítási ellátásokból élnek. A Család- és Gyermekjóléti Központ foglalkoztatási tanácsadás szolgáltatásának tapasztalatai alapján elmondható, hogy sok esetben az alacsony jövedelem ellenére az ügyfelek munkamotivációja alacsony, az álláskeresést hosszabb előkészítő szakasz kell, hogy megelőzze.

* 1. **Foglalkoztatottság, munkaerő-piaci integráció**

Ahogy az a településfejlesztési koncepcióban is megfogalmazásra került, a kerületnek célja, hogy növelje a helyiek foglalkoztatottságát,érdemben hozzájárulva ezzel a jövedelmi szegénység csökkentéséhez. A kerület amellett, hogy különböző munkaerő-piaci re-integrációt célzó programokat működtet (mint például a MASNI elnevezésű hátrányos helyzetű nők elhelyezkedését segítő iroda, vagy a kerületi lakosok részére pályázatíró, valamint angol nyelvtanfolyam biztosítása), aktívan együtt kíván működni a helyi gazdasági szereplőkkel és beruházókkal.

|  |  |
| --- | --- |
| Az eltartott nők száma (fő) | 5937 |
| Az eltartott férfiakból a nappali tagozatos tanulók száma (fő) | 3470 |
| Az eltartott nőkből a nappali tagozatos tanulók száma (fő) | 3859 |
| A helyben lakó és helyben dolgozó foglalkoztatottak száma (fő) | 23961 |
| A más településre dolgozni járó foglalkoztatottak száma (fő) | 2463 |
| A naponta bejáró foglalkoztatottak száma (fő) | 8008 |
| A helyben foglalkoztatottak száma (fő) | 33179 |

*Forrás: KSH Tstar*

1. **foglalkoztatottak, munkanélküliek, tartós munkanélküliek száma, aránya**


A statisztikai adatok alapján elmondható, hogy a regisztrált munkanélküliek és az álláskeresők aránya jelentősen csökkent 2012 és 2016 között.

Megfigyelhető azonban az, hogy az 55 év feletti regisztrált munkanélküliek aránya az összes regisztrált munkanélkülihez képest jelentősen növekedett 19,6 %-ról 35,7 %-ra. Ez a korosztály a foglalkoztatási lehetőségek szempontjából hátrányos helyzetben van, de hasonló elhelyezkedésbeli nehézségekkel küzdenek a gyes-ről, gyedről visszatérő nők és a fogyatékkal élők is. A nők munkaerő piaci hátrányos helyzetét támasztják alá Humán Szolgáltató foglalkoztatási tanácsadását igénybevevőkre vonatkozó statisztikai adatok, mely alapján elmondható, hogy az álláskeresők csaknem kétharmada nő.

**Regisztrált munkanélküliek/ nyilvántartott álláskeresők száma**

|  |  |  |  |  |  |  |  |
| --- | --- | --- | --- | --- | --- | --- | --- |
| **Regisztrált munkanélküliek/ nyilvántartott álláskeresők száma összesen** | **Fő összesen** | **2012** | **2013** | **2014** | **2015** | **2016** | **2017** |
| **1 792** | **1 742** | **1 331** | **1 156** | **839** | **426** |
| **20 év alatti** | **Fő** | **9** | **14** | **6** | **5** | **4** | **2** |
| **%** | **0,5%** | **0,8%** | **0,5%** | **0,4%** | **0,5%** | **0,5%** |
| **20-24 év** | **Fő** | **115** | **127** | **89** | **69** | **47** | **18** |
| **%** | **6,4%** | **7,3%** | **6,7%** | **5,9%** | **5,6%** | **4,3%** |
| **25-29 év** | **Fő** | **176** | **191** | **134** | **119** | **78** | **39** |
| **%** | **9,8%** | **11,0%** | **10,1%** | **10,3%** | **9,3%** | **9,0%** |
| **30-34 év** | **Fő** | **215** | **186** | **131** | **116** | **81** | **42** |
| **%** | **12,0%** | **10,7%** | **9,8%** | **10,0%** | **9,7%** | **9,9%** |
| **35-39 év** | **Fő** | **259** | **245** | **162** | **124** | **93** | **46** |
| **%** | **14,5%** | **14,1%** | **12,2%** | **10,7%** | **11,1%** | **10,8%** |
| **40-44 év** | **Fő** | **241** | **193** | **145** | **117** | **91** | **50** |
| **%** | **13,4%** | **11,1%** | **10,9%** | **10,1%** | **10,8%** | **11,7%** |
| **45-49 év** | **Fő** | **207** | **193** | **139** | **123** | **88** | **32** |
| **%** | **11,6%** | **11,1%** | **10,5%** | **10,6%** | **10,5%** | **7,6%** |
| **50-54 év** | **Fő** | **219** | **207** | **160** | **124** | **92** | **45** |
| **%** | **12,2%** | **11,9%** | **12,0%** | **10,7%** | **11,0%** | **10,6%** |
| **55-59 év** | **Fő** | **296** | **292** | **207** | **169** | **107** | **42** |
| **%** | **16,5%** | **16,8%** | **15,6%** | **14,6%** | **12,8%** | **9,9%** |
| **59 év feletti** | **Fő** | **56** | **95** | **158** | **191** | **158** | **110** |
|  | **%** | **3,1%** | **5,5%** | **11,9%** | **16,5%** | **18,8%** | **25,8%** |

*Forrás: TeIR, Nemzeti Munkaügyi Hivatal*

****

**Munkanélküliségi ráta nemek szerint:**

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| **Év** | **15-64 év közötti állandó népesség (fő)** | | | **Regisztrált munkanélküli/nyilvántartott álláskeresők száma (fő)** | | | | | |
| **Férfi** | **Nő** | **Összesen** | **Férfi** | | **Nő** | | **Összesen** | |
| **Fő** | **Fő** | **Fő** | **Fő** | **%** | **Fő** | **%** | **Fő** | **%** |
| **2012** | **19 955** | **20 923** | **40 878** | **834** | **4,2%** | **958** | **4,6%** | **1 792** | **4,4%** |
| **2013** | **19 841** | **20 722** | **40 563** | **836** | **4,2%** | **906** | **4,4%** | **1 742** | **4,3%** |
| **2014** | **19 755** | **20 454** | **40 209** | **610** | **3,1%** | **720** | **3,5%** | **1 330** | **3,3%** |
| **2015** | **19 499** | **20 015** | **39 514** | **534** | **2,7%** | **622** | **3,1%** | **1 156** | **2,9%** |
| **2016** | **19 169** | **19 576** | **38 745** | **376** | **2,0%** | **462** | **2,4%** | **838** | **2,2%** |

*Forrás: TeIR, Nemzeti Munkaügyi Hivatal*

1. **alacsony iskolai végzettségűek adatai**

A kerületben élő lakónépesség iskolai végzettség szerinti megoszlása *(forrás: KSH adatszolgáltatás)*

|  |  |
| --- | --- |
| **Mutató megnevezése (%)** | **Budapest 07. ker. összesen** |
| Legfeljebb általános iskolai végzettséggel rendelkezők aránya az aktív korúakon (15-59 évesek) belül | 9,0 |
| Felsőfokú végzettségűek a 25 éves és idősebb népesség arányában | 34,7 |

1. **közfoglalkoztatás**

Budapest Főváros Kormányhivatala VIII. Kerületi Hivatala Foglalkoztatási Osztályának tájékoztatatása szerint a közfoglalkoztatásba összesen 767 fő álláskereső került bevonásra 2012-2017 év között. A 767 fő alkalmazása évi bontásban a következőképpen alakult:

2012. év 123 fő

2013. év 112 fő

2014. év 257 fő

2015. év 174 fő

2016. év 89 fő

2017. év 12 fő

Budapest Főváros VII. kerület Erzsébetvárosi Polgármesteri Hivatalban (továbbiakban: Hivatal) a Foglalkoztatási Osztály által indított program keretében a közfoglalkoztatottak létszáma a 2013-2017-es időszakban, év végén átlagosan az alábbiak szerint alakult:

2013. év 49 fő

2014. év 13 fő

2015. év 7 fő

2016. év 18 fő

2017. év 7 fő

A Hivatalban hivatalsegéd, ill. általános irodai adminisztrátor munkakörben kerültek a kollégák alkalmazásra. A programok váltakozó hosszúságúak voltak, számos esetben már korábbi közfoglalkoztatott kollégát tudtunk visszafoglalkoztatni, így szervezeti-és helyismerettel rendelkeztek, nem volt szükség újabb és újabb betanításra, amely jelentősen megkönnyítette a feladatellátást. Előfordult több olyan eset is, amikor a közfoglalkoztatott bekerült a hivatal állományába.

1. **a foglalkoztatáshoz való hozzáférés esélyének mobilitási, információs és egyéb tényezői**

A kerület központi és földrajzi elhelyezkedése, valamint infrastrukturális környezete alapján megállapítható, hogy közlekedési akadály nincs a kerületben élők számára. A Foglalkoztatási Osztály adatai szerint a potenciális munkalehetőség ma már több, mint a potenciális munkavállaló, mégsem tudják elhelyezni az ügyfeleik jelentős részét, melynek többnyire egészségügyi és mentális okai vannak. A Foglalkoztatási Osztályon keresztül a hazai és az EU-s forrásokból érhetőek el támogatások, mely a képzés és bérjellegű, valamint vállalkozás támogatása mellett mentori segítséget és álláskeresési tanácsadást is nyújt a résztvevőknek. A Foglalkoztatási Osztály és a Bishitz Johanna Integrált Humán Szolgáltató Központ (továbbiakban: Humán Szolgáltató) foglalkoztatásra vonatkozó feladatai kapcsán szorosan együttműködik egymással, így a Család-és Gyermekjóléti Központ, valamint a MASNI Iroda is.

1. **fiatalok foglalkoztatását és az oktatásból a munkaerőpiacra való átmenetet megkönnyítő programok a településen; képzéshez, továbbképzéshez való hozzáférésük**

A Foglalkoztatási Osztályon keresztül igénybe vehető VEKOP  8.2.1 projekt, mint Ifjúsági Garancia Program segíti a 25 év alatti álláskeresőket képzésben és álláshoz jutásban.

Erzsébetváros Önkormányzata kiemelt figyelmet fordít a kerületi tehetségek gondozására, elősegítve ezzel a fiatal generáció érvényesülését a munkaerő piacon is. A kerületben évek óta működik a Fiatal tehetségek támogatása ösztöndíj pályázati rendszer, csatlakozik az Önkormányzat a Bursa Hungarica központi pályázathoz, Erzsébetvárosi Felsőoktatási Ösztöndíjrendszert működtet a hátrányos helyzetű felsőoktatásban tanuló kerületiek részére, valamint a kerület általános iskola felső tagozatos, valamint középiskolás tanulói részére szociális alapokon nyugvó ösztöndíj támogatást állapít meg.

A Fejlesztési Centrum foglalkoztatási tanácsadói pályaorientációs foglalkozást tartottak diákoknak két kerületi intézményben is.

A 3.2. pont a) bekezdés táblázatának adatai alapján megállapítható, hogy a fiatal (24 év alatti) korosztályból kerül ki a legkevesebb munkanélküli, illetve álláskereső.

1. **Foglalkoztatási tanácsadás szolgáltatás megvalósulása a kerületben**

A foglalkoztatási tanácsadás a Humán Szolgáltató Család és Gyermekjóléti Központjának Fejlesztési Centruma által a Projektirodával való együttműködésben valósul meg. A Humán Szolgáltató a VII. kerületi álláskeresők számára térítésmentes álláskeresési klubot és foglalkoztatási tanácsadást működtet a munkanélküliek támogatása és munkaerőpiacra történő be – és visszailleszkedése érdekében. Cél, a munkaerőpiacról kiszorult, hátrányos helyzetű személyek foglalkoztatási esélyeinek javítása, az elhelyezkedést akadályozó tényezők feltárása, illetve a tartós foglalkoztatáshoz szükséges feltételek megteremtése. Az intézményt felkereső álláskereső az álláskeresési klub keretein belül értesülhet a különböző álláslehetőségekről, az álláskeresés érdekében használhatja a különböző telekommunikációs eszközöket. Az álláskereséshez a tanácsadó munkatársak segítséget nyújtanak. A Fejlesztési Centrumban egyén foglalkoztatási tanácsadásban történő részvételre van lehetőség, melynek keretében az álláskereső segítséget kap önéletrajz, motivációs levél megírásához, álláspályázat összeállításához, állásinterjúra való felkészítéshez. A Fejlesztési Centrumban működik továbbá motivációs csoport, számítógépes tréning, igénybe vehető jogi és pszichológiai tanácsadás is. A szolgáltatást igénybevevők között jellemző az évek óta állás nélkül lévők magas aránya, emiatt a munkaerőpiacra való visszatérés sok esetben nem valósítható meg az álláskeresést közvetlenül célzó szolgáltatásokkal.

**Az igénybevevők nemek szerinti megoszlása**

|  |  |  |  |  |
| --- | --- | --- | --- | --- |
| **Nem** | **2016. év** | | **2017. év** | |
| **Fő** | **Százalék** | **Fő** | **Százalék** |
| **Nő** | **80** | **72,1 %** | **101** | **71,1%** |
| **Férfi** | **31** | **27,9 %** | **41** | **28,7%** |
| **Összesen:** | **111** | **100 %** | **142** | **100%** |

**Az igénybevevők életkori megoszlása**

|  |  |  |  |  |  |  |
| --- | --- | --- | --- | --- | --- | --- |
| **Év** | ***Életkor*** | ***18-34 éves*** | ***35-49 éves*** | ***50-61 éves*** | ***62 év felett*** | ***Összesen*** |
| ***2016. év*** | **Összesen** | **24** | **29** | **41** | **17** | **111** |
| **%** | **21,6 %** | **26,1 %** | **36,9 %** | **15,4 %** | **100 %** |
| ***2017. év*** | **Összesen** | **12** | **33** | **36** | **61** | **142** |
| **%** | **8,5 %** | **23,2 %** | **25,4 %** | **42,9** | **100 %** |

|  |  |  |  |  |
| --- | --- | --- | --- | --- |
| **A Fejlesztési Centrum ügyfeleinek gazdasági aktivitása** | | | | |
|  | **2016. év** | | **2017. év** | |
| **Gazdasági aktivitás** | **Fő** | **Arányuk** | **Fő** | **Arányuk** |
| **Aktív kereső** | **88** | **18,3** | **93** | **16,4** |
| **Munkanélküli** | **114** | **23,7** | **145** | **25,5** |
| **Inaktív** | **278** | **57,6** | **325** | **57,2** |
| ***Ebből: nyugdíjas*** | ***78*** | ***16,2*** | ***78*** | ***12*** |
| **Eltartott** | **2** | **0,4** | **5** | **0,9** |
| **Ebből: gyermek- és fiatalkorú (0-17 éves)** | **-** | **-** | **-** | **-** |
| ***Összesen*** | ***482*** | ***100 %*** | ***568*** | ***100%*** |

1. **hátrányos megkülönböztetés a foglalkoztatás területén**

Hátrányos megkülönböztetésre vonatkozóan nincsenek alátámasztott, empirikus adatok, azonban ha csak kis mértékben is, de feltételezhető a diszkrimináció jelenléte, nem feltétlenül csak a mélyszegénységben élők és a romák körében, hanem a nők és az idősebb korosztály körében is. A fenti statisztikai adatokból látható, hogy a vizsgált években mind magasabb volt az álláskereső nők és az idősebb álláskeresők aránya. Ez az adat több együttes társadalmi tényező következménye elsősorban, de kijelenthető, hogy ezen csoportok hátrányosabb helyzetben vannak a munkaerőpiacon, mint mások.

* 1. **Pénzbeli és természetbeni szociális ellátások, aktív korúak ellátása, munkanélküliséghez kapcsolódó támogatások**

A munkanélküliséghez kapcsolódó ellátások adatainak vizsgálatakor, figyelemmel kell lenni arra a tényre, hogy azon munkanélküli személyekre vonatkozóan lehet adatot gyűjteni, akik a regisztrált álláskeresők. Az álláskeresők részére álláskeresési ellátásként álláskeresési járadék, nyugdíj előtti álláskeresési segély és költségtérítés jár. Az álláskeresők jogosultak lehetnek továbbá képzési támogatásra, valamint megállapítható az álláskeresők vállalkozóvá válását segítő támogatás is.

Az álláskeresési járadék folyósításának leghosszabb időtartama 90 nap, az álláskeresési járadék napi összege a járadékalap 60 százaléka, legfeljebb a jogosultság kezdő napján hatályos kötelező legkisebb munkabér napi összegének megfelelő összeg.

Erzsébetváros gazdaságilag aktív korú lakosságának számához viszonyítva az álláskeresési járadékban részesülők aránya igen alacsony, kevesebb mint 1 %.

Az alábbi táblázatok alapján látható, hogy az összes regisztrált álláskereső közül 2017-ben voltak arányaiban a legtöbben jogosultak álláskeresési járadékra. 2012 és 2015 között az arány 11-13 % között ingadozott, 2016-tól kezdett nőni, mígnem 2017-ben elérte a 23,6 %-ot. Az álláskeresési járadékra jogosultak és az álláskeresési járadékban részesülők aránya ennél kedvezőbb adatokat mutat, 2017-ben azonban 10 %-os visszaesés volt tapasztalható. Az álláskeresők és az álláskeresési járadékban részesülők aránya 2017-ben 17 % volt.

**Álláskeresési segélyben részesülők száma**


|  |  |  |  |
| --- | --- | --- | --- |
| **Év** | **15-64 év közötti állandó népesség száma** | **Álláskeresési segélyben részesülők (fő)** | **Álláskeresési segélyben részesülők %** |
| 2012 | 40 878 | 65 | 0,2% |
| 2013 | 40 563 | 100 | 0,2% |
| 2014 | 40 209 | 113 | 0,3% |
| 2015 | 39 514 | 117 | 0,3% |
| 2016 | 38 745 | 110 | 0,3% |
| 2017 | 36 684 | 100 | 0,3% |

*Forrás: TeIR, Nemzeti Munkaügyi Hivatal*

**Járadékra jogosult regisztrált munkanélküliek/nyilvántartott álláskeresők száma**

|  |  |  |  |
| --- | --- | --- | --- |
| **Év** | **Regisztrált munkanélküliek/ nyilvántartott álláskeresők száma** | **Álláskeresési járadékra jogosultak** | |
| **Fő** | **Fő** | **%** |
| 2012 | 1 792 | 234 | 13,1% |
| 2013 | 1 742 | 186 | 10,7% |
| 2014 | 1 330 | 163 | 12,3% |
| 2015 | 1 156 | 135 | 11,6% |
| 2016 | 838 | 132 | 15,8% |
| 2017 | 505 | 119 | 23,6% |

*Forrás: TeIR, Nemzeti Munkaügyi Hivatal*



A szociális igazgatásról és szociális ellátásokról szóló 1993. évi III. törvény rendelkezik az aktív korúak ellátásról, melynek keretében foglalkoztatást helyettesítő támogatás vagy egészségkárosodási és gyermekfelügyeleti támogatás megállapítására van lehetőség. A támogatások megállapítására a járási (kerületi) hivatalok rendelkeznek hatáskörrel. 2015. március 1. napjától a rendszeres szociális segélyt az egészségkárosodási és gyermekfelügyeleti támogatás váltotta fel.

|  |  |  |  |  |  |
| --- | --- | --- | --- | --- | --- |
| **Aktív korúak ellátása - Rendszeres szociális segélyben, egészségkárosodási és gyermekfelügyeleti támogatásban, valamint foglalkoztatást helyettesítő támogatásban részesítettek száma** | | | | | |
| **Év** | **Rendszeres szociális segélyben részesített regisztrált munkanélküliek száma (negyedévek átlaga) -**  (**2015. február 28-tól** az ellátás megszűnik, vagy külön válik EGYT-re és FHT-ra) | **Egészségkárosodási és gyermekfelügyeleti támogatásban részesülők átlagos száma 2015. márc. 1-től érvényes módszertan szerint** | | **Foglalkoztatást helyettesítő támogatásban részesítettek átlagos havi száma (2015. március 01-től az ellátásra való jogosultság megváltozott)** | |
| **Fő** | **Fő** | **15-64 évesek %-ában** | **Fő** | **Munkanélküliek %-ában** |
| 2012 | 479 | 0 | 1,17% | 0 | 0,00% |
| 2013 | 462 | 0 | 1,14% | 0 | 0,00% |
| 2014 | 273 | 0 | 0,68% | 0 | 0,00% |
| 2015 | 231 | 0 | 0,58% | 214 | 27,65% |
| 2016 | 148 | 69 | 0,40% | 177 | 34,99% |
| 2017 | 87 | 82 | 0,24% | 120 | 23,76% |

*Forrás: TEIR, KSH Tstar, BFKH VII. kerületi Hivatala*

* 1. **Lakhatás, lakáshoz jutás, lakhatási szegregáció**

1. **bérlakás állomány**

Erzsébetvárosban a magántulajdonban lévő lakások aránya az önkormányzati lakások számához viszonyítva magas. A bérlakás állomány az összes lakások kevesebb, mint 10 %-át teszi ki. A bérlakások közül a szociális bérlakások szintén kb. 10 %-os vagy annál kevesebb aránya figyelhető meg.

|  |  |  |  |  |  |
| --- | --- | --- | --- | --- | --- |
| **bérlakás állomány** | |  |  |  |  |
| **Év** | **Összkomfortos** | **Komfortos** | **Félkomfortos** | **Komfortnélküli** | **Szükség** |
| 2012 | 113 | 1926 | 268 | 636 | 157 |
| 2013 | 116 | 1885 | 251 | 610 | 152 |
| 2014 | 150 | 1850 | 247 | 563 | 149 |
| 2015 | 160 | 1756 | 238 | 527 | 135 |
| 2016 | 156 | 1722 | 235 | 497 | 135 |
| 2017 | 156 | 1682 | 225 | 473 | 131 |

|  |  |  |  |
| --- | --- | --- | --- |
| **Év** | **Lakásállomány (db)** (TS 4201) | **Bérlakás állomány (db)** | **Szociális lakásállomány (db)** |
| 2012 | 36 735 | 3 113 | 701 |
| 2013 | 36 738 | 3 022 | 364 |
| 2014 | 36 853 | 2 893 | 347 |
| 2015 | 36 862 | 2 842 | 267 |
| 2016 | 36 966 | 2 745 | 182 |
| 2017 | - | 2 666 | 146 |

**b) Szociális lakhatás**

Az önkormányzat tulajdonában álló lakások és nem lakás céljára szolgáló helyiségek bérbeadásáról szóló 12/2012. (III.26.) rendeletünk értelmében azonnali intézkedést igénylő rendkívüli élethelyzet esetén, méltányosságból, egyedi mérlegelés alapján lehetőség van 2 év időtartamra bérleti jogviszony létesítésére a Pénzügyi és Kerületfejlesztési Bizottság döntése alapján. A rendkívüli élethelyzetre tekintettel bérbe adható lakások éves keretszámát a Képviselő-testület határozza meg. A kérelmezők jellemzően több gyermekes, alacsony jövedelemmel rendelkező családok, akik családok átmeneti otthonában való jogviszony lejártát követően kerülnek abba a helyzetbe, hogy lakhatásukat egyéb módon nem tudják megoldani. Az intézményi elhelyezésük előtt már lakhatási gondokkal küzdenek, vagy albérletben élnek, vagy pedig családtagnál ideiglenesen, gyakran több generáció él együtt, arra alkalmatlan, kis méretű lakásokban.

Az önkormányzat tulajdonában álló lakások bérlői kérvényezhetik jövedelmi és vagyoni helyzetük alapján a szociális bérleti díjra való jogosultságuk megállapítását. A kérelem kivizsgálását a Humánszolgáltató Iroda végzi. Az Iroda a jogszabályban előírt feltételek fennállása esetén igazolást állít ki, melyet az Erzsébetvárosi Ingatlangazdálkodási Zrt. (továbbiakban: EVIN Zrt.) részére küld meg a szociális lakbér megállapítása céljából. A szociális lakbér iránti igények száma 2015 óta folyamatosan csökken, 2015-ben 300, 2016-ban 228, 2017-ben pedig 168 darab kérelem benyújtására került sor.

Az önkormányzati lakások vagyonkezelője 2016 év végén pályázatot írt ki lakások bérbeadására versenyeztetési eljárás alapján szociális bérleti díjjal. A pályázati kiírás szerint a bérbeadás időtartama határozott időre, 5 évre szól, a bérbevételre ajánlott lakások száma 8 db volt, melyeket a bérbeadó beköltözhető állapotban adott bérbe. A pályázat elbírálásáról a Pénzügyi és Kerületfejlesztési Bizottság döntött: a bérbevételre ajánlott lakások versenyeztetési eljárását lezárta, az érvényes bérbevételi ajánlatokat elfogadta, és valamennyi megpályázott lakás bérbe adásáról szóló bérleti szerződést 2017 évben megkötötte.

**c) Lakhatást segítő támogatások**

A lakhatás biztonságának megőrzése érdekében a szociális törvény előírásait figyelembe véve Erzsébetváros Önkormányzata települési támogatás keretében lakhatáshoz kapcsolódó települési támogatást (továbbiakban: lakásfenntartási támogatás) és lakhatási hátralékot felhalmozó személyek részére nyújtott települési támogatást (továbbiakban: adósságkezelési szolgáltatás) biztosít.

A lakásfenntartási támogatás a szociálisan rászoruló háztartások részére a háztartás tagjai által lakott lakás, vagy nem lakás céljára szolgáló helyiség fenntartásával kapcsolatos rendszeres kiadásaik viseléséhez nyújtott hozzájárulás. A lakásfenntartási támogatás a villanyáram-, a víz- és a gázfogyasztás, a távhő-szolgáltatás, a csatornahasználat és a szemétszállítás díjához, a lakbérhez vagy az albérleti díjhoz, a közös költséghez, illetve a tüzelőanyag költségeihez állapítható meg.

Az adósságkezelési szolgáltatás a szociálisan hátrányos helyzetbe került, de fizetési kapacitással és készséggel rendelkező személyek, háztartások lakhatással kapcsolatos adósságterheinek enyhítése, valamint a folyamatos fizetési kötelezettségek teljesítéséhez való hozzásegítése céljából adható támogatási forma. A lakhatási kiadásokhoz kapcsolódó hátralékot felhalmozó személyek részére biztosított adósságkezelési szolgáltatás keretében a jogosultak részére a Humán Szolgáltató Család-és Gyermekjóléti Központjának szervezeti keretén belül adósságkezelési tanácsadást működtet, és Erzsébetváros Önkormányzata adósságcsökkentési támogatást nyújt. A támogatás igénylése a Humán Szolgáltatón keresztül történik. A tapasztalatok szerint a tartozást felhalmozók lakásfenntartási kiadásai már önmagukban meghaladják a háztartások bevételét, mely miatt nehéz tartós eredményt elérni a segítséget kérők ügyében.

**Lakásfenntartási és adósságcsökkentési támogatásban részesülők száma**

|  |  |  |
| --- | --- | --- |
| **Év** | **Lakásfenntartási támogatásban részesített személyek száma** | **Adósságcsökkentési támogatásban részesítettek száma** |
| 2012 | 1 656 | 351 |
| 2013 | 1 251 | 216 |
| 2014 | 995 | 149 |
| 2015 | 653 | 58 |
| 2016 | 282 | 24 |
| 2017 | 288 | 26 |

*Forrás: TEIR, KSH Tstar, önkormányzati adatgyűjtés*

Az Önkormányzat adósságkezelési támogatásán túl jelentős a Hálózat Alapítvány szerepvállalása a hátralékot felhalmozó kerületiek ellátásában. A 2017. évben 13.629.019.- Ft volt az alapítvány által kezelt adósságállomány – önrész és megítélt támogatás – 26.544.536.- Ft összes adósságállomány mellett, mely bár kevesebb az előző évi támogatáshoz képest (a 2016. évben bevonható adósságállomány 18.590.264.- Ft, 26.884.600.- Ft teljes adósságállomány mellett), de még így is rendkívül jelentős.

A lakhatás megtartása érdekében több alkalommal nyújtott támogatást ügyfeleknek a Nyugodt Szív Alapítvány, mely szervezet az ügyfél átdelegálását követően közvetlenül a szolgáltatóknak utalta át a tartozásokat és támogatásokhoz szükséges önrészeket azokban az esetekben, melyekben az egyszeri segítségnyújtás elegendő volt a lakhatás megtartásához.

**Adósságállomány nagysága 2013-2017 között**

|  |  |  |
| --- | --- | --- |
| **Év** | **Együttműködő ügyfelek adósságállománya**  **(Ft)** | **Együttműködő ügyfelek kezelésbe bevonható adósságállománya**  **(Ft)** |
| 2013 | 38 605 987 | 36 731 395 |
| 2014 | 22 522 470 | 21 116 700 |
| 2015 | 3 693 795 | 3 693 795 |
| 2016 | 3 080 920 | 3 080 920 |
| 2017 | 2 281 597 | 2 246 700 |

*Forrás: Önkormányzati adatgyűjtés*

Az Önkormányzat a fenti támogatásokon kívül fűtési támogatást nyújt, november-március hónapokra, havi 3000 Ft összegben azoknak, akik a helyi szociális rendeletben foglalt jogosultsági feltételeknek megfelelnek. E jogosultsági feltételek között több, az esélyegyenlőség szempontjából hátrányos helyzetben lévő célcsoport is szerepel, így a 65 év feletti személyek, a legalább háromgyerekes családok vagy a fogyatékkal élők.

* 1. **Telepek, szegregátumok helyzete**

Budapest Főváros VII. Kerület Erzsébetváros Önkormányzata 2016. évben sikeresen pályázott a VEKOP-6.2.1-15 „A leromlott településrészeken élő alacsony státuszú lakosság életkörülményeinek javítása, társadalmi és fizikai rehabilitációja Budapesten” című pályázati kiírásra.

A projekt célja Budapest, VII. kerület leszakadó városrészében, a Csányi – Király – Kis Diófa – Klauzál tér által határolt területen koncentráltan megnyilvánuló társadalmi-fizikai-gazdasági problémák komplex módon való kezelése a területen élők társadalmi integrációjának elősegítése érdekében. Az egyik fő cél az önkormányzati tulajdonú ingatlanok fejlesztésén keresztül kerületi léptékben is hozzájárulni az alacsonyabb státuszú csoportok lakhatási lehetőségének javításához. A projekt tervezett tevékenységei:

* élhető, fenntartható szociális bérlakások kialakítása,
* közösségi célú helyiségek létrehozása, a lakossági igények kielégítése,
* a területen élő hátrányos helyzetűek részére szociális programok megvalósítása.

A program átfogó célja egy szociális célú kiegyensúlyozó rehabilitáció, valamint a Projekt Akcióterületen a szociális mutatók tekintetében javuló tendenciák generálása.

A projekt során a Budapest, VII. ker. Csányi utca 4. (Hrsz: 34110), 8. szám (Hrsz: 34112) alatti, az önkormányzat 1/1 tulajdonában lévő ingatlanok, valamint a Budapest, VII. kerület Jobbágy utca – Dózsa György út – Verseny utca által határolt „veszélyeztetett tömb” besorolású területen belül a fókuszpont a Verseny utca 20., 22-24. házszámú épületek rehabilitációja valósul meg.

A kerületen belül az akcióterület megvalósítási helyszínéül kijelölt terület társadalmi mutatói a legrosszabbak. Magas az alacsony jövedelműek, az alacsonyan képzettek, a munkanélküliek aránya. Az alacsony státuszú népesség koncentrálódása szoros összefüggésben van a lakókörnyezet funkcionális hiányosságaival és az épített környezet hátrányaival, mint a túlzott sűrűség és a sok kis méretű, illetve alacsony komfortú lakást tartalmazó lakásállomány, ez indokolja az akcióterület kijelölését.

A rossz anyagi helyzetben lévő társasházak számára az általános felújítási támogatások mellett speciális programokat dolgoz ki a támogatási programokban való részvétel megkönnyítésére. Az önkormányzati lakásvagyon megújításával, átalakításával, új lakások építésével olyan önkormányzati szociális bérlakás-állományt alakít ki, amely eszköze lehet a helyi lakhatási problémák kezelésének, különös tekintettel a speciális lakásigényű csoportokra.

Az akcióterületen a tömegközlekedési kapcsolatok jók, a Főváros belső kerületei, illetve fontos budapesti közlekedési csomópontok egyaránt elérhetőek. A Deák tértől mindössze 5 perc alatt érhető el a fejlesztési terület gyalogosan, hisz a távolság mindössze 450 – 500 méterrel tehető.

A jelenkori Magyarországon tapasztalható szegregációs tendenciák erősödését alapvetően és közvetett módon a rendszerváltás okán a társadalmi, gazdasági struktúrában végbe ment összetett, negatív változások eredményezték. A rendszerváltás következtében több iparág megszűnt, vagy radikálisan átalakult. Szinte megszűnt a nehézipar, átalakult az építőipar, valamint óriási átalakulás történt a mezőgazdasági ágazatban is. Tehát azon ágazatokban, melyek a megélhetést biztosították az alacsony képzettséggel rendelkező romák többségének. Ebben az időszakban a romák tömegesen vesztették el állásukat, ezzel pedig megélhetésüket biztosító jövedelmüket, egzisztenciájuk gyakorlatilag felszámolódott. A munka világából való kikerülés, a rendszeres jövedelemforrás hiánya alapvető módon határozta meg a lakhatási, oktatási, viszonyaikat, valamint társadalmi és térbeli mobilitási lehetőségeiket.

Sajnos a rendszerváltozás negatív hatásai nem csak a roma népességet érintették érzékenyen, hanem a társadalom többségét is. Ezt azért is fontos hangsúlyozni, mert ennek fényében jobban megérthetőek azok a változások, amelyek egy-egy településen felerősítették, felgyorsították és elmélyítették a szegregációs tendenciákat. Hiszen, amikor egy-egy településen beszűkülnek a munkaerő-piaci lehetőségek, a jobb anyagi helyzetben lévő, magasabb képzettséggel rendelkezők a munkaerő-piac igényhez igazodva, akár lakhelyváltoztatással is alkalmazkodik a kialakult helyzethez, hogy olyan helyet keresnek, ahol igényt tartanak a tudásukra, munkájukra.

Azon csoportok, melyek nem rendelkeznek megfelelő tudás-, anyagi-, és kapcsolati tőkével maradtak az elszegényedő környezetben, településrészeken. A társadalmi egyenlőtlenségek kialakulását a városban befolyásolja az idős generáció magas aránya és az elszegényedett roma családok helyzete. Az egyenlőtlenségek hatására már a 90-es években szegregálódás indult el az akcióterületen.

Az itt élők az évek során életviteli és kulturális különbözőségeikkel számos konfliktust okoztak pl.: a lakókörnyezetük gondozatlansága, közüzemi díjak nem fizetése miatt. Az alacsony iskolai végzettség, a szakképzetlenség miatt a szegénység mellett megjelent a generációs szegénység, ami a lakóhelyi kötöttséggel együtt szegregált településrész kialakulásához vezetett.

A városrész lakosságának évtizedek alatt kialakult alacsonyabb képzettségi szintje alacsonyabb elvándorlási arányt eredményez a településrészről, amely a szegregáció további fokozódásához vezetett.

A szegregációs folyamatokban hangsúlyosan szerepet játszik a szegénység, a szegény kultúra öröklődése, az iskolázatlanság-szakképzetlenség, a jövőkép hiánya, a drog-, alkohol-, gyógyszer-dependencia.

Az önkormányzati lakásokat leginkább akkor hagyják el, ha nemfizetés miatt az önkormányzat szerződést bont vagy a bérlő meghal és a bérleti jogot nem örökli senki. A célcsoport - helyzetéből adódóan- jellemzően nem képes piaci alapon lakást bérelni pláne vásárolni. Az akcióterületre beköltözők között egyre többen jelentek meg olyanok, akik társadalmi / szociális státusza, iskolai-szakmai képesítése alacsony. A jobb anyagi helyzetű, képzettebb lakosok a Főváros más részeire költöztek.

A szegregátumok fontos jellemzője, hogy magukba sűrítik a többszörösen hátrányos helyzetű, kilátástalan élethelyzetben lévő, lelkileg és fizikailag is rossz állapotban lévő embereket, családokat.

A szegregációs folyamatokról tehát összességében megállapítható, hogy azok erősödése folyamatos az akcióterületen, okai pedig elsődlegesen pedig a területhasználatból, valamint a házak leromlott műszaki adottságaiból erednek. Ez oda vezet, hogy mindazon családok, akik az elmúlt évek során megengedhették maguknak, hogy innen elköltözzenek, ezt megtették, s így jelenleg valóban jellemzően csak azok lakják ezeket a házakat, akiknek anyagi lehetőségeik nem teszik lehetővé a költözést.

**A lakosság korszerkezete**

A lakónépesség létszámadatait figyelembe véve megállapítható, hogy a kerület lakosságából a 15-59 évesek arányát közelíti az akcióterületben az aktív korúak aránya, hiszen a 641 fő akcióterületi lakosból, 418 fő a 15-59 éves korosztály létszáma, amely az akcióterület lakosságának 65,1 %-a.

A kerületben és az akcióterületen a lakónépesség korcsoportos megoszlása *(forrás: KSH adatszolgáltatás)*

|  |  |  |
| --- | --- | --- |
| **Mutató megnevezése (%)** | **Budapest 07. ker. összesen** | **Akcióterület** |
| Lakónépességen belül 0-14 évesek aránya | 8,4 | 13,1 |
| Lakónépességen belül 15-59 évesek aránya | 68,1 | 65,1 |
| Lakónépességen belül 60-X évesek aránya | 23,5 | 21,8 |

Ami az iskolázottság, képzettség adatait illeti, a kerületi adatokhoz viszonyítva is lényeges eltérések tapasztalhatóak: a legfeljebb általános iskolai végzettséggel rendelkezők aránya 13,9 %, ami magasabb a kerületi adatoknál. A felsőfokú végzettségűek aránya a 25 éves és idősebb népesség arányában szintén elmarad a kerületi, átlagtól.

A kerületben és az akcióterületen élő lakónépesség iskolai végzettség szerinti megoszlása *(forrás: KSH adatszolgáltatás)*

|  |  |  |
| --- | --- | --- |
| **Mutató megnevezése (%)** | **Budapest 07. ker. összesen** | **Akcióterület**  **(%)** |
| **Legfeljebb általános iskolai végzettséggel rendelkezők aránya az aktív korúakon (15-59 évesek) belül** | 9,0 | 13,9 |
| **Felsőfokú végzettségűek a 25 éves és idősebb népesség arányában** | 34,7 | 32,8 |

Ez alapján megállapítható, hogy az akcióterület krízistömbjére jellemző, hogy a kerületi és városrészi arányoknál magasabb az alacsonyan képzettek és alacsonyabb a felsőfokú végzettségűek aránya. Nyilvánvaló, hogy a lakosság képzettsége, iskolázottsága hat munkaerő-piaci helyzetére is.

A kerületi átlagot meghaladó mértékű a krízis tömbben a munkanélküliség, amely az országos átlag több, mint kétszerese, 17,8 %, a nyilvántartott személyek közül a tartósan munkanélküliek száma meghaladja a 10 %-ot. Az aktív korúakon belül több, minden harmadik személy nem rendelkezik rendszeres munkajövedelemmel a 15-59 éves korosztályban (40,1 %).

A foglalkoztatottak nélküli háztartások aránya hasonlóan kedvezőtlen képet mutat az akcióterület krízis tömbjeiről, mint a foglalkoztatott nélküli háztartások aránya. Az alacsony presztízsű foglalkoztatási csoportokban foglalkoztatottak aránya meghaladja a kerületi átlagot, közel minden negyedik személy ezen foglalkoztatási csoportba tartozik.

A kerület és az akcióterület munkanélküliségi adatai *(forrás: KSH adatszolgáltatás)*

|  |  |  |
| --- | --- | --- |
| **Mutató megnevezése (%)** | **Budapest 07. ker. összesen** | **Akcióterület** |
| **Munkanélküliek aránya (munkanélküliségi ráta)** | 12,5 | 17,8 |
| **Tartós munkanélküliek aránya (legalább 360 napos munkanélküliek aránya)** | 7,7 | 11,8 |
| **Rendszeres munkajövedelemmel nem rendelkezők aránya az aktív korúakon (15-59 évesek) belül** | 33,9 | 41,0 |
| **Foglalkoztatottak aránya a 15-64 éves népességen belül** | 62,8 | 55,9 |
| **Foglalkoztatott nélküli háztartások aránya** | 35,8 | 40,1 |
| **Alacsony presztízsű foglalkoztatási csoportokban foglalkoztatottak aránya** | 19,0 | 21,3 |

Az önkormányzat kiemelt céljai között szerepel a leromlott településrészeken élő alacsony státuszú lakosság életkörülményeinek javítása, a város-rehabilitáció mielőbbi megvalósítása.

**3.6. Egészségügyi és szociális szolgáltatásokhoz való hozzáférés**

1. **Az egészségügyi alapszolgáltatásokhoz, szakellátáshoz való hozzáférés**

Erzsébetváros Önkormányzata az alábbi egészségügyi alapellátásokat biztosítja:

* Háziorvosi- és házi gyermekorvosi alapellátás
* Felnőtt- és gyermekorvosi ügyeleti ellátás
* A felnőtt orvosi ügyelet szakmai felügyeletének ellátása
* Felnőtt fogorvosi alapellátás
* Gyermek- és ifjúsági fogászati alapellátás
* Szakellátásként szájsebészeti szakellátást biztosít
* Védőnői alapellátás
* Iskolaorvosi– és ifjúság-egészségügyi ellátás
* Otthoni szakápolási alapellátás

Az egyes szakterületek rendelkeznek a hatályos jogszabályok szerinti személyi- és tárgyi feltételekkel. Az ágazatot magas színvonalú szakmai munka jellemzi. A közalkalmazotti állomány és a praxisban dolgozó munkatársak egyaránt részt vesznek a kötelező pontszerző továbbképzéseken, ezzel frissítve és megújítva ismereteiket. A munkatársak működési engedélyeinek érvényességét, szakdolgozói kamarai tagságuk folyamatosságát napra készen követjük.

Háziorvosi alapellátás

A felnőtt korú lakosság alapellátása a 18 év feletti lakosságra terjed ki. Külön kérésre a 14 – 18 év közötti fiatalkorú is ellátható. Gyógyító munka Erzsébetváros 7 háziorvosi rendelőjében folyik, 33 háziorvosi körzet közreműködésével. Körzetenként elmondható, hogy mindenki tudásának és humanitásának legjavával igyekszik az ellátást biztosítani.

Az átlagos, körzetenkénti beteglétszám 2017-ben 1425fő volt, közel azonos az előző évhez képest. Éves átlagos betegforgalom praxisonként: 6157 eset, ami átlag havi  513 esetnek felel meg.

Házi gyermekorvosi alapellátás

Az ellátás két „formában” zajlik Erzsébetvárosban. Hat gyermekorvos a TAO Gyógyító Kft. alkalmazottjaként, két telephelyen, négy gyermekorvos saját praxisban a Rottenbiller utcai rendelőben látja el gyógyító feladatát. Utóbbiak 2016. március 1-jével már egy újonnan kialakított rendelőben dolgoznak a Rottenbiller u. 12. szám alatt.

2017. január 1-jével egy tartósan betöltetlen praxisnak a felosztása történt meg.

Az átlagos, körzetenkénti beteglétszám 793 fő. Éves átlagos betegforgalom praxisonként: 3518 eset, ami átlag havi 293 esetnek felel meg.

**Orvosi ellátás**

|  |  |  |  |
| --- | --- | --- | --- |
| Év | **Felnőttek és gyermekek részére szervezett háziorvosi szolgálatok száma** | **Csak felnőttek részére szervezett háziorvosi szolgáltatások száma** | **A házi gyermekorvosok által ellátott szolgálatok száma** |
| 2012 | 0 | 37 | 12 |
| 2013 | 0 | 36 | 14 |
| 2014 | 0 | 36 | 11 |
| 2015 | 0 | 36 | 11 |
| 2016 | 0 | 35 | 11 |

*Forrás: TeIR, KSH Tstar, önkormányzati adatgyűjtés*

Felnőtt orvosi ügyeleti ellátás

A korábbi évekhez hasonlóan a 2017-es évben is az ellátottak túlnyomó többsége a 20 és 40 év közötti korosztályba tartozott. Az ügyeleten dolgozó szakemberek a vizsgálaton kívül gondozási, ápolási tanáccsal is ellátják a betegeket és a hozzátartozókat. Hívásra lehetőség szerint azonnal indulnak, több hívás esetén a panaszok alapján sorrendet állítanak fel, az orvos utasításának megfelelően, a sürgősségi protokoll figyelembevételével. A 2017-es évben a kerületből 2227 felnőttet láttak el, amelyből 341 volt házhoz hívás, 13 alkalommal pedig telefonos tanácsadás történt.

A felnőtt ügyeleti ellátás a Dob utca 86. szám alatti telephelyét az Önkormányzat 2018-ban felújította. A felújítás befejeztével egy korszerűbb, megújult rendelőben folytatódik a betegellátás.

Gyermekorvosi ügyeleti ellátás

A 2017-es évben a kerületből összesen 410 gyermeket láttak el az ügyelet munkatársai, amelyből 28 volt házhoz hívás.

Felnőtt fogorvosi alapellátás

A felnőtt fogorvosi alapellátást a Csengery utcai szakrendelőben tíz fogorvos az önkormányzattal kötött feladat-ellátási szerződés keretében, két másik rendelőben egy-egy fogorvos szintén feladat-ellátási szerződés alapján látja el.

A praxisok forgalmi adatai az előző évekhez képest nem változtak érdemben: átlagosan 1632 ellátás során 8899 beavatkozás történt.

A fogászati rendelésen megjelenő betegek nagy része hiányos egészségügyi kultúrával és higiénés felkészültséggel rendelkezik, nagyon sok a dohányos közöttük. A praxisban dolgozó orvosok – a fogászati asszisztensekkel együtt – nagy hangsúlyt fektetnek a betegedukációra, igyekeznek a betegek szájhigiénés ismereteit bővíteni. A kismamák szájhigiénés kezelése is folyamatosan zajlik. A betegek érdeklődése a szűrővizsgálatokkal kapcsolatban elég változó, de egyre jobb a fiatalokkal való együttműködés. Sürgős esetekben, háziorvosuk kérésére lakáson történik a betegellátás azon körzethez tartozó pácienseinken, akik valamilyen okból kifolyólag járásképtelenek és nem tudnak eljutni a rendelőbe. Ezekben az esetekben leggyakrabban foghúzásra kerül sor.

Gyermek- és ifjúsági fogászati alapellátás

Az alapellátás célja és feladata a gyermekek egészséges fogazatának megtartása, valamint az egészséges életmódra való nevelés.

A fogászati alapellátás a kerület lakosságát (nullától a középiskola befejezéséig), valamint a kerület bölcsődéibe, óvodáiba, iskoláiba tartozó, más kerületből, illetve vidékről járó gyermekeket érinti. A nem dolgozó 18 éven felüli, de középiskolai képzésben részesülő tanulók is a gyermek- és ifjúsági alapellátásba tartoznak. Így a páciensek életkora, gyakran kitolódik, 20-21 éves korig.

Tevékenységek:

* a gyermekek évenkénti rendszeres kezelése
* rendszeres fogászati és szájhigiénés szűrővizsgálatok
* beutalás más szakrendelésre (fogszabályozás, szájsebészet, fül-orr-gégészet, stb.)
* prevenció, felvilágosító munka (szűrés, oktatás óvodákban, iskolákban.)
* kerületi egészségnapokon való részvétel
* Kerületi kitelepülések

Az iskolás gyermekek szűrése, mely során, a csoportosan érkező gyermekeket tanár kíséri, délelőtt történik. Az ambuláns- és visszarendeltek kezelését, délelőtt az osztályok szűrése előtt illetve után végezzük, valamint délutáni rendelési időben. Az iskolák összevonása illetve megszűnése miatt, a gyermekek száma évek alatt folyamatosan csökken.

A prevenció tekintetében a felvilágosító munka az óvodákban és iskolákban rendszeresen megtörtént, a gyermekek oktatásával egyidejűleg. Az oktatás keretében a helyes fogápolásra, táplálkozásra kell a hangsúlyt fordítani. Játékos formában, vetélkedőkkel kerül ismertetésre a helyes életmód. Egy évben két alkalommal az óvodákban, bölcsődékben helyszínen történik a kisgyermekek vizsgálata. A kiszűrtek a szüleikkel, együtt kerülnek berendelésre. A rendelőben plakátokon, szórólapokon kerülnek ismertetésre a helyes fogápolás és táplálkozás alapjai, s minden gyermek egyénileg is megkapja a felvilágosítást (fogmosás és szájápolás, fogselyem használata, nyelvtisztítás, szájöblítés, vitamindús táplálkozás, szénhidrátok kerülése, cukrozott, szénsavas italok mellőzése).

Szájsebészeti szakellátás

A szájsebészeti szakrendelő és a mellette működő fogászati röntgen beutaló alapján látja el a VII. kerületből hozzáforduló lakosokat. A szájsebészet az egyetlen olyan ellátás a kerületben, ami nem az alapellátáshoz tartozik.

Tevékenységek:

* fogászati röntgen-felvételek készítése;
* szájhigiénés előkészítés;
* dento-alveoláris sebészeti beavatkozások;
* szükség esetén különböző szakrendelésekre és klinikákra utalás.

2017-ben összesen 2966 beteget láttak el, valamint 3542 betegnek készítettek fogászati röntgenfelvételt.

Védőnői alapellátás

A védőnő a szakmai kompetenciájába tartozó feladatokat az érvényben lévő jogszabályok, szakmai protokollok, módszertani ajánlások szerint látja el.

A szolgálat alapvető feladata a várandós anyák gondozása, az újszülöttek, csecsemők, kisgyermekek, iskolások védőoltásainak, kötelező státuszvizsgálatainak megszervezése, lebonyolítása, dokumentálása, a tudomány legújabb eredménye szerinti ismeretek átadása, mely lehetővé teszi az egészséges fejlődésmenetet. Legjelentősebb cél a prevenció, vagyis az egészség megőrzésének értékként való tudatosítása.

A területi védőnő gondozási tevékenységét azon családok körében végzi, ahol várandós és gyermekágyas anya, illetve 0-6 éves korú gyermek él. Folyamatosan nyomon követjük a 7-18 éves otthon gondozott gyermek fejlődését is.


Iskolaorvosi- és ifjúság-egészségügyi ellátás


Az iskolavédőnők a 6-18 éves, oktatási intézménybe járó gyermekekkel foglalkoznak. Legfontosabb feladatuk a prevenció, melyet szűrővizsgálatokkal és folyamatos egészségneveléssel valósítanak meg. A szűrővizsgálatok része az érzékszervi szűrések, testi fejlettség, egészségi állapot és szociális körülmények felmérése. Ezen túlmenően feladatuk az iskolai kampányoltások szervezése és lebonyolítása. Az oktatási-nevelési intézményben (óvoda, általános- és középiskola) ellátott gyermekek száma 2017-ben 6895 fő volt. Ebből az iskolavédőnők és iskolaorvosok 2017-ben 6113 gyermeket láttak el 14 oktatási intézményben.

Otthoni szakápolási alapellátás

Az otthoni szakápolási szolgáltatás híd az intézményi ellátás és az otthoni gondozás-ápolás szükséglete között. Az otthoni szakápolás célja, hogy a beteg otthoni környezetben, személyre szabottan, humánus és szakszerű ápolásban részesüljön. Ezzel az ellátási formával a kórházi kezelések száma csökkenthető, illetve a bennfekvés időtartama lerövidíthető.

Az otthoni szakápolás abban az esetben vehető igénybe, ha a beteg egészségi kórházi ápolást igényelne, de azt helyettesíteni vagy lerövidíteni lehet az otthoni szakápolás körében nyújtható ellátásokból összeállított kezeléssel.





Az Otthoni szakápolási szolgáltatást igénybevevők nemek szerinti megoszlásában a korábbi évekhez hasonló adatokat látunk, azaz a nők felülreprezentáltak ebben a szolgáltatási típusban is.

1. **Prevenciós és szűrőprogramokhoz való hozzáférés**

A Humán Szolgáltató évente megszervezi Prevenció A-Z-ig elnevezésű kétnapos, egészségmegőrzés tematikájú rendezvényét. A rendezvényen a Péterfy Kórház – Rendelőintézet és Országos Traumatológiai Intézet közreműködésével számos ingyenes egészségügyi szűrésen vehet részt a lakosság, továbbá változatos színpadi programok kerülnek megrendezésre.

A helyszínen felvett kérdőívek összegzését követően kiderült, hogy a válaszadók 73,09%-a nő, 26,91%-a pedig férfi volt. 92,66%-uk volt budapesti lakos, ebből 71,62% hetedik kerületi.

Az erzsébetvárosi lakosok 84,79%-a kerületi háziorvosához jár, valamint a válaszadók összességének 88,38% a háziorvosától tájékozódik egészségügyi probléma esetén.

A szűrésen résztvevők 1-5-ig terjedő skálán átlagosan 3,8-as értékben érzik magukat egészségesnek. A válaszadók átlagéletkora 55 év, ebből a nők átlagéletkora 56,2 év, a férfiaké pedig 52,5 év.

Egészségmegőrzés, keretein belül az alábbi foglalkozások elérhetőek a klubokban és a mozgáscentrumokban: meridián torna, senior tánc, jóga tanfolyamok, chi flow, egészségügyi előadások szervezése, csoportos torna, gyógy torna, úszás, vízi torna, kardio-torna.

Helyi Egészségfejlesztési Pont

Az Egészségfejlesztési Pont 2016. november 17-én nyitotta meg kapuit Erzsébetváros lakossága előtt. A Humán Szolgáltató munkatársainak szakmai tudására és tapasztalatára támaszkodva végzi tevékenységét Erzsébetváros lakosainak egészsége, jól-léte érdekében. Hiteles információkat nyújt az egészségmegőrzéssel, -fejlesztéssel kapcsolatban. Az intézmény az egészség ügyét képviseli– rendezvényeken, klubszerű foglalkozásokon, csoportos és egyéni tanácsadásokon – az intézmények, helyi közösségek és korosztályok igényeihez igazodva.

Egészségfejlesztési Pont minta/modell programjaival direkt közösségfejlesztő lakossági szolgáltatást nyújt és adaptálható módszertani ajánlásokat dolgoz ki, valamint támogatja a kerület egészségtervének elkészülését.

Mindezek mellett a belátogató kliensek számára minél teljesebb körű információt nyújt a Humán Szolgáltató szolgáltatásairól és működéséről, valamint adott problémával érkező ügyfeleknek az illetékes szervezeti egység szakembereihez való koordinálását látja el.

Az Ágazati Stratégiai Tervben és Szolgáltatási Tervben (2014-2017) foglaltak szerint az Egészségfejlesztési Pont működése is a területi ellátási modellnek megfelelő módszertan alapján biztosítja szolgáltatásait. A humán ellátások területén szolgáltatást nyújtó valamennyi szakember kapcsolatba kerül az Egészségfejlesztési Ponttal, megfelelő felkészítés, illetve szolgáltatás-koordináció alapján, közreműködik az egészségfejlesztési programok és rendezvények lebonyolításában, illetve saját tevékenységét is, egészségfejlesztési szempontú megközelítéssel végzi. Ennek következtében a szolgáltatás Erzsébetvárosban minden szintéren egységes szemléletben, folyamatos jelenlétet biztosítva valósul meg.

1. **fejlesztő és rehabilitációs ellátáshoz való hozzáférés**

A Humán Szolgáltató fejlesztési csoportja az intézmény szervezeti egységein keresztül biztosítja a kerület lakosai számára a jogi, pszichológiai, mentálhigiénés, művészetterápiás feladatok ellátását, a gyógytorna lehetőségét. A szolgáltatásokat egyéni és csoportos foglalkozások keretében lehet igénybe venni.

Jogi tanácsadás: A Fejlesztési Csoport jogásza az intézmény szervezeti egységeiből hozzá delegált ügyfeleknek nyújt jogi tanácsadást polgárjogi, családjogi, munkajogi, közigazgatási jogi és pénzügyi jogi ügyekben. Ezen ügycsoportok vonatkozásában a jogi szolgáltatás kiterjed egyrészt az alkalmazandó jogszabályok, illetve iratok értelmezésében való segítségnyújtásra, másrészt az adott problémát illetően tájékoztatás nyújtására. Szakmai támogatást és segítséget nyújt a hivatalos irat megszerkesztésében, illetve az okiratok kitöltésében, amelynek ismeretében az ügyfél megkezdheti vagy elintézheti ügyét. Továbbá tájékoztatást nyújt az ügyfél számára az adott kérdéshez kapcsolódó jogokról és kötelezettségekről, a kapcsolódó eljárásról, a hatósági ügyintézés helyéről. Indokolt esetben, a mozgásukban korlátozott ügyfelek számára lehetőséget biztosít a Humán Szolgáltató arra, hogy saját otthonukban vehessék igénybe a jogi tanácsadást.

Pszichológiai tanácsadás: A Gyermekjóléti Központban a szakember feladatai közé tartozik az általános tanácsadás, az egyéni, és – igény szerint – csoportos, terápiás jellegű foglalkozás, valamint rendszeres konzultáció a családgondozó kollégákkal.

A Foglalkoztatási Tanácsadás keretében többek között pszichés problémák, életvezetési nehézségek, családon belüli konfliktusok és párkapcsolati problémák megoldásához vehető igénybe a pszichológus által nyújtott tanácsadás lehetőségét.

A hátrányos helyzetű munkanélküliek munkaerő-piaci reintegrációjának elősegítése érdekében az álláskereséssel együtt járó nehézségek enyhítése, a mielőbbi elhelyezkedés elősegítése, az álláskeresési motiváció fenntartása, fejlesztése érdekében egyéni és csoportos, motivációs és kommunikációs készségeket fejlesztő foglalkozásokat tart.

A Pszichiátriai Betegek Nappali Klubjának tagjai részére heti rendszerességgel csoportfoglalkozásokat tart.

Indokoltnak ítélt esetekben, a mozgásukban akadályozott ügyfelek számára lehetőséget biztosít a Humán Szolgáltató, hogy saját otthonukban vehessék igénybe a pszichológiai tanácsadást.

Mindezek mellett a pszichológus szakmai kompetenciájába tartozó témakörökben előadásokat tart, többek között a kedvezőtlen stresszhatások következtében kialakuló fizikai-érzelmi-mentális kimerülésről, a kiégésről, továbbá az időskori mentális egészség megőrzéséről; az óvodáskorú gyermekeknél megjelenő játszmákról és az ahhoz kapcsolódó konfliktuskezelésről.

Mentálhigiénés tanácsadás: Segítséget nyújt az egészséges lelki élet kialakításához, annak megtartásához. A Humán Szolgáltató Fejlesztési Csoportjának tagjaként a mentális egészség elősegítését, védelmét és a mentális betegségek megelőzését segíti elő. Különböző életvezetési, mentálhigiénés problémahelyzetek megelőzésére, pozitív irányba történő befolyásolására nyújt lehetőséget. A kreatív foglalkozásokon, csoportos tornákon és pszichológiai csoportfoglalkozásokon történő részvételével és az ott szerzett tapasztalatok alapján segítséget nyújt az egyénre szabott, személyiséget erősítő beavatkozások kialakítására. Az intézményhez tartozó Idősek Nappali Klubjaiban és az Idősek Bentlakásos Otthonaiban lehetőség van a problémamegoldó készség fejlesztésére, mentálhigiéniás konzultáción való részvételre, egyéni és csoportos konfliktuskezelésre, illetve az egyéni és csoportos beszélgetések alatt a mentális egészség és humán értékek megőrzésére és fejlesztésére. Az önismereti- és készségfejlesztő csoportok vezetése mellett különböző tematikus foglalkozásokon találhatnak a klubok tagjai lelki támaszra, amelynek keretében a mentálhigiénés tevékenység hozzájárul a személyes, a családi és társas kapcsolatok egyensúlyának megőrzésének elősegítésére.

Művészetterápia, kézműves foglalkozás: A Fejlesztési Csoportban helyet kap a kreativitás, a kézügyesség, a képzőművészet iránti elhivatottság. Az Idősek Nappali Klubjaiban tartott kreatív alkotó foglalkozásokon az időskorúak lehetőséget kapnak arra, hogy többféle területen próbálják ki alkotókészségüket, részt vehetnek a foltvarró vagy a kerámia szakkör foglalkozásain.  
A tartalmas szabadidő eltöltése mellett az alkotás, az elkészített tárgyak szépsége, az ajándékozás öröme egy új színt visz az idős emberek életébe.  
A Dózsa György úti Nyitott Műterem Művészeti Klubban a rajzolni, festeni vágyóknak van lehetőségük festőművész szakember irányításával és útmutatásával fejleszteni kézügyességüket, tehetségüket.

Gyógytorna: A Fejlesztési Csoport az Idősek Bentlakásos Otthonaiban és az Idősek Nappali Klubjaiban tart – az állapotfelmérés eredményétől függően - egyéni illetve csoportos tornát. A kerület időskorú lakosai számára nyújtott gyógytorna elősegíti az egyéni koordináció, egyensúly javulását, növekszik az izomerő és az állóképesség. Továbbá a gyakorlatoknak keringésfokozó hatásuk van, az ízületek mozgásterjedelme nő, az esetleges ízületi fájdalmak csökkenek.

Egyéni gyógytorna során az adott problémára, betegség kezelésére legalkalmasabb gyakorlatok megválasztásával, személyre szabottan történnek a foglalkozások. Csoportos torna alkalmával lehetőség nyílik - az általános átmozgató gyakorlatok, az izomerősítés, egyensúly és koordináció fejlesztés mellett – egy aktív közösségbe való becsatlakozásra, új ismeretségek kötésére is.

1. **közétkeztetésben az egészséges táplálkozás szempontjának megjelenése**

Erzsébetváros Önkormányzata fontosnak tartja, hogy jó minőségű alapanyagok felhasználásával egészséges étkeztetésben részesítse ellátottait. Mivel számos kutatás összefüggésbe hozta a betegségek kialakulását a táplálkozás minőségével, így a gyermekétkeztetés színvonalának emelése szempontjából elengedhetetlennek tartjuk, hogy az ételek elkészítéséhez szükséges minőségi nyersanyagok beszerzése maradéktalanul megtörténhessen. Mindezért, és a várható egységes ellenőrzési gyakorlatot szem előtt tartva elkötelezettek vagyunk a közétkeztetés színvonalának javítása iránt.

A Menzaminta Kft. a Bischitz Johanna Integrált Humán Szolgáltató Központtal fennálló vállalkozói szerződésben foglaltak alapján az intézményi szociális és gyermekétkeztetés szolgáltatást 2014. január 1-től folyamatosan nyújtja. A szolgáltatásra vonatkozó szerződés értelmében a vállalkozó minden év március 31-ig kezdeményezheti a nyersanyagnorma emelését. A nyersanyagnorma mértékét a Képviselő-testület hagyja jóvá. A javasolt nyersanyagnorma a vállalkozó javaslata és belső kalkulációk által került meghatározásra, mely emelése lehetővé teszi a táplálkozás-egészségügyi előírások betartását valamennyi korcsoport vonatkozásában.

A kerületi bölcsődék étkeztetéséről az Önkormányzat a Városligeti Bölcsőde főzőkonyháján keresztül gondoskodik. A korszerű táplálkozási elvek, illetve a Népegészségügyi Intézet ajánlása alapján, és a konyhatechnológiai eljárások figyelembevételével a bölcsőde vezetője az élelmezésvezetővel és a bölcsőde orvosával közösen állítja össze az étlapot, a korosztály élelmezési- és nyersanyagnormáinak figyelembe vételével. A Bölcsőde napi négyszeri étkezést biztosít: reggeli, tízórai, ebéd, uzsonna. Cél, hogy minél színesebb, változatosabb ételeket, minél többféle ételkészítési eljárással elkészítve tálalják a gyerekeknek. A helyi szociális rendelet 41. §-a rendelkezik a térítési díjakról. Eszerint a gyermekek napközbeni ellátását biztosító bölcsődékben a gondozásért fizetendő ellátás személyi térítési díja 0 Ft, az étkezés térítési díja Budapest Főváros VII. kerület Erzsébetváros Önkormányzat közigazgatási területén állandó lakóhellyel, vagy tartózkodási hellyel rendelkező gyermek esetén: 0.-Ft, Budapest Főváros VII. kerület Erzsébetváros Önkormányzat közigazgatási területén állandó lakóhellyel, vagy tartózkodási hellyel nem rendelkező gyermek esetén: 505.-Ft/nap – kivéve, ha a Gyvt. 21/B.§ (1) bekezdése a) pontjában foglaltaknak megfelel.

1. **sportprogramokhoz való hozzáférés**

A Humán Szolgáltató által működtetett Mozgáscentrum a VII. kerület lakosainak nyújt segítséget és lehetőséget a mozgásra 2017 novembere óta, a Lövölde tér 7. szám alatt.

Elsődleges feladatai közé sorolható az egészségmegőrzés, betegségmegelőzés, egészségfejlesztés, közösségi, szocializációs értékközvetítő programok megvalósítása. Mindezeket igyekszik mind az életkori, életvitel-, és egészségi állapotbeli sajátosságoknak megfelelően sokoldalúan biztosítani. Így lehetőséget ad gyermekeknek játékos lúdtalp-, és tartásjavító tornára, valamint modern táncra az iskolai órák után, illetve a kerületi oktatási intézményekkel együttműködve azoknak diákjai rendszeresen igénybe veszik a mozgáscentrum tornatermeit.

A fiatal felnőtteknek, illetve az aktívan dolgozó korosztálynak lehetőségük van kifejezetten munkaidő utáni időpontokban gerinctornán, kardió tréningen, koreografált latin fitt dance és stretch dance órákon részt venni.

Várandósoknak biztosított a Mozgáscentrumban a kismama torna is, mely lehetőségről a védőnői szolgálaton keresztül könnyen értesülhetnek.

Az idősebb korosztályt külön megszólító mozgásforma a latin fitt dance gold, illetve a számukra előnyösebb napközbeni időpontban tartott gerinctorna, és kardiorespiratórikus tréning.

További lehetőségek még a fittball, valamint alakformáló edzések, senior tornák, tai chi is.

A Mozgáscentrumban helyet kap még egy autogén tréningsorozat is, mely a fizikai mellett a mentális egészséget hivatott megőrizni.

A Mozgáscentrum szoros együttműködésben munkálkodik az Egészségfejlesztési Ponttal. Ezek közül kiemelkedik a havonta megrendezésre kerülő Családi napok és a helyi Egészség Pont.

Az Önkormányzat a sportprogramokhoz való hozzáférést a Humán Szolgáltató által működtetett Mozgáscentrum mellett sportszervezetekkel, szolgáltatókkal szoros együttműködésben biztosítja a kerületi lakosok számára.

Az Önkormányzat minden évben pályázatot ír ki sportszervezetek támogatására. A támogatott programok között szerepelnek értelmi sérült fiatalok sportaktivitásának célzó programok, mozgássérültek, hallássérültek, vakok és gyengén látó személyek számára szervezett programok is.

1. **személyes gondoskodást nyújtó szociális szolgáltatásokhoz való hozzáférés**

Az Önkormányzat a személyes gondoskodást nyújtó szociális ellátásokat a Humán Szolgáltató által, valamint ellátási szerződések útján biztosítja.

A Humán Szolgáltató biztosítja az étkeztetést, a családsegítést, a házi segítségnyújtást, a jelzőrendszeres házi segítségnyújtást, az idősek, demens személyek és pszichiátriai betegek nappali ellátását. Szakosított ellátás keretében idősek átmeneti otthonát és idősek tartós bentlakásos ellátást biztosítja. A Humán Szolgáltató által biztosított szolgáltatások elérése érdekében került sor a Területi Ellátási Modell részeként a szolgáltatáskereső funkció létrehozására, melynek igénybevételével a kerületi lakos lakcíme alapján kikeresheti a hozzá legközelebb eső „körzetébe” tartozó szolgáltatást. A Humán Szolgáltatón belül kialakításra került az Étkeztetési és ellátott-irányítási csoport, mely a szervezeti átalakítást követően „egyablakos” szolgáltatási helyként végzi tevékenységét, mely az ügyfelek számára teszi egyszerűbbé, elérhetőbbé a szolgáltatásokhoz való hozzáférést. A modellbe elsőként az idősellátás potenciális ügyfeleinek bevonása történt meg. A csoport nem csupán az ügyfelekre passzívan váró szervezeti egységként, hanem az integrált intézmény más szervezeti egységeivel szoros együttműködésben aktív megkereső félként működik, így reflektálva a lakossági igényekre és proaktívan fellépve a kerület lakosságának minél hatékonyabb támogatása érdekében.

Az utcai szociális munka a Menhely Alapítvánnyal, míg a fogyatékos személyek nappali ellátása a Küldetés Egyesülettel kötött ellátási szerződés útján valósul meg.

1. **pozitív diszkrimináció a szociális és egészségügyi ellátórendszer keretein belül**

A helyi szociális rendelet szabályozza a szociális ellátások személyi térítési díját, mely alapján jövedelmi sávonként kerül meghatározásra a fizetendő térítési díj mértéke. A jövedelmi sávok a szolgáltatást igénybe vevők jövedelmének figyelembe vételével kerültek kialakításra annak érdekében, hogy az alacsony jövedelemmel rendelkező ellátottak is igénybe tudják venni az egyes szolgáltatásokat.

A kerületben az Ételt az Életért Alapítvány a Rózsa utca 3. szám alatti helyiségben oszt napi egyszeri meleg ételt a rászorulóknak. Az igénybevétel feltétele a Család- és Gyermekjóléti Központnál való regisztráció vagy az Önkormányzat szociális támogatási rendszerében való nyilvántartásba vétel megléte.

* 1. **Közösségi viszonyok, helyi közélet bemutatása**

1. **a közösségi élet színterei, fórumai**

A kerületi közösségi élet színtereit elsődlegesen az ERöMŰVHÁZ Erzsébetvárosi Összevont Művelődési Központ Nonprofit Kft biztosítja az Önkormányzattal kötött közszolgáltatási szerződés keretében. Emellett számos civil szervezet működik a kerületben azzal a céllal, hogy a lakosság egy-egy meghatározott rétegét megszólítva közösségépítő, közösségerősítő feladatot lásson el, melyek működésének elősegítéséhez az Önkormányzat különböző formákban hozzájárul.

Az ERöMŰVHÁZ Nonprofit Kft. több telephelyén biztosítja a lakosság számára a szabadidő hasznos eltöltésének lehetőségét. A Wesselényi utca 17. szám alatt a nagyszabású kulturális rendezvények (koncertek, előadások) mellett az épület adottságai lehetőséget biztosítanak kisebb közösségek befogadására is.

2016-tól az épület második emeletén lévő irodahelyiségeket és közösségi tereket, valamint egy tárgyalót ingyenes bocsát az arra pályázó civil szervezetek rendelkezésére egy éves időtartamra az önkormányzat, biztosítva a tevékenységükhöz szükséges helyiségeket és infrastrukturális feltételeket. E pályázatnak köszönhetően jelenleg többek között a Vakok és Gyengénlátók Közép-magyarországi Regionális Egyesülete, a Budapesti Mozgássérültek Egyesülete, az Országos Gyermekvédő Liga, a Hársfa Egyesület, valamint az EMMA Közhasznú Egyesület is itt látja el közösségi munkáját.

Az ERöMŰVHÁZ szakmai munkájában nagy hangsúlyt fektet a közösségépítésre, a kerület lakosainak számára megfelelő közösségi terek biztosítására, a lakossági igények felé közelítésre. Ennek érdekében különböző, közös érdeklődésű emberek számára kívánnak olyan klubokat, köröket létrehozni és működtetni, amelyek például az életmóddal kapcsolatos területeket (főzés, jóga, kézműveskedés) öleli fel.

Az ERöMŰVHÁZ rendezvényei között több, az időskori elmagányosodás megelőzését szolgáló program is található, ilyen például a heti rendszerességgel megtartott Senior klub 50+, az Idősek Napja alkalmából megtartott rendezvény, a kerületi időseknek meghirdetett Ki mit tud?, valamint az ERöMŰVHÁZ-ban tartja meg klub napjait, foglalkozásait, több nyugdíjas közösség, egyesület is. Évek óta nagy sikerrel zajlik az „Utazó teaház” című történelmi ismeretterjesztő programsorozat is, amelyben havonta a történelem egy-egy korszakáról hallhatnak személyes hangvételű, tartalmas előadást az érdeklődők, ezt a programot is jellemzően a nyugdíjas korosztály látogatja.

A kismamákat a heti rendszerességgel tartott Kismama klub várja, továbbá az EMMA Közhasznú Egyesület által működtetett telefonos segélyvonal, illetve az ERöMŰVHÁZ-ban havonta megrendezendő zárt, önismereti csoportok is segítik a gyermekvállalás időszakában lévő családokat.

Kiemelt célként szerepel az ERöMŰVHÁZ tevékenységében az is, hogy olyan egész napos programokat biztosítsanak már hagyományosan a kerületben élő családoknak, ahol felnőtt és gyermek egyaránt talál magának érdekes elfoglaltságot (pl. Márton nap, Télköszöntő, Szezonzáró, KULT7 Fesztivál, Esélyegyenlőségi Napok, Zene Világnapja, Apás nap stb.).

A Király utca 11. szám alatti K11 Művészeti és Kulturális Központ jellemzően zenei programok, kiállítások, előadások színtere. Itt kerül sor többek között családi és iskolai programokra, gyermekrendezvényekre, például a kerületi óvodások számára biztosított mikulás napi rendezvényre, az iskolás gyermekek részére szervezett adventi játszóházra, ahol lehetőségük van a családtagjaik számára karácsonyi ajándék elkészítésére, valamint itt valósultak meg hagyományteremtő céllal az Esélyegyenlőségi Napok programjai is, ahol a fiatalok számára érzékenyítő programokat tartanak.

Az ERöMŰVHÁZ Nonprofit Kft. Csányi u 5. szám alatt kialakított új telephelyén az Erzsébetvárosi Zsidó Történeti Tár kínálatában már olyan programok is szerepelnek, amelyek az előítéletek lerombolását, az egymás elfogadását segítik elő. Ilyen például a 2018 őszén került megrendezésre kerülő Évadnyitó Fesztivál, amelynek témája, „Együttélés Erzsébetvárosban”, a zsidó és cigány kultúra hagyományait mutatta, gasztronómiai, zenei, irodalmi oldalról megközelítve.

Külső-Erzsébetváros egyes részei több szempontból is hátrányos helyzetű, társadalmi problémákat is magában hordozó, intenzív fejlesztésre váró területek. Míg a belső részen a kultúra magasabb, ünnepi szintjének tartott megélése az elvárás, addig a perifériális területeken az ember társadalmi, természeti környezetéhez, önmagához való viszonya, a hétköznapok kulturális szokásai, a normától eltérő életvezetési helyzetek jelentenek megoldandó problémákat. E kettőség megszüntetésére irányult az a Képviselő-testületi döntés is, amely szerint a Hernád u. 46. szám alatti épületben egy új közösségi teret biztosít a Külső-Erzsébetvárosi lakosok számára, amely az ERöMŰVHÁZ egyik telephelyeként fog működni. A telephely működésének kialakítása jelenleg folyamatban van.

Az ERöMŰVHÁZ Nonprofit Kft. működésének biztosítása mellett az Önkormányzat közvetlenül is támogatja a kerületben, a közösségi élet erősítéséért dolgozó civil szervezeteket.

Egyrészt egyedi kérelmek alapján nyújt támogatást, másrészt a minden évben kiírásra kerülő civil programpályázat, valamint közművelődési pályázat révén.

A civil szervezetek által megvalósított programok közül a szabadidő hasznos eltöltését, egyben a közösségi élet fórumait gazdagítja például a **Hársfa Egyesület**, amely értelmi sérült fiatalok sporttevékenységét szervezi, továbbá szabadidős foglalkozásokat (klubdélután, tánc- és drámacsoport, kézműves foglalkozás) is biztosít a fiatalok számára. A **Hallássérültek Rehabilitációjáért Küzdők Egyesülete**, valamint a **Vakok és Gyengénlátók Közép-Magyarországi Egyesülete** a kerületben élő hallás- illetve látássérült emberek számára nyújt segítséget mindennapi ügyeik intézésében, illetve szabadidős programokat szervez számukra. A **Cukorbetegek Budapesti Egyesületének Erzsébetvárosi Klubja**, valamint az **Erzsébetvárosiak Klubja** a kerületben élő tagjaik számára szervez szabadidős programokat. A **Palánta Sorsfordító Alapítvány** ingyenes játszótéri bábelőadásokat szervez a kerületben. Az **AppArt Egyesület MÁSzínház Társulata** értelmi sérült fiatalokból álló csoportja drámapedagógiai módszerekkel törekszik a sérült emberek képesség- és készségfejlesztésére.

1. **közösségi együttélés jellemzői**

Erzsébetváros a közösségi élet és a hagyományok terén régi múltra tekint vissza. A kihívást ma az jelenti, hogyan tudja Erzsébetváros a külső környezetben tapasztalható trendek mellett erősíteni a közösségi össze-tartozást valamint a fiatalok és beköltözők körében hogyan képes a helyhez való kötődést növelni, a helyi hagyományok és a helytörténeti tudás fennmaradását biztosítani.

Erzsébetváros Önkormányzata fontos, hogy lehetőségeihez mérten sokoldalúan gondoskodjon lakóiról, s rendelkezésére álló eszközeivel segítse a társadalmi leszakadás megelőzését. Ennek érdekében elérhetővé kell tenni mindazon szolgáltatásokat és eszközöket a lakosok számára, melyek biztosítják a munkaerőpiacon való sikeres részvételt, az egészség megőrzését, a szociális biztonságot.

Az aktív és időskorú lakosság esetében is meg kell teremteni azokat a lehetőségeket, melyek az önmaguk sorsáért tenni akaró állampolgárok számára az újrakezdést, illetve a nehéz élethelyzetekből való kikerülést segíti. Fontos, hogy a lakosság körében növekedjen az öngondoskodás szintje az egészségmegőrzés területén, a munkavállalási korúak pedig élni tudjanak azokkal a képzési, átképzési lehetőségekkel, melyek adott esetben a munka világába való visszatérésüket biztosíthatja.

Nagyon fontos cél a társadalmi összetartozás erősítése, a közösségi élet feltételeinek megteremtése, többek között a kulturális, sport és helyi identitást erősítő rendezvényeken keresztül. A társas kapcsolatok minősége, a közösségi élet „megélése” - különösen az idősödő, elmagányosodással veszélyeztetett lakosság számára - az életminőség és a kerülethez való kötődés nagyon fontos összetevője, de az egymással törődő közösségek nagyon nagy szerepet játszanak - egyfajta jelzőrendszerként működve - a szociális problémák időben történő kezelése és a közbiztonság javítása terén is.

**c) helyi közösségi szolidaritás megnyilvánulásai (adományozás, önkéntes munka stb.)**

A Humán Szolgáltató működésének fontos részét képzi az emberek társadalmi munkájának erősítése, ezért igyekszik megteremteni egy olyan környezetet, ahova az önkéntesek könnyedén be tudnak csatlakozni, és mind a szervezet, mind az egyén számára hasznos tevékenységekben vehetnek részt. Önkénteseket fogadó szervezeti egységek az otthoni szakápolási szolgálat, a **Család és Gyermekjóléti Központ, Idősek nappali klubjai, Idősek bentlakásos otthonai.**

A Humán Szolgáltató kiterjedt hálózata aktívan tevékenykedik az intézményhez beérkezett adományok közvetítésében. A különböző szervezeti egységek örömmel látják a jó minőségű ruhadarabok, irodai felszerelések, tartós élelmiszerek, jó állapotú lakberendezési tárgyak felajánlását.

A Család-és Gyermekjóléti Központ ügyfelei a kerületben az Ételt az Életért Alapítvány, a Budapest Bike Maffia, a Vöröskereszt által juthattak a 2017-es évben ingyen élelmiszerhez. A segélytípusú ellátások csökkenésével az adományközvetítésre is egyre nagyobb az igény. A szociális étkeztetés szolgáltatás népszerűsége is érzékelhetően nőtt, ám a jelképes térítési díj megfizetése sok esetben már problémát jelentett, ilyen esetekben az Ételt az Életért Alapítvány ingyen élelmezési programja került megajánlásra az ügyfeleknek. A Vöröskereszt VII. kerületi szervezetével való együttműködés eredményeképpen a 2016. és 2017. évben havonta 60 családot volt lehetőség élelmiszer adomány programba delegálni (2015-ben havonta 30 család támogatására volt lehetőség).

Az Önkormányzat működteti az un. „Használt cikkek tárháza” szociális bútorraktárt, melyben egész évben fogadja a felajánlásokat és gondoskodik az adományok közvetítéséről is.

**3.8. Következtetések: problémák beazonosítása, fejlesztési lehetőségek meghatározása.**

|  |  |
| --- | --- |
| A mélyszegénységben élők és romák helyzete, esélyegyenlősége vizsgálata során településünkön | |
| beazonosított problémák | fejlesztési lehetőségek |
| Az elszegényedés elsődleges oka az alacsony foglalkoztatottság | Elszegényedés mérséklése a foglalkoztathatóságot támogató komplex szolgáltatások biztosításával, egyéni erőforrások bővítésével |
| Bár empirikus adatokkal nem alátámasztott, de feltételezhető a diszkrimináció jelenléte | Diszkrimináció csökkentése, érzékenyítés. A társadalmi inklúzió erősítése közösségfejlesztéssel. Az egyén ellátási szükségleteinek kielégítésében a formalizált, intézményi segítségnyújtáson túl kiemelt szerepet tölt be a természetes támogató háló működése. Az előítéletek csökkenésével a természetes támogató háló is mozgósítható és erősíthető. |
| A mélyszegénységben élők és a romák egészségi állapota rosszabb az összlakossághoz mérten. | Az egészségi állapot –és ezáltal életminőség - javítása, erősödő egészségtudatosság. |
| Feltételezhető a szegénység és a hátrányos helyzet átörökítése. | A szegénység áthagyományozódásának csökkentése direkt és indirekt módszerek alkalmazásával és szolgáltatások nyújtásával. |
| A Humán Szolgáltató által nyújtott speciális szolgáltatások kihasználtsága nem teljes körű. | Az intézkedés célja a kerületi lakosság számára hozzáférhető tájékoztató anyagok rendszeres biztosítása, bővítése, A Humán Szolgáltató által biztosított programlehetőségek és szolgáltatások népszerűsítése. |

1. **A gyermekek helyzete, esélyegyenlősége**

A Magyar Országgyűlés 1991. évi LXIV. törvényében kihirdette a Gyermekek Jogairól szóló ENSZ Egyezményt. Az Egyezményben részes államok tiszteletben tartják és biztosítják a joghatóságuk alá tartozó gyermekek számára az Egyezményben lefektetett jogokat minden megkülönböztetés, nevezetesen a gyermeknek vagy szüleinek, vagy törvényes képviselőjének faja, színe, neme, nyelve, vallása, politikai vagy más véleménye, nemzeti, nemzetiségi vagy társadalmi származása, vagyoni helyzete, cselekvőképtelensége, születési vagy egyéb helyzete szerinti különbségtétel nélkül. Az Egyezményben részes államok megteszik a megfelelő intézkedéseket arra, hogy a gyermeket hatékonyan megvédjék minden, bármely formában jelentkező megkülönböztetéstől és megtorlástól, amely szülei, törvényes képviselői vagy családtagjai jogi helyzete, tevékenysége, véleménynyilvánítása vagy meggyőződése miatt érhetné őt. A szociális védelem köz- és magánintézményei, a bíróságok, a közigazgatási hatóságok és a törvényhozó szervek minden, a gyermeket érintő döntésükben a gyermek mindenek felett álló érdekét veszik figyelembe elsősorban.

**4.1. A gyermekek helyzetének általános jellemzői**

A kerület állandó lakosságának 72 %-a a gazdaságilag aktív korcsoporthoz (15-64 év) tartozik, a nyugdíjas korúak aránya 17 %, míg a gyermekek (0-14) aránya 9,9 %. A teljes lakosságszám 2017-ben 50841 fő volt, a gyermekek száma 5051 fő. A kerületben az élve születések száma minden évben alacsonyabb, mint a halálozások száma, így megállapítható, hogy a természetes szaporodási mutatók negatívak.

Erzsébetvárosban a gyermekek szociális háttere, szocio-környezete rendkívül színes skálán mozog. Megtalálhatóak a mélyszegénységben élő családok és a magas életszínvonalon élő családok is egyaránt.

**Öregedési index**

|  |  |  |  |
| --- | --- | --- | --- |
| **Év** | **65 év feletti állandó lakosok száma (fő)** | **0-14 éves korú állandó lakosok száma (fő)** | **Öregedési index (%)** |
| 2012 | 9 278 | 5 248 | 176,79% |
| 2013 | 9 264 | 5 286 | 175,26% |
| 2014 | 9 252 | 5 227 | 177,00% |
| 2015 | 9 175 | 5 179 | 177,16% |
| 2016 | 9 034 | 5 179 | 174,44% |
| 2017 | 8 823 | 5 051 | 174,67% |

*Forrás: TeIR, KSH Tstar, önkormányzati adatgyűjtés*

**Védelembe vett és veszélyeztetett kiskorú gyermekek száma**

|  |  |  |
| --- | --- | --- |
| **Év** | **Védelembe vett kiskorú gyermekek száma december 31-én** | **Veszélyeztetett kiskorú gyermekek száma december 31-én** |
| 2012 | 56 | 1174 |
| 2013 | 18 | 1160 |
| 2014 | 60 | 1103 |
| 2015 | 191 | 950 |
| 2016 | 206 | 724 |
| 2017 | 223 | 774 |

*Forrás: KSH-Tstar, BFKH VII. ker. Hivatala, önkormányzati adatgyűjtés*

1. **Rendszeres gyermekvédelmi kedvezményben részesítettek száma**

A pénzbeli és természetbeni ellátásként nyújtott **rendszeres gyermekvédelmi kedvezmény** a gyermek szociális helyzetére való tekintettel megállapított, étkeztetéshez kapcsolódó kedvezmény, iskolás gyermekek részére tankönyv- és tanszerellátás, illetve évente két alkalommal Erzsébet utalvány keretében nyújtott támogatás.

|  |  |  |  |  |  |  |
| --- | --- | --- | --- | --- | --- | --- |
|  | **2012** | **2013** | **2014** | **2015** | **2016** | **2017** |
| **Kérelmező családok száma** | 900 | 755 | 683 | 519 | 391 | 298 |
| **Jogosult gyermekek száma** | 937 | 912 | 765 | 566 | 462 | 344 |

A rendszeres gyermekvédelmi kedvezménnyel egyidejűleg megállapított **hátrányos-, és halmozottan hátrányos helyzetű gyermekek száma:**

|  |  |  |  |  |  |  |
| --- | --- | --- | --- | --- | --- | --- |
| **Hátrányos helyzet megállapítása** | **3 év alatti** | **3 év és  6 év között** | **6 év és  13 év között** | **13 év és  18 év között** | **Nagykorú** | **Összesen** |
| 2014 | 10 | 21 | 48 | 14 | 7 | 100 |
| 2015 | 9 | 16 | 47 | 21 | 1 | 94 |
| 2016 | 6 | 12 | 62 | 21 | 2 | 103 |
| 2017 | 0 | 10 | 47 | 20 | 0 | 77 |
| **Halmozottan hátrányos helyzet** | **3 év alatti** | **3 év és  6 év között** | **6 év és  13 év között** | **13 év és 18 év között** | **Nagykorú** | **Összesen** |
| 2014 | 1 | 12 | 30 | 10 | 0 | 53 |
| 2015 | 3 | 6 | 37 | 9 | 2 | 57 |
| 2016 | 2 | 4 | 28 | 11 | 3 | 48 |
| 2017 | 0 | 5 | 26 | 15 | 0 | 46 |

*Forrás: önkormányzati adatgyűjtés*

1. **A gyermekek jogán járó helyi juttatásokban részesülők száma, aránya**

A gyermekekhez kapcsolódó, Gyvt.-ben nem szabályozott támogatásokról a szociális támogatások és szociális szolgáltatások, valamint a pénzbeli, természetbeni és személyes gondoskodást nyújtó gyermekjóléti ellátások igénybevételének helyi szabályozásáról szóló 6/2016 (II. 18.) önkormányzati rendelet (továbbiakban: helyi szociális rendelet) rendelkezik.

A helyi szociális rendelet négy kifejezetten gyermekekhez kapcsolódó, pénzbeli támogatást szabályoz, melyek a következők:

* gyermekvédelmi települési támogatás
* beiskolázási települési támogatás
* ösztöndíj támogatás
* táborozási támogatás.

Az alacsony jövedelemmel rendelkező családok havi bevételeikből az alapvető, létfenntartásukkal összefüggő kiadásaikat is nehezen, gyakran csak segítséggel tudják fedezni, ezért fontos, hogy a család célzott segítséget kapjon ahhoz, hogy a gyermekek számára az alapvető feltételeket biztosítani tudja. A létfenntartáson és az alapvető szükségleteken túl a megélhetési gondokkal küzdő családokban nevelkedő gyermekeknek is esélyt kell adni arra, hogy a közösség aktív részesei lehessenek, képességeiket kibontakoztathassák, és lehetőségük legyen olyan tudás megszerzésére, amellyel később jövedelmező állásra tegyenek szert és megfelelő életszínvonalat biztosítsanak saját maguk és majdani gyermekeik számára is.

A gyermekvédelmi települési támogatás megállapításának célja a gyermeket gondozó család létfenntartási problémáinak enyhítése, a rendkívüli élethelyzetbe került családok terheinek csökkentése. A támogatás keretében a szociális törvényben meghatározott válsághelyzetén túl, az Önkormányzat pénzbeli támogatást nyújt a gyermek időszakos gyógyszerköltségeihez, gyógykezeléséhez, speciális diétájához, gyógyászati segédeszköz beszerzéséhez, illetve a bölcsődei elhelyezésével, óvodai nevelésével összefüggésben felmerült kiadások csökkentéséhez. A gyermekvédelmi települési támogatás keretén belül támogatható kiadások folyamatos és egyre nagyobb terhet jelentenek a családoknak, akár a gyógyszerek költségét, akár pedig az egyes, egyre többször előforduló ételallergiával küzdő gyermek diétájával összefüggő költségeket vesszük alapul.

A beiskolázási települési támogatás azon családoknak nyújt támogatást, akik jövedelmi vagy vagyoni viszonyaik miatt nem jogosultak rendszeres gyermekvédelmi kedvezményre és az egy főre jutó jövedelem a családban nem haladja meg az öregségi nyugdíjminimum 220 %-át, az 62 700 Ft-ot. A támogatás évente egy alkalommal, 10 000 Ft összegben állapítható meg.

A táborozási támogatás célja az általános iskolai oktatás keretében tanulói jogviszonnyal rendelkező gyermek erdei táborban, osztálykiránduláson, nyári táborban vagy edzőtáborban való részvételének támogatása, ezzel együtt az alacsony jövedelemmel rendelkező családok terheinek enyhítése. A gyermekek nyári elhelyezése, szabad idejének minőségi eltöltése, vagy szorgalmi időszakban az osztálykirándulás költségei, még ha azok előre várható, tervezhető kiadások is, nagymértékben terhelik a gyermeket nevelő családokat. A gyermek fejlődése, közösségben való részvétele szempontjából fontos, hogy azon gyermekeknek is lehetősége legyen az egyes, akár tematikus, tehetséggondozó vagy sport táborban, osztálykiránduláson való részvételre, akik esetében a család jövedelmi helyzete nem tenné lehetővé az ezeken való részvételt.

Az ösztöndíj támogatás azon nappali rendszerű általános iskola felső tagozatán és középiskolai tanulmányokat folytató gyermek részére állapítható meg, akinek családjában az egy főre jutó jövedelem nem haladja meg az öregségi nyugdíjminimum 250 %-át és tanulmányi átlaga legalább 4.00. A gyermekekhez kapcsolódó pénzbeli támogatások közül a legtöbb kérelem, és ehhez kapcsolódóan a legtöbb jogosultság az ösztöndíj támogatás tárgyában került benyújtásra, illetve megállapításra. Ez egyrészt a támogatás esetében megállapított, a többi támogatáshoz képest magasabb jövedelemhatárral magyarázható, másrészt pedig azzal, hogy a támogatás esélyt ad a hátrányos szociális helyzetben lévő, jól tanuló, motivált gyermekeknek arra, hogy képességeiket kibontakoztathassák, az iskolarendszerben minél tovább részt vehessenek és tovább tanuljanak.

A Képviselő-testület 2018 februárjában elfogadta a helyi szociális rendelet módosítását, mely alapján nőtt a gyermekekhez kapcsoló helyi juttatások jövedelemhatára.

**Gyermekvédelmi települési támogatás**

|  |  |  |  |  |  |  |
| --- | --- | --- | --- | --- | --- | --- |
|  | **2012** | **2013** | **2014** | **2015** | **2016** | **2017** |
| **Kérelmező családok száma** | 372 | 197 | \* | \* | 30 | 20 |
| **Megállapításra került jogosultságok száma (család)** | 197 | 105 | 66 | 23 | 20 | 12 |

**\***2014, 2015-ben a gyermekek ellátására tekintettel nyújtott önkormányzati segélynek nincs külön kérelem nyomtatványa

**Beiskolázási települési támogatás**

|  |  |  |  |  |  |  |
| --- | --- | --- | --- | --- | --- | --- |
|  | **2012** | **2013** | **2014** | **2015** | **2016** | **2017** |
| **Kérelmező családok száma** | 131 | 63 | \* | 13 | 30 | 15 |
| **Jogosult gyermek** | 146 | 42 | - | 21 | 23 | 11 |

\*A beiskolázásra tekintettel nyújtott önkormányzati segélynek nem volt külön kérelem nyomtatványa.

**Táborozási támogatás**

|  |  |  |  |  |  |  |
| --- | --- | --- | --- | --- | --- | --- |
|  | **2012** | **2013** | **2014** | **2015** | **2016** | **2017** |
| **Kérelmező családok száma** | 81 | 44 | 33 | 30 | 31 | 11 |
| **Ebből megállapításra került (gyermek)** | 69 | 39 | 10 | 22 | 26 | 15 |

**Ösztöndíj támogatás**

|  |  |  |  |  |  |  |
| --- | --- | --- | --- | --- | --- | --- |
|  | **2012** | **2013** | **2014** | **2015** | **2016** | **2017** |
| **Kérelmező családok száma** | 86 | 62 | 81 | 79 | 78 | 58 |
| **Ebből megállapításra került (család)** | 70 | 50 | 67 | 57 | 62 | 48 |
| **Ebből megállapításra került (gyerek)** | 77 | 55 | 72 | 117 | 120 | 99 |

1. **kedvezményes étkeztetésben részesülők száma**

Az étkeztetéssel kapcsolatos, 2017 évre vonatkozó főbb adatok az alábbiak:

*Intézményi étkeztetés*

|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| **Intézmény típusa** | **Étkeztetési napok száma** | **100 %-os normatív kedvezményben részesülők száma** | | | **50 %-os normatív kedvezményben részesülők száma** | | | **Normatív kedvezményben nem részesülők száma** | | | **Étkeztettetek száma összesen** | | |
| **háromszori étkezés** | **tízórai és ebéd** | **csak ebéd** | **háromszori étkezés** | **tízórai és ebéd** | **csak ebéd** | **háromszori étkezés** | **tízórai és ebéd** | **csak ebéd** | **háromszori étkezés** | **tízórai és ebéd** | **csak ebéd** |
| **Óvoda** | 220 | 594 |  |  |  |  |  | 256 |  |  | 850 |  |  |
| **Általános Iskola** | 185 | 193 | 6 | 6 | 112 | 16 | 40 | 359 | 56 | 179 | 664 | 78 | 225 |
| **Gimnázium** | 185 | 0 | 0 | 0 | 0 | 0 | 25 | 0 | 0 | 71 | 0 | 0 | 96 |
| **Szakközépiskola** | 185 | 0 | 0 | 0 | 0 | 0 | 0 | 0 | 0 | 0 | 0 | 0 | 0 |
| **Összesen** |  | 787 | 6 | 6 | 112 | 16 | 65 | 615 | 56 | 250 | 1514 | 78 | 321 |

*Szünidei gyermekétkeztetés*

|  |  |  |  |  |
| --- | --- | --- | --- | --- |
| **Intézmény típusa** | **Tavaszi szünet** | **Nyári szünet** | **Őszi szünet** | **Téli szünet** |
| **Óvoda** | 0 | 0 | 0 | 5 |
| **Iskola** | 5 | 2 | 0 | 0 |
| **Összesen** | 5 | 2 | 0 | 5 |

**4.2. Szegregált, telepszerű lakókörnyezetben élő gyermekek helyzete, esélyegyenlősége**

Ahogy az már a fentiekben kifejtésre került az Önkormányzat sikeresen pályázott „A leromlott településrészeken élő alacsony státuszú lakosság életkörülményeinek javítása, társadalmi és fizikai rehabilitációja Budapesten” című pályázati kiírásra. A projekt megvalósulásával az érintett családokban nevelkedő gyermekek esélyt és lehetőséget kapnak a társadalmi felzárkózásra és arra, hogy a halmozott problémák öröklését és tovább vitelét elkerüljék. A korösszetétel szerinti táblázat adatai szerint az akcióterületen élők közül a legkisebb arányban a 14 éven aluli személyek vannak.

A kerületben és az akcióterületen a lakónépesség korcsoportos megoszlása

*(forrás: KSH adatszolgáltatás)*

|  |  |  |
| --- | --- | --- |
| **Mutató megnevezése (%)** | **Budapest 07. ker. összesen** | **Akcióterület** |
| Lakónépességen belül 0-14 évesek aránya | 8,4 | 13,1 |
| Lakónépességen belül 15-59 évesek aránya | 68,1 | 65,1 |
| Lakónépességen belül 60-X évesek aránya | 23,5 | 21,8 |

A szegregátumban élő halmozottan hátrányos helyzetű gyermekek egyenlő eséllyel férnek hozzá az alapszolgáltatásokhoz.

**4.3. A hátrányos, illetve halmozottan hátrányos helyzetű, valamint fogyatékossággal élő gyermekek szolgáltatásokhoz való hozzáférése**

A helyi gyermekvédelmi ellátórendszer segíti az arra rászoruló családokat a gyermek nevelésében megfelelő pénzbeli, természetbeli támogatások és egyéb személyes gondoskodás keretébe tartozó szolgáltatások nyújtásával, elérhetőségének biztosításával. A kerületi ellátórendszer működtetésének elsődleges célkitűzése, hogy a veszélyeztetettség kialakulását megelőzze.

Erzsébetváros alapellátás keretein belül a gyermekjóléti szolgáltatásokat a Humán Szolgáltató Család- és Gyermekjóléti Központja biztosítja.

1. **Család-és Gyermekjóléti Központ**

A családokat támogató szolgáltatások modernizációját célzó jogszabály módosítás okán a két intézménytípus – családsegítő szolgálat és gyermekjóléti központ – összevonásra került, az integrált intézményi egység neve 2016. január 1-jétől Család- és Gyermekjóléti Központ, a szolgáltatás két telephelyen fogadja az ügyfeleket. A gondozást és korrektív jellegű szolgáltatást végző családsegítő és esetmenedzser szakemberek a Család- és Gyermekjóléti Központ székhelyén, a Szolgáltatási Centrumban – a 1073 Budapest, Kertész utca 20. szám alatt – fogadják az ügyfeleket, a fejlesztő gondozásra törekvő tanácsadó team-ek szakemberei a 1074 Budapest, Hutyra utca 11-15. szám alatti Fejlesztési Centrumban végzik tevékenységüket.

Az intézményi egység járási szolgáltatóként a szolgálat és a központ feladatait is ellátja. A szolgálat szakmai egységének alapfeladatához tartozik a gyermekek veszélyeztetettségének megelőzése és megszüntetése, a gyermekek családjaikban történő nevelkedésének elősegítése komplex szociális segítőmunka által, a jelzőrendszer települési szintű működtetése és a prevenciós feladatellátás. A szolgálat szakmai egységéhez kerültek telepítésre az ún. fejlesztő gondozás körébe tartozó, tanácsadás jellegű szolgáltatások.

A központ szakmai egysége a hatósági eljárásban érintettek gondozásán túl – a veszélyeztetettség megszüntetése védelembe vétel keretében, a gyermekotthonban és nevelőszülőknél nevelkedő gyermekek családjukba történő visszagondozása – a speciális szolgáltatásokat biztosítja: kórházi szociális munka, kapcsolatügyeletet, utcai szociális munka, telefonos krízisügyelet szolgáltatás, menekültügyi tanácsadás, a jelzőrendszer járási szintű koordinációja és az alapellátást támogató szakmai támogató rendszer működtetése. A jogi tanácsadás, pszichológiai konzultáció és fejlesztő pedagógiai szolgáltatás mindkét szakmai egységben biztosított szolgáltatások.

Általánosságban elmondható, hogy az erzsébetvárosi családok komplex nehézségekkel küzdenek, a problémák jellemzően halmozottan vannak jelen. A problémák a következő típusokba sorolhatóak:

1. Szociális problémák:
2. lakhatási problémák
3. anyagi nehézségek, munkanélküliség
4. várandós anya szociális válsághelyzete
5. Fizikai és érzelmi elhanyagolás, veszélyeztetettség
6. Családon belüli kapcsolati problémák, családon belüli erőszak
7. Addiktív szerekkel kapcsolatos abúzusok
8. Pszichés problémák
9. Gyermeknevelési-, intézménybe való beilleszkedési problémák, magatartási- és teljesítményzavar

A gondozási mutatók a korábbi évekhez – csekély növekedés mellett – hasonlóan alakultak. A 2017. évben adósságkezelésben 324 fő (124 fő egyszeri tanácsadás keretében) vett részt, a foglalkoztatási tanácsadást 125 fő (68 fő egyszeri együttműködő) vette igénybe. A menekültek és oltalmazott gondozásában a csökkenő igénybevétel a kötelező együttműködéshez kötött integrációs támogatás 2016. évi megszüntetésének köszönhető.

|  |  |  |
| --- | --- | --- |
|  | **2016. év** | **2017. év** |
| **Családgondozások száma** | 874 | 894 |
| **Védelembe vett gyermekek száma** | 104 | 114 |
| **Ideiglenes hatállyal elhelyezettek száma** | 12 | 8 |
| **Nevelésbe vettek száma (korábbi elnevezés átmeneti és tartós neveltek)** | 93 | 85 |
| **Utógondozottak száma** | 2 | 8 |
| **Pártfogói felügyelet alatt állók száma** | 0 | 0 |
| **Utcai szociális munka** | 288 | 319 |
| **Adósságkezelés** | 256 | 324 |
| **Foglalkoztatási tanácsadás** | 112 | 125 |
| **Menekültügyi tanácsadás** | 113 | 49 |

A Család- és Gyermekjóléti Központ családgondozási eseteinek száma és gyermekszáma a kezelt probléma típusa szerint

|  |  |  |  |  |
| --- | --- | --- | --- | --- |
| **Probléma** | **Kezelt problémák száma (halmozott adat)** | | **Gondozott gyermekek** | |
| **2016. év** | **2017. év** | **2016. év** | **2017. év** |
| **Anyagi (lakhatás, megélhetés)** | 1691 | 3634\* | 143 | 150 |
| **Gyermeknevelési** | 1292 | 1327 | 107 | 119 |
| **Intézménybe való beilleszkedési nehézség** | 178 | 186 | 54 | 63 |
| **Magatartás/teljesítményzavar** | 236 | 270 | 79 | 94 |
| **Családi konfliktus** | 466 | 510 | 59 | 51 |
| **Szülő, család életvitele** | 1198 | 1230 | 134 | 143 |
| **Szülői elhanyagolás** | 578 | 610 | 63 | 72 |
| **Családon belüli bántalmazás** | 203 | 240 | 47 | 39 |
| **Fogyatékosság** | 53 | 57 | 12 | 12 |
| **Szenvedélybetegség** | 397 | 422 | 26 | 31 |
| **Összesen** | *6292* | *8266* | *724* | *774* |

\*1914 tanácsadás szolgáltatásban résztvevő önjogú ügyfél kezelt problémája

A súlyos anyagi nehézségek tartósodnak, fokozzák az elhanyagolás és a családon belüli konfliktusok gyakoriságát is. A kezelt problémák számában a 2016. évben az anyagi – megélhetési és lakhatási nehézség – kiugró növekedést mutatott, a 2015. évben 493, a 2016. évben 1691 esetben volt jelen vezető problémaként. A kategória mutatói a 2017. évben valamivel még magasabbak voltak (a családsegítést igénybevevők esetén 1720 és 1914 a tanácsadásban részesülők körében). A több, mint háromszoros növekedés mögött az alábbi okok húzódhatnak meg: a szolgáltatási egység integrációja okán megváltozott munkaszervezés, aktívabb gondozási tevékenység a korábban családsegítő szolgálat illetékességébe tartozó családok esetén, az együttműködést szabályozó protokollok jelzőrendszert ösztönző hatása, növekvő igény az adományközvetítésre a segélytípusú ellátások változásával összefüggően.

A gyermekek átmeneti gondozását a FESZGYI Gyermekek Átmeneti Otthona és a Fehér Kereszt Közhasznú Egyesület helyettes szülői hálózata biztosítja az ügyfelek számára, továbbá gyakori szükségletként jelentkezik a családok átmeneti otthonaiban történő elhelyezés. Átmeneti gondozásban a 2017. évben összesen 20 fő – 7 család – részesült (a 2016. évben 20 család), gyermekek átmeneti otthonában 5 fő (2016-ban 11 fő), helyettes szülőnél 6 fő került elhelyezésre (a 2016. évben 2 gyermek).

A 2015. évben 6 szociális válsághelyzetben lévő várandós kiskorú anyával került kapcsolatba az intézmény, a 2017. évben 9 válsághelyzetben lévő várandós, köztük 3 kiskorú került kapcsolatba a központtal, mely csekély növekedés a 2016-os adatokhoz képest (7 fő, 2 kiskorú). Esetükben továbbra is a szociális és lakhatási problémák halmozottan jelentek meg.

**A Család- és Gyermekjóléti Központ szakmai tevékenysége számokban kifejezve   
(halmozott adat)**

|  |  |  |  |  |  |
| --- | --- | --- | --- | --- | --- |
| **SZAKMAI TEVÉKENYSÉG** | **2016. év (gyermekjóléti ellátás)** | **2016. év (önjogúak gondozása)** | **2017. év (gyermekjóléti ellátás)** | **2017. év (önjogúak gondozása)\*** | **2017. év (önjogúak gondozása)\*\*** |
| személyes ügyfélfogadás | 634 | 4456 | 593 | 3295 | 2846 |
| családlátogatás | 2592 | 147 | 2617 | 156 | 69 |
| intézménylátogatás | 187 | - | - | - | - |
| ügyintézés | 4994 | 2938 | 5422 | 3100 | 2215 |
| helyezési tárgyaláson való részvétel | 17 | - | 32 | - | - |
| védelembe vételi tárgyaláson részvétel | 113 | - | 137 | - | - |
| védelembe vétel felülvizsgálati tárgyaláson való részvétel | 19 | - | 28 | - | - |
| átmeneti nevelésbe vétel felülvizsgálati tárgyaláson való részvétel | 14 | - | 12 | - | - |
| jelzőrendszeri tagokkal kapcsolatfelvétel | 1309 | 4 | 1416 | 15 | 79 |
| esetkonferencia, esetmegbeszélő | 108 | 3 | 116 | 7 | 1 |
| csoportfoglalkozás | 170 | 1569/276 | 187 | - | 764 |
| ügyfelek közvetítése más szolgáltatásba | 214 | 46 | 243 | 57 | 327\*\*\* |
| más kolléga esetében való közreműködés | 143 | 38 | 153 | 42 | - |
| adományközvetítés | 894 | - | 948 | - | 112 |
| kórházi szociális munka | 16 | - | 20 | - | 51 |
| utcai szociális munka |  | 288 | - | 318 | - |
| kapcsolatügyelet | 25 | - | 27 | - | - |
| drogprevenció | 276 | - | 267 | - | - |
| szakemberekkel, kollégákkal eset átbeszélése | 162 | - | 173 | - | 5 |
| iskolai szociális munka |  | 641 |  | 682 | 439 |
| tanácsadás | 2109 | 435 | 3408 | 354 | 750 |
| információnyújtás | 6720 | 4040 | 7620 | 4418 | 2366 |
| segítő beszélgetés kliensekkel | 1270 | 2245 | 1442 | 2664 | 1495 |
| mediáció, konfliktuskezelés | 4 | - | 8 | - | - |
| családterápia | 2 | - | 10 | - | - |

\* Szolgáltatási Centrum családsegítőinek tevékenysége

\*\* Fejlesztési Centrum tanácsadóinak tevékenysége

\*\*\* Bölcsődei, óvodai és iskolai szociális munka keretében

A gyermekvédelmi gondozásban lévők esetén a havi 3 személyes találkozás teljesítése 2016 januárjától jogszabályi kötelezettség is, melyet nagyban támogat a TEM modell által előírt munkaszervezés. Az intézmény szolgáltatási koncepciójának értelmében jelentősen nőtt a házhoz vitt szolgáltatási formák alkalmazása – a gyermekvédelmi ellátásban hangsúlyos elemként – a családlátogatásra a 2015. évben 583, míg a 2016. évben 2592 és a 2017. évben 2773 alkalommal került sor (a tanácsadó típusú szolgáltatások keretében a 2016. évben további 147 és a 2017. évben további 69 esetben). A 2016. év óta több alkalommal került sor a speciális szolgáltatások ügyfél otthonában való biztosítására is – jogász, pszichológus –, és rendszeresek voltak az esetkezelő stáb közös látogatásai is (védőnő, családsegítő, adósságkezelést végző tanácsadó munkatárs, idősellátásból érkező kolléga).

1. **A bölcsődék gyermekvédelmi tevékenysége**

A bölcsőde a gyermekjóléti alapellátás részeként a gyermekek napközbeni ellátásának egyik formája. A bölcsődei gondozás-nevelés a gyermekek testi, lelki fejlődését a családi neveléssel együtt, azt kiegészítve szolgálja. A bölcsődei szakemberek alapvető feladata a rábízott gyermekek gondozása-nevelése. Ezzel összefüggésben kiemelt kötelessége, hogy közreműködjön a gyermekvédelmi feladatok ellátásában. A gyermekvédelem egyik első legfontosabb jelző intézménye a bölcsőde. A gyermekvédelmi felelős feladata a gyermeket veszélyeztető okokat felderíteni, mely folyamatban a kisgyermeknevelők aktívan részt vesznek. A feladatot segíti, a bölcsődei szakemberek és a gyermekvédelmi felelős (szakmai vezető) közvetlen kapcsolata a szülőkkel és a családdal. Párbeszédet folytatnak, családlátogatást végeznek, így a hátrányos helyzetű és veszélyeztetett gyermekek könnyen kiszűrhetők.

A jelzőrendszer tagjaként a bölcsődék szoros kapcsolatban állnak a kerületi Család- és Gyermekjóléti Központtal. Részt vesznek az éves Gyermekvédelmi Konferencián. A konferencián képviseltette magát mindhárom bölcsőde gyermekvédelmi felelőse (szakmai vezető). A védőnői Szolgálattal telefonos és személyes kapcsolatuk van. A gyermekjogi képviselő neve, elérhetősége mindhárom bölcsődében jól látható helyen ki van függesztve, annak érdekében, hogy a gyermekek hozzátartozói a gyermekjogi képviselővel való kapcsolat felvételének módját megismerhessék, szükség szerint segítségét igénybe vehessék.

***Dob Bölcsőde***

A 2017. évben jelzőrendszeri tagként 2 alkalommal küldtek jelzést. A Család- és Gyermekjóléti Központ 11 esetben kért pedagógiai véleményt. 2 hátrányos helyzetű gyermek járt a bölcsődébe. Az év folyamán 9 család lakott Családok Átmeneti Otthonában, melynek vezetőjével rendszeres kapcsolatot tartottak. A cél az volt, hogy segítsék a bölcsődei ellátás igénybevételét rendszeressé tenni.

A védőnői szolgálattal is rendszeres a kapcsolat, kölcsönös tájékozódás, információkérés formájában.

***Városligeti Bölcsőde***

Jelzőrendszeri tagként 2017. évben a Család- és Gyermekjóléti Központ 2 esetben kért pedagógiai véleményt és két esetben küldött a bölcsőde jelzést. 2017-ben 2 fő SNI gyermek volt a bölcsődében, őket intézményen kívüli egyéni fejlesztésben részesítették.

Hátrányos helyzetű vagy halmozottan hátrányos helyzetű kisgyermek nem volt. Tartósan beteg kisgyermek egy volt.

***Lövölde Bölcsőde***

Jelzőrendszeri tagként 2017-ben nem kellett jelzést küldeni, 2 esetben kellett pedagógiai véleményt írni a Család- és Gyermekjóléti Központ felé. Az együttműködés továbbra is rugalmas volt.

Hátrányos helyzetű és halmozottan hátrányos helyzetű kisgyermek, valamint SNI gyermek nem volt. A korai fejlesztő pedagógus bölcsődében történő felmérés után 4 gyermek fejlesztésével, felzárkóztatásával foglalkozott a Pedagógiai Szakszolgálatnál. Tartósan beteg gyermekek száma: 1 fő.

Mindhárom intézményre vonatkozó probléma, hogy nagyon sok a rendszertelenül igénybe vevő, ám arra rászoruló család, akiknél a hiányzás okáról, annak időtartamáról gyakran nem értesül az intézmény.

**A bölcsődék gyermekvédelmi adatai 2017. évben**

|  |  |  |  |
| --- | --- | --- | --- |
|  | | | |
|  | **Dob**  **Bölcsőde** | **Városligeti**  **Bölcsőde** | **Lövölde**  **Bölcsőde** |
| **Nagycsaládban élő gyermek** | 23 | 19 | 7 |
| **Egyedülálló szülő gyermeke** | 37 | 16 | 11 |
| **Gyám neveli a gyermeket** | 2 | 1 | 0 |
| **Tartósan beteg gyermek** | 3 | 1 | 1 |
| **Hátrányos Helyzetű gyermek** | 2 | 0 | 0 |
| **Halmozottan Hátrányos Helyzetű gyermek** | 0 | 0 | 0 |
| **Veszélyeztetet gyermek** | 0 | 0 | 0 |
| **Védelembe vett gyermek** | 3 | 0 | 0 |
| **SNI gyermek** | 1 | 2 | 0 |
| **Átmeneti otthonban élő gyermek** | 9 | 0 | 1 |

1. **védőnői ellátás jellemzői**


A védőnői feladatok ellátása 12 védőnői körzetben történik, melynek terület szerinti meghatározását helyi rendelet szabályozza. A szolgálat alapvető feladata a várandós anyák gondozása, az újszülöttek, csecsemők, kisgyermekek, iskolások védőoltásainak, kötelező státuszvizsgálatainak megszervezése, lebonyolítása, dokumentálása, a tudomány legújabb eredménye szerinti ismeretek átadása, mely lehetővé teszi az egészséges fejlődésmenetet. Legjelentősebb cél a prevenció, vagyis az egészség megőrzésének értékként való tudatosítása.


A területi védőnő gondozási tevékenységét azon családok körében végzi, ahol várandós és gyermekágyas anya, illetve 0-6 éves korú gyermek él. Folyamatosan nyomon követik a 7-18 éves otthon gondozott gyermek fejlődését is.

**Védőnői álláshelyek száma**

|  |  |  |
| --- | --- | --- |
| **Év** | **Betöltött védőnői álláshelyek száma** | **Egy védőnőre jutó gyermekek száma** |
| 2012 | 20 | 1060 |
| 2013 | 21 | 1017 |
| 2014 | 20,5 | 984 |
| 2015 | 22 | 946 |
| 2016 | 18 | 971 |
| 2017 | 19,5 | 968 |

*Forrás: TeIR, KSH Tstar, önkormányzati adatgyűjtés*





1. **gyermekorvosi ellátás jellemzői**

A területi ellátási kötelezettség körében az Önkormányzat háziorvosi, házi gyermekorvosi, fogorvosi, gyermek fogorvosi, védőnői körzeteket alakított ki.

A 0-14 éves korú (gyermek) lakosság egészségügyi ellátása 10 házi gyermekorvosi körzetben történik, melynek terület szerinti meghatározását helyi rendelet szabályozza. Betöltetlen gyermekorvosi praxis nincs kerületben. 2016-ban egy körzet betöltetlenség okán felosztásra került.

A gyermekek körében elsősorban a vírusos felső- és alsó légúti hurutok a domináló heveny betegségek. Az idültek közül a vérképző rendszeri betegségek, allergiás alapú bőrbetegségek, az asztma, az elhízás és különböző szembetegségek a leggyakoribbak.

Az átlagos, körzetenkénti beteglétszám 793 fő. Éves átlagos betegforgalom praxisonként: 3518 eset, ami átlag havi 293 esetnek felel meg. 2016-ban praxisonként átlag 13 beteget utaltak fekvőbeteg gyógyintézménybe, 286 esetben történt szakrendelésre beutalás (diagnosztika + egyéb). Átlagosan 351 fő vett részt tanácsadáson. A gyermekek körében a kerületben a mortalitás 2017-ben összesen 0 fő volt.

**Gyermekorvosi ellátás jellemzői**

|  |  |  |  |  |  |
| --- | --- | --- | --- | --- | --- |
| **Év** | **Betöltetlen felnőtt háziorvosi praxis/ok száma** | **Háziorvos által ellátott személyek száma** | **Gyermekorvos által ellátott gyerekek száma** | **Felnőtt házi orvos által ellátott gyerekek száma** | **Házi gyermekorvosok száma** |
| **2012** | 1 | 6230 | 4010 | 0 | 11 |
| **2013** | 0 | 6378 | 4125 | 0 | 11 |
| **2014** | 0 | 6412 | 4253 | 0 | 11 |
| **2015** | 0 | 6398 | 3857 | 0 | 11 |
| **2016** | 0 | 6476 | 3535 | 0 | 11 |
| **2017** | 0 | 6157 | 3518 | 0 | 10 |

*Forrás: KSH Tstar, önkormányzati adatgyűjtés*

1. **A kerületben működő Kábítószer Egyeztető Fórum**

A 96/2000. (XII. 11.) számú OGY. határozat felhatalmazása alapján Budapest Főváros VII. kerület Erzsébetváros Önkormányzata munkáját segítő szakmai tanácsadó testület 2005. március 30-án alakult meg. A Kábítószerügyi Egyeztető Fórum elnöke Erzsébetváros Önkormányzatának polgármestere. A Fórum működését az Önkormányzat, valamint az általa kijelölt intézmény, 2012. április 26-tól a Bischitz Johanna Integrált Humán Szolgáltató Központ biztosítja.

Az KEF feladata az addiktológia területén működő vagy tevékenységük folytatása során a drogproblémával szembesülő kerületi intézmények, szervezetek összefogása, munkájuknak és céljaiknak összehangolása. A KEF biztosítja a tagintézmények közötti megfelelő információáramlást, támogatja az alulról jövő kezdeményezéseket, figyeli a pályázati lehetőségeket és erről tájékoztatást nyújt. A Kábítószerügyi Egyeztető Fórum egyben olyan, koordinatív funkcióval bíró szakmai fórum, multidiszciplináris munkacsoport, amely hatást gyakorolhat a döntéshozókra, megfogalmazza a drogprobléma csökkentéséhez, az esetleges ártalomcsökkentési feladatok ellátásához, a kezelő-gyógyító intézmények eredményesebb munkájához és a drogmegelőzésre hivatott szervezetek eredményesebb működéséhez szükséges teendőket. Prioritásokat jelöl ki, a tagok javaslatai alapján a Nemzeti Drogstratégiához illeszkedő rövid és hosszabb távú célokat fogalmaz meg a kerületi Drogstratégiában.

Az Emberi Erőforrások Minisztériuma megbízásából a Nemzeti Rehabilitációs és Szociális Hivatal (Lebonyolító szerv) nyílt pályázatot hirdetett a KEF-ek működési feltételeinek biztosítására, valamint a kábítószer-probléma kezelését célzó helyi stratégiák megvalósulásának előmozdítására. A felhívásra a Bischitz Johanna Integrált Humán Szolgáltató Központ, mint az Erzsébetvárosi Kábítószerügyi Egyeztető Fórum koordinálását ellátó szerv benyújtotta a KAB-KEF-16-A-25477 azonosítószámon nyilvántartásba vett pályázati programot, melynek megvalósítását a Lebonyolító szerv támogatásra ítélte.

A pályázati felhívásra benyújtott projektterv szakmai programjai illeszkedtek és támogatták a felhívásban meghatározott célok teljesülését. A prioritások a helyi drogellenes stratégiában és a hozzá kapcsolódó cselekvési tervben meghatározott célok mentén kerültek meghatározásra: iskolai prevenciós foglalkozások szervezése; szakemberek továbbképzése; információs, tájékoztató anyagok tervezése, készítése és terjesztése; kerületi lakosság tájékoztatása; szerhasználat megelőzését szolgáló alternatív programok támogatása.

A támogatás felhasználása helyi szinten történt, a megvalósítás során széles körben bevonásra kerültek a kábítószer probléma megelőzése és kezelése érdekében tevékenykedő szereplők (közoktatási intézmények, Gyermekjóléti Központ, kerületi rendőrkapitányság, média, KEF tagok).

Ezen túlmenően a kábítószerbűnözés felszámolására 2014 óta létezik egy Országos Rendőrségi Program, melyben meghatározottak értelmében a 12-18 éves diákokat nevelő személyeket (szülők és pedagógusok) legalább évente egy alkalommal, drogprevenciós fórum keretein belül szükséges felvilágosítani a kerületi sajátosságokra, a drogprobléma büntetőjogi vonatkozásira, a lehetséges megoldásokra.

Az Országos Rendőrségi Program keretében az oktatási intézményekben útjára indult ifjúsági programok 2013-as évet követően kiegészültek az Iskolai Bűnmegelőzési Tanácsadó Tiszti Programmal, valamint 2015 óta a kerületünkben is működő D.A.D.A. (Dohányzás-Alkohol-Drog-AIDS) program hatékonyabban működik, új oktató került kiképzésre, aki ez idáig összesen 4 általános iskolával kötött együttműködési megállapodást.

1. **egészségfejlesztési, sport-, szabadidős és szünidős programokhoz való hozzáférés**

Az **Egészségfejlesztési Pont** 2017-ben a Területi Ellátási Modell alapján április elejétől szeptember közepéig kitelepüléseket szervezett Erzsébetváros 33 háziorvosi körzetében. A rendezvények helyszínei közterületek, közintézmények, valamint a rendezvény iránt érdeklődő, annak helyet adó kerületi lakóházak udvarai voltak. A rendezvényeken a kisgyermekes családok részére gyermeksarok került kialakításra, ezáltal mind a fiatalabb, mind az idősebb korosztály számára személyre szabott programelemeket kínált az intézmény.

A gyermek és felnőtt látogatók arányát a következő ábra mutatja. A nyári kitelepülések egy része az erzsébetvárosi iskolák nyári táborában került megrendezésre, illetve a Dob Bölcsődében, így ebben az időszakban a gyermek résztvevők száma magasabb volt.

A **Mozgáscentrum** elsődleges feladatai közé sorolható az egészségmegőrzés, betegségmegelőzés, egészségfejlesztés, közösségi, szocializációs értékközvetítő programok megvalósítása. Mindezeket igyekszik mind az életkori, életvitel-, és egészségi állapotbeli sajátosságoknak megfelelően sokoldalúan biztosítani. Így lehetőséget ad gyermekeknek játékos lúdtalp-, és tartásjavító tornára, valamint modern táncra az iskolai órák után, illetve a kerületi oktatási intézményekkel együttműködve azoknak diákjai rendszeresen igénybe veszik a mozgáscentrum tornatermeit. A Mozgáscentrum szoros együttműködésben munkálkodik az Egészségfejlesztési Ponttal. Ezek közül kiemelkedik a havonta megrendezésre kerülő Családi napok és a helyi Egészség Pont. A Családi Nap Programsorozat témája valamely világnap tematikájához kapcsolódik, amely központi témája az egészség.

Az Önkormányzat támogatja a Baross Gábor Általános Iskola teniszosztályának működését vállalkozói keretszerződés alapján, valamint támogatást nyújt a sporttagozat sporteszközeinek biztosításához. Évek óta megvalósul a kerületben az óvodások úszásoktatásának programja, valamint a 2017. évben a kerületi óvodásoknak lehetőségük volt a lovaglással is megismerkedni egy Lovas sportnap keretében.

A kerületnek adottságainál fogva kiemelt figyelmet kell fordítania a környezetvédelemre és a környezettudatos magatartás kialakításának elősegítésére a diákok és lakosság körében.

A Bethlen Téri Színház az ehhez kapcsolódó Globe Fesztivál programjába az ESZME és a szombathelyi Mesebolt Bábszínház A beszélő fa című előadását kínálta a kerületi gyermekeknek, a teltházas bábelőadások előtt Éberhardt Béla erdőmérnök mesélt a jövő generációjának a minket körülvevő élő természet szépségeiről.

A **Tavaszi Nagytakarítás** program alatt közel 3000 iskolás, tanárok és szülők közösen takarították a kerület utcáit, a Klauzál teret az erzsébetvárosi Hétpróba vetélkedősorozatban résztvevő tanulók vették gondozásukba. A programsorozat keretében került megvalósításra a Felelős Gazdik Napja a Klauzál téren, illetve az Almássy téren került megrendezésre.

A **Légy keréken!** rendezvény az egészséges életmódot építette a rendezvénybe, szórakoztató, egyben oktató programokon keresztül közelítette meg a környezettudatosságot. Délelőtt egy valódi mini közlekedésbiztonsági oktatópályát építettek fel a Kresz Suli – a közlekedő gyermekek iskolája – munkatársai, a rollerrel, kismotorral közlekedő sofőrök töltötték meg a teret, a valódi jelzőlámpával is felszerelt úttestet, miközben a szülők akár „részegszemüvegben” – mely az alkoholos befolyásoltság szintjeinek szimulálására szolgál – próbálhatták teljesíteni az egyszerűnek tűnő akadálypályát.

Évente kerül megrendezésre a 7. kerületi **Családi Futó – és Gyaloglónap** elnevezésű rendezvény.

A Gyvt. rendelkezései szerint a szünidei gyermekétkeztetéshez kapcsolódóan a települési önkormányzat szabadidős programot biztosíthat a gyermekek számára, különösen a nyári szünet időtartama alatt.

A Gyvt. 44/D. §-a szerinti alternatív napközbeni ellátás keretében Önkormányzatunk a köznevelési intézmények közreműködésével **nyári szabadidős tábor**t szervez. A táborban résztvevő rendszeres gyermekvédelmi kedvezményben részesülő hátrányos helyzetű, valamint halmozottan hátrányos helyzetű gyermekek részére kötelezően biztosítandó déli meleg főétkezés mellett az önkormányzat ingyenesen biztosítja a tízórai és uzsonna költséget, valamint a rendszeres gyermekvédelmi kedvezményben részesülő gyermekek egész napos étkezési költségét.

Az Önkormányzat évente pályázatot ír ki az önkormányzati tulajdonú **balatonmáriafürdői és ruzsinai gyermeküdülő** igénybevételének költségeihez, melyre pályázhatnak a kerületi állami fenntartású köznevelési intézmények, a kerületi óvodák és a Humán Szolgáltató is. A támogatás hozzájárul ahhoz, hogy a résztvevő gyermekek színvonalas és tartalmas programokon vehessenek részt a tábor keretein belül. 2017-ben 9 pályázó intézmény részesült mindösszesen 5.546.710 Ft összegű támogatásban.

A Humán Szolgáltató által szervezett tábor koncepciója szerint a Család-és Gyermekjóléti Központtal rendkívül együttműködő, nehéz sorsukon változtatni tudó és akaró ügyfeleket keresték fel, ügyelve arra, hogy egyfajta sorstársközösséget képezzen a csoport, így lehetőség nyílt a tábor időtartama alatt a közösségfejlesztési célok és a természetes védőháló kialakításának támogatására is. A csoport gyermekeiket egyedül nevelő anyák családjaiból állt össze. A tábori program közvetlen eredményeként a családok kikapcsolódtak, pozitív élményekkel gazdagodtak, a családi egység erősödött. Közvetett eredményként erősödött a táborozó családok és a tábort szervező, lebonyolító szakmai stáb, vagyis a Család- és Gyermekjóléti Központ munkatársai közötti kapcsolat, mely hozzájárul a későbbi munka során az együttműködés hatékonyságához.

Az Önkormányzat a **„Minden gyermek jusson el színházba”** programjával minden évben lehetőséget biztosít arra, hogy a kerületi óvodákba és állami fenntartású iskolába járó gyermekek színházi előadáson vegyenek részt, amely az intézmények által szervezett formában valósulnak meg.

A 2016-2017. tanévben Bethlen Téri Színházzal, a Budapest Bábszínházzal, a Kolibri Színházzal, a Radnóti színházzal, az RS9 színházzal, az Örkény Színházzal és a Pesti Magyar Színházzal kötött szerződés keretében 52 előadásra mindösszesen 2597 gyermek részére biztosította az előadások ingyenes megtekintését, amelyre 5.913.910 Ft összeget biztosított.

A 2017-2018. évben a Radnóti Színházzal, a Bethlen Téri Színházzal, a Budapest Bábszínházzal, a Kolibri Színházzal, a Pesti Magyar Színházzal, valamint az Örkény Színházzal kötött szerződés keretében 35 előadásra mindösszesen 2723 gyermek részére biztosította az előadások ingyenes megtekintését, amelyre 6.482.030 Ft összeget biztosított.

A Képviselő-testület a 295/2016. (VI.24.) számú határozatával felhatalmazta a gyermekek védelméről és a gyámügyi igazgatásról szóló 1997. évi XXXI. törvény (továbbiakban: Gyvt.) alapján a Humán Szolgáltatót innovatív gyermekjóléti prevenciós színtér program működési protokolljának kidolgozására. Ennek alapján került kialakításra a **Varázsdoboz Játszóház** Budapest, VII. kerület Dob utca 27. szám alatt, az udvari földszinten található ingatlanban.

A Játszóház, a Gyvt. 44/D. §-ban meghatározott alternatív napközbeni ellátási forma, mely lehetőséget biztosít a kerületben élő gyermekek részére, hogy szabadidejüket egészséges testi, lelki, mentális fejlődésük érdekében biztonságos, kulturált környezetben tölthessék el, figyelembe véve a korosztályuknak megfelelő szükségleteket, igényeket. A Játszóház a személyes gondoskodást nyújtó gyermekjóléti, gyermekvédelmi intézmények, valamint személyek feladatairól és működésük feltételeiről szóló 15/1998 (IV.30.) NM rendelet (továbbiakban: R.) 51/Q. §-a alapján „elsősorban a játéktevékenységhez kötődő, egyéni készségeket és képességeket fejlesztő, családi nevelést segítő, illetve a szülő-gyermek kapcsolatot erősítő szolgáltatás, amelyben a szülő és a gyermek közösen vesz részt. A játszóház integratív családi játéktár szolgáltatása segíti a családokat a családi kapcsolatok harmonizálásával, a gyermekek fejlődésével, a neveléssel és életvezetéssel kapcsolatos problémák megoldásában, valamint a családi konfliktusok és a pszichés fejlődési zavarok megelőzésében.”

1. **gyermekétkeztetés, ingyenes tankönyv**

2016. január 01. napjától hatályba lépő jogszabályi változást követően a gyermekétkeztetés, mint támogatási forma kettévált intézményi gyermekétkeztetésre, és szünidei gyermekétkeztetésre.

Az intézményi gyermekétkeztetés a jogszabályoknak megfelelően az alábbi feltételek megléte esetén vehető igénybe ingyenesen (normatív kedvezmények):

- rendszeres gyermekvédelmi kedvezmény megléte,

- ha a gyermek tartósan beteg vagy fogyatékos, vagy olyan családban él, amelyben tartósan beteg vagy fogyatékos gyermeket nevelnek,

- ha a gyermek olyan családban él, amelyben három vagy több gyermeket nevelnek,

- ha a gyermek olyan családban él, amelyben a szülő nyilatkozata alapján az egy főre jutó havi jövedelem összege nem haladja meg a kötelező legkisebb munkabér személyi jövedelemadóval, munkavállalói, egészségbiztosítási és nyugdíjjárulékkal csökkentett összegének 130%-át, vagy

- nevelésbe vett gyermek.

A szünidei gyermekétkeztetés során - azaz az óvoda zárva tartása, valamint az iskolában a nyári szünet és a tanítási szünetek időtartama alatt - az önkormányzatnak kötelező jelleggel kizárólag a rendszeres gyermekvédelmi kedvezményben részesülő hátrányos helyzetű, illetve halmozottan hátrányos helyzetű gyermekek részére szükséges biztosítania a déli meleg főétkezést. Az életbe lépő új szabályozás kimondja azt is, hogy az önkormányzat saját döntése és forrása alapján egyéb kedvezményezettek részére is biztosíthatja a szünidei gyermekétkeztetést.

Önkormányzatunk Képviselő-testülete a fenti jogszabályi változások óta biztosítja a nyári szünet teljes ideje alatt a hátrányos helyzetű; halmozottan hátrányos helyzetű rendszeres gyermekvédelmi kedvezményre jogosult gyermekek tízórai és uzsonna költségét, valamint a rendszeres gyermekvédelmi kedvezményben részesülő gyermekek egész napos étkezési költségét, továbbá az óvoda zárva tartásának időtartama alatt (téli szünetben) valamennyi igénybevevő gyermek részére változatlan feltételekkel biztosítja az ellátást.

A törvényi szabályozásnak köszönhetően 2018. évben az általános iskola 1-8. évfolyamos tanulói térítésmentesen kaphatnak tankönyveket, tekintettel arra, hogy a nemzeti köznevelésről szóló 2011. évi CXC. törvény 45. § (5) bekezdése kimondja, az elsőtől a nyolcadik évfolyamig, továbbá a nemzetiségi nevelés-oktatásban és a gyógypedagógiai nevelés-oktatásban az állam biztosítja, hogy a tanuló számára a tankönyvek térítésmentesen álljanak rendelkezésre.

A nemzeti köznevelés tankönyvellátásáról szóló 2013. évi CCXXXII. törvény 4. § (2) bekezdése értelmében az Nkt. szerinti felmenő rendszerben bevezetésre kerülő ingyenes iskolai tankönyvellátással nem érintett iskolai évfolyamokon az iskolai tankönyvrendelésnek biztosítania kell, hogy a nappali rendszerű iskolai oktatásban részt vevő minden olyan tanuló részére, aki normatív kedvezményben, például rendszeres gyermekvédelmi kedvezményben részesül, a tankönyvek ingyenesen álljanak rendelkezésre.

Ezen feltételt az iskolai tankönyvrendelésnek az alábbiak szerint szükséges biztosítania: az iskolától történő tankönyvkölcsönzés lehetősége; napköziben, tanulószobában elhelyezett tankönyvek igénybevétele; használt tankönyvek biztosítása, illetve tankönyvek megvásárlásához nyújtott pénzbeli támogatás útján.

1. **Pozitív diszkrimináció az ellátó rendszerek keretein belül**

Budapest Főváros VII. Kerület Erzsébetváros Önkormányzata Képviselő-testületének az Erzsébetvárosi Felsőoktatási Ösztöndíjról szóló 20/2015. (IV.30.) önkormányzati rendelete értelmében az Önkormányzat a Magyarország területén nappali tagozaton felsőfokú tanulmányok folytató, Erzsébetvárosban bejelentett lakóhellyel rendelkező hallgatók részére pályázat útján pénzbeli juttatást biztosít.

Az ösztöndíj havi mértékét a rendelet szabályozza, a mindenkori öregségi nyugdíj összegéhez viszonyított mértékben, így a támogatás a jövedelemi viszonyok alapján kerül meghatározásra. A pályázat évente kerül meghirdetésre, a megítélt támogatás folyósítása a tárgyév szeptember hónapjától a tárgyévet követő június hónapjáig havi bontásban történik.

Önkormányzatunk 2012-től minden évben csatlakozik a Bursa Hungarcia Ösztöndíj pályázathoz, amelynek célja a hátrányos helyzetű, szociálisan rászoruló fiatalok felsőoktatásban való részvételének támogatása.

Az „A” típusú pályázatra azok a kerületben állandó lakóhellyel rendelkező, hátrányos szociális helyzetű felsőoktatási hallgatók jelentkezhetnek, akik felsőoktatási intézményben teljes idejű (nappali munkarend) alapképzésben, mesterképzésben, osztatlan képzésben vagy felsőfokú, illetve felsőoktatási szakképzésben folytatják tanulmányaikat.

A „B” típusú pályázatra azok a kerületben lakóhellyel rendelkező hátrányos szociális helyzetű fiatalok jelentkezhetnek, akik utolsó éves, érettségi előtt álló középiskolások; vagy felsőfokú diplomával nem rendelkező, felsőoktatási intézménybe még felvételt nem nyert érettségizettek; és a következő tanévtől kezdődően felsőoktatási intézmény keretében teljes idejű (nappali munkarend) alapfokozatot és szakképzettséget eredményező alapképzésben, osztatlan képzésben vagy felsőoktatási szakképzésben kívánnak részt venni.

Az ösztöndíj elbírálása kizárólag szociális rászorultság alapján, a pályázó tanulmányi eredményétől függetlenül történik. Az ösztöndíj havi összeg szintén a mindenkori öregségi nyugdíj összegéhez viszonyított mértékben kerül meghatározásra.

**4.4. A kiemelt figyelmet igénylő gyermekek/tanulók, valamint fogyatékossággal élő gyerekek közoktatási lehetőségei és esélyegyenlősége**

1. **a hátrányos, illetve halmozottan hátrányos helyzetű, valamint sajátos nevelési igényű és beilleszkedési, tanulási, magatartási nehézséggel küzdő gyermekek óvodai, iskolai ellátása és a közneveléshez kapcsolódó kiegészítő szolgáltatások**

Alapító Okiratuk szerint az Erzsébetvárosi Önkormányzat fenntartásában működő 7 óvoda mindegyike ellátja a többi gyerekkel együtt nevelhető, szakértői bizottság szakértői véleménye alapján mozgásszervi, érzékszervi (látási, hallási) értelmi vagy beszédfogyatékos, több fogyatékosság együttes előfordulása esetén halmozottan fogyatékos, autizmus spektrum zavarral vagy egyéb pszichés zavarral (súlyos tanulási, figyelem- vagy magatartásszabályozási zavarral) küzdő gyermekek nevelését.

A nemzeti köznevelésről szóló törvény értelmezése szerinti kiemelt figyelmet igénylő gyermekek ellátását a kerületi óvodákban alkalmazott 6 fő fejlesztőpedagógus, 5 fő gyógypedagógus (ebből jelenleg 2 fő álláshelye betöltetlen, a felvétel folyamatban van), 1 fő logopédus és 10 fő pedagógiai asszisztens segíti.

Fontos kiemelni a Fővárosi Pedagógiai Szakszolgálat VII. kerületi tagintézménye és az óvodák közötti kiváló kapcsolatot, tekintve, hogy a kerületi sajátos nevelési igényű gyermekek megfelelő szintű szakmai ellátásához nagy segítséget nyújt a Szakszolgálat. Továbbá e kiemelkedő kapcsolatot jellemzi az a tény is, hogy a Szakszolgálat logopédusai segítséget nyújtanak az óvodákban a fejlesztésre szoruló gyerekeknek.


Az iskoláskorú, kiemelt figyelmet igénylő gyermekek ellátását a Belső-Pesti Tankerület által működtetett utazó gyógypedagógiai szolgálat végzi.

A köznevelési intézményekben folyó szociális támogató szolgáltatások bővítése, a gyermekek, tanulók veszélyeztetettségének megelőzése érdekében 2018. szeptember 1-jétől kerül sor az iskolai, óvodai szociális segítő tevékenység bevezetésére valamennyi köznevelési intézményben. E szolgáltatás a köznevelési intézményben biztosított preventív jellegű segítő tevékenység, amely a gyermekek képességeinek, lehetőségeinek legoptimálisabb kibontakoztatását támogatja szociális kapcsolataik, társadalmi integrációjuk javításával.

**Általános iskolában tanulók száma, általános iskolai napközis tanulók száma**

|  |  |  |  |  |  |
| --- | --- | --- | --- | --- | --- |
| **Tanév** | **Általános iskola  1-4. évfolyamon tanulók száma (gyógypedagógiai oktatással együtt)** | **Általános iskola  5-8. évfolyamon tanulók száma (gyógypedagógiai oktatással együtt)** | **Általános iskolások száma** | **Napközis általános iskolai tanulók száma a nappali oktatásban (iskolaotthonos tanulókkal együtt)** | |
| **fő** | **fő** | **fő** | **fő** | **%** |
| 2011/2012 | 1 051 | 1 005 | 2 056 | 1 237 | 60,2% |
| 2012/2013 | 1 150 | 928 | 2 078 | 1 222 | 58,8% |
| 2013/2014 | 1 176 | 917 | 2 093 | 1 256 | 60,0% |
| 2014/2015 | 1 213 | 931 | 2 144 | 1 559 | 72,7% |


*Forrás: TeIR, KSH Tstar*

**

**A 8. évfolyamot eredményesen befejezettek a nappali oktatásban**

|  |  |
| --- | --- |
| **Tanév** | **A 8. évfolyamot eredményesen befejezte a nappali oktatásban** |
| **Fő** |
| 2011/2012 | 269 |
| 2012/2013 | 299 |
| 2013/2014 | 301 |
| 2014/2015 | 263 |

*Forrás: TeIR, KSH Tstar Forrás: Önkormányzati és intézményfenntartói, tankerületi adatok*

**

**Általános iskolák adatai: osztályok, gyógypedagógiai osztályok, feladatellátási helyek**

|  |  |  |  |
| --- | --- | --- | --- |
| **Tanév** | **Az általános iskolai osztályok száma  a gyógypedagógiai oktatásban (a nappali oktatásban)** | **Az általános iskolai osztályok száma  (a gyógypedagógiai oktatással együtt)** | **Általános iskolai feladat-ellátási helyek száma (gyógypedagógiai  oktatással együtt)** |
| **1-8 évfolyamon összesen** | **1-8 évfolyamon összesen** | **db** |
| 2011/2012 | 15 | 119 | 9 |
| 2012/2013 | 15 | 120 | 9 |
| 2013/2014 | 16 | 121 | 9 |
| 2014/2015 | 16 | 122 | 9 |

*Forrás: TeIR, KSH Tstar*

**

A kerületi állami fenntartású intézményekbe járó sajátos nevelési igényű, hátrányos helyzetű és halmozottan hátrányos helyzetű gyermekek száma:

|  |  |  |  |  |
| --- | --- | --- | --- | --- |
|  | **Intézmény neve** | **SNI** | **HH** | **HHH** |
| **1.** | Alsóerdősori Bárdos Lajos **Általános Iskola** és Gimnázium általános iskola | 10 | 2 | 0 |
|  | Alsóerdősori Bárdos Lajos Általános Iskola és **Gimázium** gimnázium | 2 | 0 | 0 |
| **2.** | Erzsébetvárosi Kéttannyelvű **Általános Iskola,**Szakgimnázium és Szakközépiskola általános iskola | 19 | 15 | 3 |
|  | Erzsébetvárosi Kéttannyelvű Általános Iskola,**Szakgimnázium és Szakközépiskola** szakgimnázium | 1 | 1 | 0 |
| **3.** | Budapest VII. Kerületi Baross Gábor Általános Iskola | 23 | 13 | 3 |
| **4.** | VII. Kerületi Madách Imre Gimnázium | 0 | 0 | 0 |

**A kerületi önkormányzati fenntartású óvodák az SNI-s gyermekek száma:**

|  |
| --- |
| Magonc Óvoda: 6 fő |
| Dob Óvoda: 4 fő |
| Bóbita Óvoda: 4 fő |
| Csicsergő Óvoda: 7 fő |
| Nefelejcs Óvoda: 3 fő |
| Kópévár Óvoda: 8 fő |

1. **Pozitív diszkrimináció (hátránykompenzáló juttatások, szolgáltatások)**

A Bischitz Johanna Integrált Humán Szolgáltató Központ Család- és Gyermekjóléti Központja által működtetett *Szolgáltatási Centrum* feladata a gyermekek testi, lelki egészségének, családban történő nevelésének elősegítése, a gyermek veszélyeztetettségének megelőzése, a már kialakult veszélyeztetettség megszüntetése, valamint a családjából kiemelt gyermek visszahelyezésének elősegítése. A Fejlesztési Centrum a krízishelyzetben lévő szociális, életvezetési, munkanélküliséggel kapcsolatos problémákkal küzdő egyének és családok számára nyújt segítséget ahhoz, hogy képessé váljanak problémáik megoldására, a krízishelyzethez vezető okok megelőzésére.

A 2017-2018. években új támogatási forma jelent meg az önkormányzat pályázati rendszerében, ezek a nagycsaládosok és egyszülős családok üdülésének támogatása, valamint a sajátos nevelési igényű gyermeket nevelő családok támogatása.

A *nagycsaládosok és egyszülős családok támogatására kiírt pályázat* célja a szociálisan rászorult három vagy több gyermeket nevelő kétszülős családok (nagycsaládosok) és egyszülős családok üdülésének támogatása, amelynek keretén belül a támogatási összeg belföldi üdüléssel kapcsolatban felmerült szállásdíjra, útiköltségre és szabadidő tevékenységgel összefüggő belépőkre használható fel.

Pályázatot minden VII. kerületi lakóhellyel vagy tartózkodási hellyel rendelkező és életvitelszerűen a kerületben élő, kétszülős családban három vagy több gyermeket nevelő, vagy gyermekét (gyermekeit) egyedül nevelő, 18. életévét betöltött szülő benyújthat.

A támogatási összeg 3 vagy több gyermeket nevelő kétszülős család esetében családtagonként egységesen 10.000 Ft, egyszülős család esetében a szülő részére 20.000 Ft, gyermek(ek) részére 10.000 Ft/fő. A támogatás felosztása szociális rászorultsági sorrendben az egy főre jutó jövedelem alapján történik.

A *sajátos nevelési igényű gyermeket nevelő családok támogatására* kiírt pályázat célja azon 0-18 éves gyermekek támogatása, akik számára az illetékes szakértői bizottság a sajátos nevelési igényt szakértői véleményben megállapította, különleges bánásmódot igényelnek. A támogatás a szakértői bizottság véleményében javasolt fejlesztés, különleges gondozás keretében történő ellátás nevelési intézményen kívül történő megvalósítása céljából annak kiegészítésére, bővítésére fordítható.

A pályázat benyújtására jogosult a VII. kerületben legalább egy éve érvényes lakóhellyel vagy tartózkodási hellyel rendelkező, életvitelszerűen a kerületben élő család, vagy gyermekét (gyermekeit) egyedül nevelő, 18. életévét betöltött szülő, feltéve, ha pályázat benyújtásakor a különleges gondozásban részesülő gyermek érvényes szakértői bizottsági véleménnyel rendelkezik.

A támogatási összeg pályázatonként bruttó 100 000 forint, azaz egyszázezer forint vissza nem térítendő támogatás. A támogatás felosztása szociális rászorultsági sorrendben az egy főre jutó jövedelem alapján történik.

A hátrányos megkülönböztetésre, az egyenlő bánásmód követelményeinek megsértése a szolgáltatásokhoz való hozzáférés vonatkozásában nincs a kerületben.

**4.5. Következtetések: problémák beazonosítása, fejlesztési lehetőségek meghatározása**

|  |  |
| --- | --- |
| **A gyerekek helyzete, esélyegyenlősége vizsgálata során településünkön** | |
| **beazonosított problémák** | **fejlesztési lehetőségek** |
| A családok körében egyre gyakoribb probléma a minőségi módon, közösen eltöltött idő hiánya. A kerületben díjmentesen elérhető családi szabadidős lehetőségek száma folyamatosan nő, de még alacsony. Az elérhető szolgáltatások ismertsége alacsony. | Családoknak szóló változatos programlehetőségek szervezése, továbbá az ezeket népszerűsítő, a családok- és gyermekek számára értelmezhető és hozzáférhető tájékoztatási anyagok rendszeres biztosítása.  Ezen kívül cél a családon belüli összetartás erősítése, kikapcsolódási és szórakozási lehetőségek biztosítása révén. |
| Egyre gyakrabban felmerülő probléma a gyermekek körében a kialakult napirend hiánya és az egészségtelen életmód, táplálkozás. | A kerületben élő gyermekek és családjaik egészségmegőrzése, betegségeik megelőzése, tudatos életmódjuk kialakítása a tanácsadás, tájékoztatás és közösségépítés módszereivel. |
| A Humán Szolgáltató által nyújtott speciális szolgáltatások kihasználtsága nem teljeskörű. | A kerületi lakosság számára hozzáférhető tájékoztató anyagok rendszeres biztosítása, bővítése, A Humán Szolgáltató által biztosított programlehetőségek és szolgáltatások népszerűsítése. |
| Erzsébetváros elhelyezkedése, és az itt található szórakozóhelyek magas száma miatt különösen érintett terület a kábítószerekkel való visszaélés tekintetében. | A kerületben élő, illetve a kerület iskoláiban tanuló gyermekek, fiatalok tájékoztatása a szerhasználat veszélyeivel, következményeivel kapcsolatban. |
| Erzsébetvárosban a gyermekek szociális háttere, szocio-környezete rendkívül színes skálán mozog. Megtalálhatóak a mélyszegénységben élő családok és a magas életszínvonalon élő családok is. Sajnos gyakorta szembesülünk azzal a problémával, hogy a gyermek a korának megfelelő egészséges, tápláló, korszerűbb táplálkozási elvekhez igazodó ételekhez nem jut hozzá, vagy anyagi nehézségek miatt, vagy a család nem megfelelő ismeretei, hozzáállása miatt. Találkozhatunk olyan esettel is, amikor a gyermek a bölcsődében eszik aznap először, és az uzsonna az utolsó, amit elfogyaszt. | A kerületben, hogy a jogszabály adta lehetőségeken túl is minden bölcsődés korú, igazolt VII. kerületi lakcímmel rendelkező gyermek ingyen étkezhessen bölcsődéinkbe, ezzel is támogatva a családokat, erősítve ezzel a szociális védőhálót, valamint biztosítani az ellátott gyermekeink számára a koruknak megfelelő, egészséges ételeket.  A Humán Szolgáltató által működtetett mindhárom bölcsőde számára a Városligeti Bölcsőde főzőkonyháján, modern konyhatechnológiai eljárásokkal készülnek a gyermekek elé kerülő ételek, melyek nyersanyagköltségét ez által az Önkormányzat finanszírozza meg azon gyermekek számára, akik egyébként a jogszabály által meghatározott szempontok alá nem tartoznak |

**5. A nők helyzete, esélyegyenlősége**

A diszkrimináció és az esélyegyenlőség nagy tömegeket érintő társadalmi és gazdasági probléma, nemcsak Magyarországon, hanem az egész világon. Vannak olyan társadalmi csoportok, mint például a fogyatékkal élők, a nők, a fiatal és az idős munkavállalók, amelyek az átlagnál nagyobb valószínűsséggel szembesülnek diszkriminációval. Más Európai Uniós országokhoz hasonlóan a diszkrimináció az élet majd minden területét áthatja, és különösen tetten érhető a munkaerőpiacon, az oktatásban, az egészségügyi ellátásban, valamint a szolgáltatásokhoz való hozzáférésben. Az EU 28 tagállamának és három központi intézményének vezetői göteborgi találkozójukon, 2017. november 17-én aláírták a szociális jogok európai pillérét létrehozó nyilatkozatot, amelyben 20 kulcsfontosságú elvet és jogot határoztak meg a méltányos alapon és jól működő munkaerőpiacok és jóléti rendszerek alátámasztására. A dokumentum felvázolja az EU fejlődésében a szociális intézkedésekkel kapcsolatos eredményeket, ugyanakkor felismeri, hogy a munkaerőpiacon és a társadalomban gyors fejlődés megy végbe, a globalizációból, a digitális forradalomból, az új munkavégzési módokból, valamint a szociális és demográfiai változásokból eredő új lehetőségekkel és új kihívásokkal – melyekre minden tagállamban ki kell dolgozni és alkalmazni kell a megfelelő választ jelentő intézkedéseket.

A szociális jogok európai pillérének célja, hogy iránymutatást nyújtson a hatékony foglalkoztatási és szociális eredmények eléréséhez, a közvetlenül az emberek alapvető szükségleteinek kielégítésével, valamint a szociális jogok törvénybe iktatásával és végrehajtásával kapcsolatos jelenlegi és jövőbeli problémák megoldása terén. A szociális jogok európai pillérének első fejezete az Esélyegyenlőség és munkavállalási jog témakörét öleli fel, melyben megfogalmazásra kerül a nemek közötti esélyegyenlőség követelménye. A dokumentum szerint a nőkkel és a férfiakkal szembeni egyenlő bánásmódot és az esélyegyenlőséget valamennyi területen biztosítani kell, beleértve a munka-erőpiaci részvételt, valamint a foglalkoztatás és a szakmai előmenetel feltételeit, továbbá azt, hogy a nők és a férfiak egyenlő értékű munkáért egyenlő díjazásra jogosultak.

**5.1. A nők gazdasági szerepe és esélyegyenlősége**

A nők életpályájuk során számos nehézséggel találkoznak, ha sikerül egyáltalán belépniük a munkaerőpiacra. Gazdasági aktivitásuk ugyanis lényegesen elmarad a férfiakétól, de a kisgyermekes anyák esetében ez az eltérés még szembeötlőbb. A nemek közötti esélyegyenlőség nem csupán sokszínűség és társadalmi igazságosság kérdése, hanem a fenntartható növekedés, a foglalkoztatás, a versenyképesség és a társadalmi kohézió célkitűzései teljesítésének előfeltétele is. A nemek közötti esélyegyenlőség megvalósítását szolgáló politikákba való befektetés megtérül a nők magasabb foglalkoztatási arányában, a nők GDP előállításához való hozzájárulásában, az adóbevételekben és a fenntartható termékenységi rátákban.

***Foglalkoztatás és munkanélküliség a nők körében Erzsébetvárosban***

|  |  |  |  |  |  |  |
| --- | --- | --- | --- | --- | --- | --- |
| **Év** | **Munkavállalási korúak száma** | | **Foglalkoztatottak** | | **Munkanélküliek** | |
| **Férfiak** | **Nők** | **Férfiak** | **Nők** | **Férfiak** | **Nők** |
| **2011** | **20429** | **21538** | **19664** | **20669** | **765** | **914** |
| 2012 | 20 923 | 19 955 | 19 965 | 19 121 | 958 | 834 |
| 2013 | 20 722 | 19 841 | 19 816 | 19 005 | 906 | 836 |
| 2014 | 20 454 | 19 755 | 19 734 | 19 145 | 720 | 610 |
| 2015 | 20 015 | 19 499 | 19 393 | 18 965 | 622 | 534 |
| 2016 | 19 576 | 19 169 | 19 114 | 18 793 | 462 | 376 |
| 2017 | n. a. | n.a. | n. a. | n. a. | 269 | 237 |

*Forrás: TeIR, KSH Tstar* , *BFKH VII.kerületi Munkaügyi Központ*

Kerületünkben munkavállalási korú lakónépesség száma 2011-hez képest a lakónépesség fogyásának arányával csökkent. Az előző évekhez képest kismértékben változott a munkavállalási korú nők száma, 2011-ről 2016-ra 2650 fővel csökkent, azonban a nők foglalkoztatása csak kis mértékben tér el az aktív korú férfiak számától. A munkanélküliség száma szintén csökkenő tendenciát mutat, az elmúlt években a férfiak és nők közötti megoszlás megfordult, több a munkanélküli férfi, mint nő.

A Család- és Gyermekjóléti Központ foglalkoztatási tanácsadását igénybevevő munkanélküliek között viszont a nők vannak többségben, mely alapján elmondható, hogy a munkanélküli nők nagyobb arányban veszik igénybe a szolgáltatást, mint a férfiak. Feltételezhető, hogy a bejelentett munkahellyel nem rendelkező férfiak könnyebben jutnak hozzá alkalmi munkához vagy egyéb kereseti lehetőséghez, így a foglalkoztatási tanácsadást sem veszik igénybe olyan magas arányban, mint a munkanélküli nők.

A munkavállalás területén a nők között is kiemelten hátrányos helyzetben vannak a 45 év feletti nők, a pályakezdők nők, illetve a gyesről/gyedről a munkaerő-piacra visszatérni kívánó anyukák.

A közigazgatásban ez a probléma, a közalkalmazottak és köztisztviselők esetén nem erőteljesen megfigyelhető jelenség, de a versenyszférában már annál inkább.

Erzsébetváros Önkormányzata ezen a területen helyes példa mutatásával próbálja segíteni a szemléletformálást, mint munkáltató eleget tesz az egyenlő munkáért egyenlő bér követelményének és egyéb értelemben sem éri női munkavállalóit hátrányos megkülönböztetés, ellenben pozitív megkülönböztetési gyakorlat érvényesül a kisgyermekes munkavállalók foglalkoztatása terén munkaidő-kedvezmény biztosítása révén. A munkaidő kedvezmény havi mértéke 1 vagy 2 gyermek esetén 4 óra, 3 vagy több gyermek esetén 6 óra.

A Humán Szolgáltató támogatásával 2014 októberében nyitotta meg új szolgáltató egységét, a MASNI (Munkaerő-piaci Aktivizálást Segítő Nőbarát Iroda) Irodát, melyet azóta is működtet és fenntart. Komplex munkaerőpiaci szolgáltatást nyújt a kerületben élő aktív korú, munkát kereső nők részére. A szokványos munkába állást támogató szolgáltatásoktól eltérően a MASNI-ban szépségápolási szolgáltatásokat (fodrász, manikűr, kozmetika) biztosítanak, pszichológus áll az ügyfelek rendelkezésére, életvezetési- és munkajogi tanácsadással, valamint a próbainterjú lehetőségének biztosításával próbálják a munkaerő-piacra történő be- illetve visszailleszkedést, valamint a munkahely megtartást – szükség esetén a változtatást – támogatni. A MASNI szolgáltatásai ingyenesek – azok a kerületben élő aktív korú, szociálisan hátrányos helyzetű, munkát kereső nők vehetik igénybe, akik együttműködnek a Humán Szolgáltató Család- és Gyermekjóléti Központ Fejlesztési Centrumával és annak foglalkoztatási tanácsadás szolgáltatását regisztrált ügyfélként igénybe veszik. Cél, a kerületben élő nők tudatos munkavállalásának, tudatos élettervezésének, családtervezésének támogatása, elősegítése, női egészségmegőrzés, rekreáció és mentális jólét támogatása.

A foglalkoztatási tanácsadás szolgáltatás keretében tematikus tréningek, klubok és egyéni tanácsadások segítségével sajátítja el az ügyfél a sikeres álláskeresés alapjait, megtanul önéletrajzot, motivációs levelet írni és el is készíti ezeket.

A MASNI szépészeti szolgáltatásait az előzőekben felsorolt feltételeknek megfelelt ügyfél az alábbi esetekben veheti igénybe:

* a foglalkoztatási konzultáció első alkalmát követően, az állásjelentkezés elősegítése céljából,
* a személyes állásinterjú időpontot megelőzően, az állásszerzés támogatása céljából,
* utókövetés keretében a munkahelyi beilleszkedés és a munkahely megőrzésének támogatása érdekében.

A Család- és Gyermekjóléti Központ foglalkoztatási tanácsadásához kapcsolódó adatok

A foglalkoztatási tanácsadás szolgáltatás a 2016. évtől a Projektirodával való együttműködésben került átszervezésre. Az egyéni tanácsadás igénybevételének időbeli maximuma három hónapban került meghatározásra, mely által jelentősen csökkent az igénybevevők száma a 2015. évhez képest. A mentális, pszichés problémákkal küzdők támogatása érdekében felkészítő és motivációs csoportfoglalkozást indítottunk, és megkezdődött a tanácsadó szolgáltatások differenciálása. Az egyéni (foglalkoztatási konzultáció, jogi és pszichológiai tanácsadás) és csoportos szolgáltatási formák (klub, tréning, belső tanfolyamok, motivációs csoportfoglalkozás), a szolgáltatás végleges igénybevételi keretei a 2016. évi adatelemzés tapasztalatai alapján kerültek kialakításra. Jellemző az évek óta állás nélkül lévők magas aránya, emiatt a munkaerőpiacra való visszatérés sok esetben nem valósítható meg az álláskeresést közvetlenül célzó szolgáltatásokkal.

**Az igénybevevők nemek szerinti megoszlása**

|  |  |  |  |  |
| --- | --- | --- | --- | --- |
| **Nem** | **2016. év** | | **2017. év** | |
| **Fő** | **Százalék** | **Fő** | **Százalék** |
| Nő | 80 | 72,1 % | 101 | 71,1% |
| Férfi | 31 | 27,9 % | 41 | 28,7% |
| Összesen: | 111 | 100 % | 142 | 100% |

*Forrás: önkormányzati adatgyűjtés*

**Az igénybevevők életkori megoszlása**

|  |  |  |  |  |  |  |
| --- | --- | --- | --- | --- | --- | --- |
| **Év** | ***Életkor*** | ***18-34 éves*** | ***35-49 éves*** | ***50-61 éves*** | ***62 év felett*** | ***Összesen*** |
| *2016. év* | Összesen | 24 | 29 | 41 | 17 | 111 |
| % | 21,6 % | 26,1 % | 36,9 % | 15,4 % | 100 % |
| *2017. év* | Összesen | 12 | 33 | 36 | 61 | 142 |
| % | 8,5 % | 23,2 % | 25,4 % | 42,9 | 100 % |

*Forrás: önkormányzati adatgyűjtés*

A Humán Szolgáltató Család- és Gyermekjóléti Központja által működtetett foglalkoztatási tanácsadás szolgáltatását igénybevevők nemi eloszlásában tapasztalható különbségek némileg mérséklődtek az előző évhez képest, de a 2017. évben is az álláskeresők csaknem kétharmada nő.

A Család- és Gyermekjóléti Központ foglalkoztatási tanácsadásához kapcsolódó adatok:

**5.2. A munkaerő-piaci és családi feladatok összeegyeztetését segítő szolgáltatások**

A kisgyermeket nevelő nők munkavállalási esélyeit a gyermekek napközbeli ellátást biztosító szolgáltatások jelentős mértékben befolyásolják, ezek hiányossága alapvetően megnehezíti a nők munkavállalási esélyeit. A gyermekek napközbeni ellátására vonatkozó szabályok változásával bővül azon lehetőségeknek a köre, melyek hozzájárulnak a nők munkavállalási esélyeihez a gyermekek napközbeni elhelyezésének biztosításával. A Gyvt. 2017. január 1-jei módosításával a 3 évesnél fiatalabb gyermekek ellátásának megszervezését minden esetben bölcsődei ellátás keretén belül kell megvalósítani, amelyhez különböző, a korábbiaknál rugalmasabb ellátási formákat alakítottak ki. A módosítás célja, hogy ezek az új formák a települések kisgyermekkorú népességszámához, valamint a munkahelyi adottságokhoz igazodva biztosítsák a gyermekek napközbeni elhelyezését. Az ellátást biztosíthatja bölcsőde, mini bölcsőde, munkahelyi bölcsőde, és családi bölcsőde. Az ellátás keretében szolgáltatásként speciális tanácsadás, időszakos gyermekfelügyelet, gyermekhotel működtetése vagy más gyermeknevelést támogató segítő szolgáltatás is biztosítható, amit a gyermek 6. életévének betöltéséig lehet igénybe venni. Óvodai nevelésre nem érett gyermek a 4. életévének betöltéséig, sajátos nevelési igényű gyermek a 6. életévének betöltéséig gondozható bölcsődében. Ezeken túl a legfeljebb 16 éves gyermekek napközbeni ellátását is biztosító napközbeni gyermekfelügyelet, illetve – változatlanul – az alternatív napközbeni ellátás egészíti ki a napközbeni ellátások palettáját. A több mint másfél évszázados múltra visszatekintő bölcsődei ellátást a jogszabályváltozás előtt csak a tízezer főt meghaladó lakosú településeken kellett megszervezni, ám 2017-től minden olyan településen kötelező önkormányzati feladat ennek biztosítása, ahol 40-nél több 3 éven aluli él, vagy legalább 5 gyermek tekintetében erre igény jelentkezik.

A GYES-ről, GYED-ről visszatérő anyák kedvező munkaerő-piaci elhelyezkedésüknek esélyét jelentősen növeli a bölcsődei férőhelyek számának növelése. Kerületünkben a gyermekek napközbeni ellátását szolgáló összesen 3 telephelyen működik bölcsőde, 2015-től 25 fővel, vagyis 305 főre nőtt a bölcsődés korú gyermek ellátását biztosított férőhelyek száma.

A Humán Szolgáltató három bölcsődében nyújt ellátást, összesen 305 férőhellyel:

* Dob Bölcsőde (1074 Budapest, Dob utca 23.)
* Lövölde Bölcsőde (1071 Budapest, Lövölde tér 1.)
* Városligeti Bölcsőde (1071 Budapest, Városligeti fasor 39-41.)

A bölcsőde a gyermekjóléti alapellátás részeként a gyermekek napközbeni ellátásának egyik formája. A bölcsődei gondozás-nevelés a gyermekek testi, lelki fejlődését a családi neveléssel együtt, azt kiegészítve szolgálja.

A gyermekek felvétele mindhárom bölcsődében, egész évben folyamatos. A bölcsődei ellátás igénylésére központilag – minden héten, szerdai napon délelőtt 9 és 11 óra között – a Humán Szolgáltató Madách utcai Egészségfejlesztési Pontjában van lehetőség.

***Férőhelyek száma, az ellátás formája és szervezése (2017)***

|  |  |  |  |
| --- | --- | --- | --- |
| **Intézmény** | **Dob Bölcsőde** | **Városligeti Bölcsőde** | **Lövölde Bölcsőde** |
| Férőhelyek száma | **120 fő** | **125 fő** | 40 fő |
| 20 fő |
| Ellátás formája | bölcsődei ellátás | bölcsődei ellátás | bölcsődei ellátás |
| gyermekfelügyelet |
| Ellátottak köre | 6 hónapos kortól  36 hónapos korig | 6 hónapos kortól  36 hónapos korig | 16 hónapos kortól  36 hónapos korig |
| Csoportegységek száma | **5** | **5** | 2 |
| 1 |
| Csoportszobák száma | **10** | **10** | 4 |
| 2 |

*Forrás: önkormányzati adatgyűjtés*

**Bölcsődében és családi napköziben engedélyezett férőhelyek száma**

|  |  |  |
| --- | --- | --- |
| **Év** | **Működő, önkormányzati bölcsődei férőhelyek száma** | **Családi napköziben engedélyezett férőhelyek száma (december 31-én)** |
| 2012 | 280 | 28 |
| 2013 | 280 | 42 |
| 2014 | 280 | 35 |
| 2015 | 305 | 14 |
| 2016 | 305 | 14 |
| 2017 | 305 | n.a. |

*Forrás: TeIR, KSH Tstar, Intézményi*

**Bölcsődék és bölcsődébe beíratott gyermekek száma**

|  |  |  |  |
| --- | --- | --- | --- |
| **Év** | **Önkormány-**  **zati bölcsődék száma** | **Bölcsődébe beírt gyermekek száma** | **Szociális szempontból felvett gyerekek száma (munkanélküli szülő, veszélyeztetett gyermek, nappali tagozaton tanuló szülő)** |
| 2012 | 3 | 274 | 53 |
| 2013 | 3 | 241 | 53 |
| 2014 | 3 | 233 | 45 |
| 2015 | 3 | 298 | 30 |
| 2016 | 3 | 298 | 22 |
| 2017 | 3 | 218 | 14 |

*Forrás: TeIR, KSH Tstar, önkormányzati adatgyűjtés*

A korábbi szabályozás nem tette lehetővé a nem a kerületünkben lakó, de a kerületünkben dolgozó szülő bölcsődei ellátás igénybe vételét, hiszen állandó lakcím vagy tartózkodási hely hiányában nem tudtuk a gyermekeiket fogadni bölcsődéinkben, azonban a jogszabály változásának köszönhetően a kerületben a férőhelyek 15%-ig felvehetőek kerületen kívül lakó gyermekek is. Esetükben az önkormányzati rendelet nem biztosít ingyenes étkezést, ezért, ha egyéb kedvezményre nem jogosultak, akkor napi 505 Ft étkezési térítési díjat köteles fizetni a törvényes képviselőjük. A gondozásért nem kell térítési díjat fizetni.

A jelentkezéseknél – már több éves tapasztalat szerint – elmondható, hogy az igénybevevők kora közelít a 12-18 hónapos korhoz.

2017-ben összesen 212 kisgyermekes család adta be a jelentkezését.

A Lövölde Bölcsőde alapellátáson túli szolgáltatásként a Pöttöm Klub keretében időszakos gyermekfelügyeletet és játszócsoport lehetőséget biztosít az otthon lévő édesanyák és gyermekeik számára.

A régóta ide járó szülők és a védőnők is ajánlják a klubot, sokan az internetről és kerületi kiadványokból szereznek tudomást róla. Bíztató, hogy a szülők elégedettsége miatt, és a jó hírnévnek köszönhetően az előző évekhez képest több „pöttömös” gyermek került át a bölcsődei ellátás csoportjaiba.

A gyermekfelügyelet előzetes bejelentés alapján, heti 2-3 alkalommal, naponta legfeljebb 4 óra időtartamra vehető igénybe, reggel 7 óra és délután 16 óra között. A játszócsoportot azok a szülők igénylik, akik együtt szeretnének lenni gyermekeikkel, együtt játszanak, látják gyermeküket társaik között, tapasztalatot cserélnek, illetve tanácsot kérnek a kisgyermeknevelőktől.

|  |  |
| --- | --- |
| **ÓVODAI ELLÁTOTTSÁG** | **db** |
| Az óvoda telephelyeinek száma | 7 |
| Óvodai férőhelyek száma | 1002 |
| **Óvodai gyermekcsoportok száma (gyógypedagógiai neveléssel együtt)** | 45 |
| Az óvoda nyitvatartási ideje (...h-tól ...h-ig): | 6:00 - 18:00 |
| Óvodapedagógusok száma | 94 fő |
| Gyógypedagógusok létszáma | 3 fő |
| Dajka/gondozónő | 48 fő |
| Fejlesztőpedagógus | 7 fő |
| óvoda titkár, pedagógiai asszisztens | 18 fő |
| Kisegítő személyzet | 5 fő |

*Forrás: önkormányzati adatgyűjtés*

Erzsébetváros Önkormányzatának fenntartásában hét óvoda működik, összesen 1002 férőhelyen. 2015. szeptember 1-jétől került bevezetésre a gyermekek 3 éves korához kötött óvodakötelezettség. Ez a szabályozás az öt éves kortól kötelező óvodai nevelésben való részvételt váltja fel. Célja, hogy a gyermekek minél korábbi életkorban kapcsolódjanak be az intézményes nevelésbe.

**Óvodai nevelés adatai**

|  |  |  |  |  |  |  |
| --- | --- | --- | --- | --- | --- | --- |
| **Év** | **3-6 éves korú gyer-**  **mekek száma** | **Óvodai gyermek-csoportok száma – gyógypeda-gógiai neveléssel együtt** | **Óvodai férőhelyek száma (gyógypedagógiai neveléssel együtt)** | **Óvodai feladat-ellátási helyek száma (gyógypedagógiai neveléssel együtt)** | **Óvodába beírt gyermekek száma (gyógy-pedagógiai neveléssel együtt)** | **Óvodai gyógy-pedagógiai gyermek-csoportok száma** |
| 2012 | n.a. | 61 | 1459 | 13 | 1256 | 4 |
| 2013 | n.a. | 59 | 1369 | 12 | 1223 | 4 |
| 2014 | 1532 | 61 | 1419 | 12 | 1208 | 4 |
| 2015 | 1463 | 61 | 1327 | 13 | 1140 | 4 |
| 2016 | 1456 | 61 | 1332 | 13 | 1136 | 4 |

*Forrás: TeIR, KSH Tstar, önkormányzati adatgyűjtés*

Az Önkormányzat fenntartásában működő óvodák összesen 7 telephelyen, 1002 férőhelyen várják, minden harmadik életévét betöltött gyermeket, de elsősorban a munkaerő piacra visszatérő szülők gyermekeit. Az óvodák a szülői igényekhez és elsősorban a munkaidőhöz igazodva igyekeznek nyitvatartási rendjeiket alakítani.

**Rekreáció és mentális jólét**

A GYES/GYED-en lévő nők körében gyakori probléma az elszigetelődés, a kapcsolati háló gyengülése, ezért magas a mentális problémák kockázata. Ennek elkerülése, illetve megelőzése érdekében az Önkormányzat célja a kerületben élő nők rekreációs lehetőségeinek bővítése, ezzel elősegítve mentális jóllétük megtartását a közösségépítés módszerével. A Humán Szolgáltató MASNI projektjének keretében Fecsegő Tipegők Klub elnevezésű interaktív baba-mama foglalkozások kerülnek megrendezésre, a kerületi családok számára. A klub alkalmai során gyermekekkel foglalkozó szakemberek, pszichológusok vezetésével interaktív beszélgetések, foglalkozások valósulnak meg

A Varázsdoboz Játszóház, mint alternatív napközben ellátási forma is hozzájárul a fenti célok megvalósításához, mely lehetőséget biztosít a kerületben élő gyermekek részére, hogy szabadidejüket egészséges testi, lelki, mentális fejlődésük érdekében biztonságos, kulturált környezetben tölthessék el, figyelembe véve a korosztályuknak megfelelő szükségleteket, igényeket. A Játszóház elsősorban a játéktevékenységhez kötődő, egyéni készségeket és képességeket fejlesztő, családi nevelést segítő, illetve a szülő-gyermek kapcsolatot erősítő szolgáltatás, amelyben a szülő és a gyermek közösen vesz részt. A játszóház integratív családi játéktár szolgáltatása segíti a családokat a családi kapcsolatok harmonizálásával, a gyermekek fejlődésével, a neveléssel és életvezetéssel kapcsolatos problémák megoldásában, valamint a családi konfliktusok és a pszichés fejlődési zavarok megelőzésében.

**5.3. Családtervezés, anya- és gyermekgondozás területe**

A családtervezés támogatása, az anya- és gyermekgondozás többek között a védőnői hálózat szakmai munkájának keretében valósul meg.

A védőnő a szakmai kompetenciájába tartozó feladatokat az érvényben lévő jogszabályok, szakmai protokollok, módszertani ajánlások szerint látja el.

A szolgálat alapvető feladata a várandós anyák gondozása, az újszülöttek, csecsemők, kisgyermekek, iskolások védőoltásainak, kötelező státuszvizsgálatainak megszervezése, lebonyolítása, dokumentálása, a tudomány legújabb eredménye szerinti ismeretek átadása, mely lehetővé teszi az egészséges fejlődésmenetet. Legfontosabb cél a prevenció, vagyis az egészség megőrzésének értékként való tudatosítása.

A területi védőnő gondozási tevékenységét azon családok körében végzi, ahol várandós és gyermekágyas anya, illetve 0-6 éves korú gyermek él. Folyamatosan nyomon követjük a 7-18 éves otthon gondozott gyermek fejlődését is.

A Védőnői Szolgálat két tanácsadóban végzi komplex tevékenységét.

Hetente egyszer 2 óra várandós tanácsadás és egy alkalommal 4 óra önálló védőnői tanácsadás keretein belül lehetőség nyílik a szűrővizsgálatok elvégzésére, a gyermekgondozás során felmerülő problémák megbeszélésére és nővédelmi tanácsadásra. A védőnők nyitottak a szülők egyéni időpontban való fogadására is.

A Védőnői Szolgálat elsődleges feladata a prevenció, azaz a megelőzés, az egészség megőrzése és a betegségek kialakulásának elkerülése. Tevékenysége során kiemelt figyelmet fordít az esélyegyenlőség érvényesülésére, a hátrányos helyzet kiküszöbölésére.

Az anya- és gyermekgondozásra az Erzsébetvárosban működő Védőnői Szolgálat munkatársai is kiemelt figyelmet fordítanak. Munkájuk során a szociálisan nehéz helyzetben élő várandós anyákra és gyermekeikre nagy hangsúlyt fektetnek.

**Családtervezés, anya- és gyermekgondozás területe**

|  |  |  |  |
| --- | --- | --- | --- |
| **Év** | **Védőnők száma** | **0-3 év közötti gyermekek száma** | **Átlagos gyermekszám védőnőnként** |
| 2012 | 20 | n.a. | n.a. |
| 2013 | 21 | n.a. | n.a. |
| 2014 | 20,5 | 1650 | 80 |
| 2015 | 22 | 1605 | 73 |
| 2016 | 18 | 1609 | 89 |
| 2017 | 19,5 | 1507 | 77 |

*Forrás: TeIR és önkormányzati adatgyűjtés*

Kerületünkben a családokat támogató szolgáltatások modernizációját célzó jogszabály módosítás okán két intézménytípus – családsegítő szolgálat és gyermekjóléti központ – összevonásra került, az integrált intézményi egység neve 2016. január 1-jétől Család- és Gyermekjóléti Központ, a szolgáltatás két telephelyen fogadja az ügyfeleket. A gondozást és korrektív jellegű szolgáltatást végző családsegítő és esetmenedzser szakemberek a Család- és Gyermekjóléti Központ székhelyén, a Szolgáltatási Centrumban – a 1073 Budapest, Kertész utca 20. szám alatt – fogadják az ügyfeleket, a fejlesztő gondozásra törekvő tanácsadó team-ek szakemberei a 1074 Budapest, Hutyra utca 11-15. szám alatti Fejlesztési Centrumban végzik tevékenységüket.

A Szolgáltatási Centrum feladata a gyermekek testi, lelki egészségének, családban történő nevelésének elősegítése, a gyermek veszélyeztetettségének megelőzése, a már kialakult veszélyeztetettség megszüntetése, valamint a családjából kiemelt gyermek visszahelyezésének elősegítése, továbbá az önjogú ügyfeleket támogató szociális segítőmunka biztosítása. A Fejlesztési Centrum a krízishelyzetben lévő szociális, életvezetési, munkanélküliséggel kapcsolatos problémákkal küzdő egyének és családok számára nyújt segítséget ahhoz, hogy képessé váljanak problémáik megoldására, a krízishelyzethez vezető okok megelőzésére. A Fejlesztési Centrum szolgáltatásai tanácsadó típusú szolgáltatások – adósságkezelés, foglalkoztatási tanácsadás, menekültek támogatása, csoportfoglalkozások és képzések –, melyek a helyzetváltoztatást igyekeznek elősegíteni.

**5.4. A nőket érő erőszak, családon belüli erőszak**

A nemek egyenlősége témájával foglalkozó fórum az Önkormányzat területén nem működik, azonban Erzsébetváros Önkormányzata minden évben pályázatot ír ki civil szervezetek programjainak támogatására. A pályázatok elbírálása során elsődleges prioritást élveznek a sérültek, fogyatékkal élők, gyermekek és nők számára szervezett programok. Ennek köszönhetően – többek között - 2017-ben támogatást nyert a **Nők a Nőkért Együtt az Erőszak Ellen Egyesület,** a támogatást a párkapcsolati erőszak túlélői számára támogató foglalkozások tartása, Szívdobbanás program, előadások a kerületi iskolákban megrendezésének kapcsán felmerülő költségekre nyújtottuk.

2011 óta folytatja tevékenységét az **EMMA Közhasznú Egyesület** a kerületben. Az Egyesület célja, hogy a nőket és családjaikat támogassa a várandósság, szülés és gyermekágy időszakában, valamint, hogy reprodukciós jogaik, különösen a szülés körüli jogaik érvényesítésében segítse. Mindezek érdekében ingyenesen információt szolgáltatnak, tematikus csoportokat szerveznek a gyermekvállalásra való felkészüléshez, közösségi tereket teremtenek a nőknek ebben az igen érzékeny életszakaszban, segélyvonalat működtetnek, valamint a nők szülési élményét és a szülészeti ellátásban dolgozó egészségügyi szakemberek munkakörülményeit, szükségleteit és általános állapotát vizsgáló hazai és nemzetközi kutatásokban vesznek részt.

Működésükhöz hivatalunk civil pályázat keretében ingyenes helyiséghasználat biztosításával és programjaik megvalósításához támogatással járul hozzá.

Fontos kiemelni a büntetőeljárási szabályok megváltozását, mely fokozottan koncentrál az áldozatok védelmére. Bevezetésre került a különleges bánásmódú sértett fogalma, mely a családon belüli erőszakkal érintett áldozatok esetében is védelmet biztosít az esetleges büntetőeljárás lefolytatása során. A rendőrség által biztosított 72 órás ideiglenes megelőző távoltartás intézménye is a családon belüli erőszak kezelésére, a krízishelyzetek elhárítását szolgálja. Ezen túlmenően a rendőrség ilyen irányú segítségnyújtásáról folyamatosan tájékoztatják a kerületi lakosokat, akár személyes előadások, akár a helyi médián keresztül.

**5.5. Krízishelyzetben igénybe vehető szolgáltatások (pl. anyaotthon, családok átmeneti otthona)**

A családok átmeneti otthona a gyermekvédelmi alapellátások rendszerébe tartozik. Fő profiljuk az anyaotthoni elhelyezés. A Gyvt. kimondja, hogy „Az otthontalanná vált szülő kérelmére a családok átmeneti otthonában együttesen helyezhető el a gyermek és szülője, ha az elhelyezés hiányában lakhatásuk nem lenne biztosított, és emiatt el kellene választani a gyermeket a szülőjétől.

A Gyvt. 97. § felhatalmazása és az Szt.120. §-a alapján Erzsébetváros Önkormányzata a személyes gondoskodást nyújtó szociális és gyermekjóléti alapellátások keretében ellátási szerződéssel biztosítja a helyettes szülői tevékenységet, a gyermekek átmeneti otthonban történő ellátását és a családok átmeneti otthonban történő ellátását.

Átmeneti gondozás szolgáltatás igénybevételére a csepeli Magyar Vöröskereszt Családok Átmeneti Otthonában, illetve a kerületi – a 2016. évtől a Lámpás ’92 Közhasznú Alapítvány fenntartásában lévő - Erzsébet Családok Átmeneti Otthonában, továbbá a fővárosi, országos illetékességi területtel dolgozó átmeneti és krízisotthonokban van lehetőség. Gyermekek átmeneti gondozását a Ferencvárosi Szociális és Gyermekjóléti Intézmények Igazgatósága (továbbiakban: FESZGYI) Gyermekek Átmeneti Otthona és a Fehér Kereszt Közhasznú Egyesület helyettes szülői hálózata biztosítja az ügyfeleink számára.

**5.6. Következtetések: problémák beazonosítás, fejlesztési lehetőségek meghatározása**

|  |  |
| --- | --- |
| **A nők helyzete, esélyegyenlősége vizsgálata során kerületünkben** | |
| **beazonosított problémák** | **fejlesztési lehetőségek** |
| A GYES/GYED-en lévő nők munkaerő-piacra való visszatérésének lehetőségei korlátozottak. | Az aktív korú nők munkaerőpiacon való elhelyezkedésének és a sikeres álláskereséshez szükséges ismeretek elsajátításának elősegítése az önbizalom építés, önsegítés és közösségépítés módszerével. |
| Rossz egészségi állapotot tükröző statisztikai mutatók. | A kerületben élő nők egészségmegőrzése, betegségeik megelőzése, egészségtudatok növelése a tanácsadás, tájékoztatás és közösségépítés módszereivel. |
| A GYES/GYED-en lévő nők körében gyakori probléma az elszigetelődés, a kapcsolati háló gyengülése, ezért magas a mentális problémák kockázata. | Foglalkozások keretében szakemberek, pszichológusok vezetésével interaktív beszélgetések kezdeményezése. |

**6. Az idősek helyzete, esélyegyenlősége**

Az európai országok jó része – köztük Magyarország is – elöregedő országok. A társadalmi struktúra kedvezőtlen változása nyomán olyan helyzet keletkezett, mely sürgős beavatkozást igényel a társadalom részéről, hogy az ezzel kapcsolatosan jelentkezett gazdasági, egészségügyi, szociális, társadalmi problémákat orvosolni lehessen. A foglalkoztatási diszkrimináció okozza talán a legnagyobb problémát, mivel alapjaiban korlátozza valamennyi hátrányos helyzetű csoport társadalmi és gazdasági lehetőségeit. A foglalkoztatás terén megnyilvánuló diszkrimináció tehető nagyrészt felelőssé a romák, fogyatékossággal élők, nők, valamint fiatal és idősebb munkavállalók alacsonyabb foglalkoztatottságáért.

Ezeknek a csoportoknak a munkaerő-piaci helyzete nagy eséllyel nehéz társadalmi és gazdasági helyzetet eredményez (kisgyermekes anyák, idős és fiatal munkavállalók), vagy éppen szegregációhoz vezet az élet minden területén (romák). Következésképpen a romák, a fogyatékossággal élők, a kisgyermeket egyedül nevelő nők, az 50 év feletti munkavállalók döntő többsége a társadalom legszegényebb harmadába tartozik. Társadalmi kirekesztettségük viszont jelentősen csökkenti esélyeiket arra, hogy a munkaerőpiac aktív tagjai legyenek, és integrálásuk nehezen és csak hosszútávon megvalósítható*. (Forrás: Internet, A diszkrimináció tilalma a munkaerőpiacon)*

**6.1. Az időskorú népesség főbb jellemzői (száma, aránya, jövedelmi helyzete, demográfiai trendek stb.)**

Erzsébetváros lakónépessége előrehaladott mértékben elöregedett, kedvezőtlenebb az összetétele, mint Magyarország, illetve Budapest népességének, igen gyenge a természetes reprodukciós képessége. A fiatalkorúak aránya alacsony, amely a népességszám fenntartását veszélyezteti, és további jelentős mértékű természetes alapú népességfogyást vetít előre hosszabb távon.

**Állandó népesség összetétele nemek és korcsoportok szerint (a 2017-es év adatai)**

|  |  |  |  |  |  |
| --- | --- | --- | --- | --- | --- |
| **Korcsoport** | **Fő** | | | **Az állandó népességből a megfelelő korcsoportú nők és férfiak aránya (%)** | |
| **Férfiak** | **Nők** | **Összesen** | **Férfiak** | **Nők** |
| **Állandó népesség száma** | 23 883 | 26 675 | 50 841 | 47,23% | 52,76% |
| **0-2 évesek** | 642 | 537 | 1 214 | 1,26% | 1,06% |
| **0-14 éves** | 2 584 | 2 467 | 5 051 | 5,11% | 4,88% |
| **15-17 éves** | 436 | 431 | 867 | 0,86% | 0,85% |
| **18-59 éves** | 16006 | 16304 | 32310 | 31,66% | 32,25% |
| **60-64 éves** | 1 632 | 1 875 | 3 507 | 3,23% | 3,71% |
| **65 év feletti** | 3 225 | 5 598 | 8 823 | 6,37% | 11,07% |

*Forrás: TeIR, KSH TStar, önkormányzati adatok*

Összességében megállapítható, hogy a VII. kerület lakosainak számához viszonyítva a nyugdíjban és nyugdíjszerű ellátásban részesülők aránya - a 2016-es adatokat vizsgálva - körülbelül 20,8 % (11 020 fő).

**Nyugdíjban, ellátásban, járadékban és egyéb járandóságban részesülők száma**

|  |  |  |  |
| --- | --- | --- | --- |
| **Év** | **Nyugdíjban, ellátásban, járadékban és egyéb járandóságban részesülő férfiak száma** | **Nyugdíjban, ellátásban, járadékban és egyéb járandóságban részesülő nők száma** | **Összes nyugdíjas** |
| **2012** | 4 666 | 8 518 | 13 184 |
| **2013** | 4 490 | 8 171 | 12 661 |
| **2014** | 4 272 | 7 859 | 12 131 |
| **2015** | 4 050 | 7 416 | 11 466 |
| **2016** | 3 952 | 7 068 | 11 020 |

*Forrás: TeIR, KSH Tstar*

A szociális támogatásokra jogosultak jelentős része az idősebb korosztályból kerül ki, ezért az önkormányzat által biztosított szociális ellátások keretein belül egyes támogatások jogosultsági feltételei az alacsony jövedelemmel rendelkező, idős lakosság helyzetét figyelembe véve kerültek szabályozásra. Létfenntartási települési támogatás esetében a támogatás megállapításának alapfeltételét jelentő jövedelemtípusok között nagyrészt jellemzően az idősek részére folyósított ellátások szerepelnek, gyógyszerkiadásokhoz nyújtott települési támogatás esetében a 80 éven felüli kérelmezők esetében magasabb jövedelemhatár került megállapításra, fűtési támogatás esetén az egyik jogosultsági kategóriát – a fogyatékkal élők és a háromgyerekes családok mellett – a 65 év feletti kérelmezők alkotják. Az adósságkezelési szolgáltatás és a köztemetési költség visszafizetésére vonatkozó méltányossági kategóriák között is szerepel a kérelmező életkora, mint méltányossági kategória.

**6.2. Idősek munkaerő-piaci helyzete**

A munkanélküliség, az elszigetelődés, a közösségtől való elszakadás erőteljesebben mutatkozik az időskorú lakosságnál, ezért célunk, az "aktív idősödés" feltételeinek erősítése, mely nem csupán a fizikai aktivitást, a munkaerőpiacon maradást jelenti, hanem a társadalmi, kulturális, civil életben való aktív részvételt is.

Az 55 évnél idősebbek körében a nyugdíjkorhatár kitolódásával számottevőbbé vált a munkanélküliek aránya. Kerületünkben a munkanélküliek korcsoportos megoszlását vizsgálva is egyértelműen megállapítható, hogy az összes munkanélküli száma tekintetében az 55 év felettiek száma 2012-ről 2017-re 20%-ról – 30%-ra nőtt.

**Hátrányos megkülönböztetés a foglalkoztatás terén**

|  |  |  |  |  |
| --- | --- | --- | --- | --- |
| **Év** | **Regisztrált munkanélküliek száma** | **55 év feletti regisztrált munkanélküliek száma** | | **Tartós munkanélküliek száma** |
| **Fő** | **Fő** | **%** | **Fő** |
| 2012 | 1 792 | 352 | 20% | 527 |
| 2013 | 1 742 | 387 | 22% | 500 |
| 2014 | 1 330 | 365 | 27% | 371 |
| 2015 | 1 156 | 360 | 31% | 377 |
| 2017 | 505 | 152 | 30% | n.a. |

*Forrás: Helyi adatgyűjtés, TeIR*

**Nyilvántartott álláskeresők száma összesen 2017-ben**

|  |  |  |
| --- | --- | --- |
| **Életkor** | **fő** | **426** |
| 55-59 év | fő | 42 |
| % | 9% |
| 59 év felett | fő | 110 |
| % | 25,8% |

*Forrás: TeIR*

**6.3. A közösségi élet gyakorlásához, szociális szolgáltatásokhoz való hozzáférés**

Erzsébetvárosban az idősek által igénybe vehető szociális szolgáltatások körét az Szt., az 1/2000 (1.07) SzCsM rendelet és a helyi szociális rendelet alapján biztosítjuk.

A Humán Szolgáltató Budapest Főváros VII. Kerület Erzsébetváros Önkormányzata által fenntartott intézményeként szociális, gyermekjóléti és egészségügyi szolgáltatásokat nyújt a kerület lakosságának. A Humán Szolgáltató az integrált intézményben rejlő lehetőségek optimalizált felhasználására törekszik, így tevékenységeinek köre és szolgáltatásainak színvonala évről évre nő és fejlődik. A szociális alap- és szakellátás keretében nyújtott szolgáltatások a kerület bármely pontján lakók számára igénybe vehetők.

A Humán Szolgáltató elsődleges célja, hogy segítse a kerületben élő időseket abban, hogy saját lakókörnyezetükben maradhassanak mindaddig, amíg azt igénylik, és egészségi állapotuk megengedi.

**A Humán Szolgáltató által szociális alap- és szakellátás keretében nyújtott szolgáltatások a kerület idős lakosai részére**

***Szociális étkeztetés***

Szociális étkeztetés keretében azoknak a szociálisan rászorultaknak a legalább napi egyszeri meleg étkezéséről kell gondoskodni, akik azt önmaguk, illetve eltartottjaik részére tartósan vagy átmeneti jelleggel nem képesek biztosítani.

Az étkeztetést, mint a személyes gondoskodás keretébe tartozó szociális alapszolgáltatást az önkormányzat biztosítja, részletes szabályait helyi rendeletben szabályozza.

Az ételt 2014. január óta a Menzaminta Kft. biztosítja, közbeszerzési szerződés alapján. A Menzaminta Kft. átvette és biztosítja az idősellátáshoz tartozó konyhák teljes körű üzemeltetését is.

A szociális étkeztetés a jogszabályi előírásoknak megfelelő módon, zárt rendszerben és egyedi kiszerelésben történik.

Az étkeztetés a lakosság szükségleteinek megfelelően történik az étel:

* + kiszolgálásával egyidejű helyben fogyasztással,
  + elvitelének lehetővé tételével,
  + lakásra szállításával.

A lakásra szállítást szintén a Menzaminta Kft. biztosítja alvállalkozón keresztül.

Ha az étkezésben részesülő személy egészségi állapota indokolja, a háziorvos javaslatára, az ellátást igénybe vevő részére diétás étkeztetést biztosítunk. (Cukros és kímélő diéta biztosítása a szolgáltatóval kötött megállapodás alapján.)

Az étkezés igénybevétele térítés ellenében történik, melyet előre kell megfizetni figyelembe véve az igénylő jövedelmét és az igényelt napok számát. A térítési díj összegét a helyi rendelet határozza meg.

A jövedelmi sávok a szolgáltatást igénybe vevők jövedelmének figyelembe vételével kerültek kialakításra annak érdekében, hogy az alacsony jövedelemmel rendelkező ellátottak is igénybe tudják venni az egyes szolgáltatásokat.

A szociális étkezetés szolgáltatás igénybevétele 5 telephelyen lehetséges: Akácfa u 61., Dohány u 22-24., Dózsa György út 46., Király u 97. és Peterdy u 16.

A szociális étkeztetést a 2017. évben átlagosan havonta 364 fő vette igénybe, részükre összesen 102 114 adag ételt biztosítottunk.

Azoknak a száma, akik semmilyen jövedelemmel nem rendelkeznek (aktív korú személyek, akik nem jogosultak sem a munkaügyi központok által semmilyen juttatásra, sem az önkormányzat által biztosított bármilyen rendszeres jövedelemre), mely alapján térítési díjat fizetnének, 2017-ben 13 fő volt.

Az Szt. 7. § (1) bekezdés értelmében a „települési önkormányzat, tekintet nélkül hatáskörére és illetékességére, köteles az arra rászorulónak átmeneti segélyt, étkezést, illetve szállást biztosítani, ha ennek hiánya a rászorulónak az életét, testi épségét veszélyezteti.”

2017-ben 3 fő részesült krízisétkeztetésben.

***Erzsébetvárosi szociális étkezést igénybe vevők számát az igénybevétel módja szerint az alábbi diagram szemlélteti:***

***Időskorúak nappali ellátása***

A Humán Szolgáltató Erzsébetvárosban öt helyszínen biztosít nappali ellátást a kerület idős lakossága számára:

|  |  |
| --- | --- |
| Nappali ellátás helyszíne | Engedélyezett férőhelyszám |
| Dohány u. 22-24. | 60 |
| Akácfa u. 61. | 90 |
| Király u. 97. | 90 |
| Peterdy u. 16. | 90 |
| Dózsa György út 46. | 90 |

***Az engedélyezett férőhelyszámot 2017-ben is meghaladta a regisztrált klubtagok száma, mely az alábbiak szerint alakult nemek szerinti bontásban:***

Az öt kerületi klub közül három elkülönült telephelyeken működik, míg két klub a két idősek bentlakásos otthonának épületében kap helyet, így a klubtagok és a lakók számos közös programon is részt vehetnek.

Az öt telephely minden hónapra összeállított programmal igyekszik a klubtagok érdeklődését felkelteni és igényeiket kielégíteni. Ezek a programok tartalmaznak rendszeres foglalkozásokat pl.: rajz szakkör, műtermi foglalkozás, kerámia készítő foglalkozás, szenior tánc, ETKA jóga, meridián torna, gyógytorna, csoportos tornák, kreatív-, kézimunka foglalkozások, újságszerkesztői órák, könyvtári órák, irodalmi- és dalkörök próbái, angol nyelvtanulás. Gyakorta szerepel a programokban szervezett, közös múzeumlátogatás, városnéző séta, zenés előadások, táncos mulatságok.

Különböző egészségmegőrző programokon való részvételi lehetőséget biztosítanak. Ilyenek a prevenciós szűrővizsgálatok (szív- és érrendszeri betegségek, hallás, szemészet, ortopédia, csontritkulás) természetgyógyászati előadások, száj higiénés előadás, igény szerint vérnyomásmérés.

***A jelzőrendszeres házi segítségnyújtás***

A Jelzőrendszeres házi segítségnyújtás az előző évekhez hasonlóan továbbra is 50 jelzőkészülék kihelyezésével működtette a szolgáltatást. A jelzőrendszeres koordinátori feladatokat, illetve a napközben, munkaidőben beérkező segélyhívások gondozói feladatát egy személy látta el 2017 szeptemberéig. A munkaidő utáni, éjszakai és hétvégi segélyhívásokat a Házi Segítségnyújtás szakmai egységében dolgozó gondozók közül 9 munkatárs készenléti rendszerben fogadja.

A 2017. évben ellátásban részesülő 60 főből, mindössze 4 fő volt 65 éven aluli, a szociális rászorultságot ebben az esetben a súlyos mozgásfogyatékosság alapozta meg. Az elmúlt évben összesen 229 hívást fogadott a segélyhívó rendszert működtető diszpécser központ. A hívások közül 136 volt a diszpécserek által indított teszt-riasztás, 49 volt a téves riasztások száma, amelyekhez nem kellett kimenni és 44 volt a segítségnyújtást igénylő éles riasztás.

Az éles riasztások 34%-a reggel 6 óra és 12 óra közötti időszakra esett.

***2017-ben a legtöbb hívást rosszullét, illetve elesés, valamint krízis-helyzet miatt indították:***

A jelzőrendszeres házi segítségnyújtás évek óta népszerű a kerületben, a szolgáltatás iránt továbbra is van igény a kerület idős lakosai körében, igaz a várakozók száma az utóbbi időben csökkent. 2017-ben 4 fő várakozott készülékre.

***A házi segítségnyújtás***

A házi segítségnyújtás célja, hogy gondoskodjon azokról a kerületünkben élő idősekről, akik egészségi állapotuk, és/vagy szociális helyzetük miatt életvitelükhöz segítséget igényelnek, annak érdekében, hogy saját otthonukban maradhassanak.

Az elmúlt évben átlag 120-125 fő vette igénybe hosszabb-rövidebb ideig a házi segítségnyújtás szolgáltatást. Ellátottjaink átlagéletkora továbbra is felülreprezentált a 80 éven felüliek között, arányuk közel 70%.

A gondozást igénylők 38%-a napi 1 óra, 42%-a napi 2 óra, 13%-a 3 óra gondozási szükséglettel rendelkezett, a 4 órás vagy azt meghaladó gondozási szükséglettel rendelkezők aránya nőtt a megelőző évekhez képest.

2017-ben 66 fő, gondozási szükséglettel rendelkező idős került a házi segítségnyújtás ellátásába és 59 fő idős gondozása szűnt meg. A megszűnés okai között szerepelt a saját kérésre (21 fő, 36%), a tartós intézményi elhelyezésre kerülő (10 fő, 17%), illetve az elhalálozás (28 fő, 47%) miatti megszűnés. A saját kérésre történő megszűnések mögött is részint betegségből való felgyógyulás, családtaghoz költözés, 24 órás felügyeleti igény állt.

***Az idősek bentlakásos otthonai***

A Humán Szolgáltató két telephelyen, a Dózsa György úton és a Peterdy utcában működtet idősek bentlakásos otthonát. Mindkét otthonban lehetőség van átmeneti gondozóházi és tartós bentlakásos ellátás igénybe vételére egyaránt.

A bentlakásos otthonokba tartós elhelyezésüket kérők továbbra is szinte kivétel nélkül az intézmény átmeneti otthonából kérik felvételüket az idős otthonokba. Ez feltételezhetően annak is köszönhető, hogy a több éve bentlakó ellátottak jól érzik magukat, elégedettek a szolgáltatásokkal, az egészségügyi és mentálhigiénés ellátás következtében egészségi és mentális állapotuk koruknak megfelelő.

A tartós bentlakásos otthoni elhelyezésre várók közel 60%-a fél és 1 év közötti várakozási időt követően került elhelyezésre, néhány ellátottnak ennél is kevesebb időt kellett várnia 2017-ben és csupán két fő várakozott egy, illetve két év között a tartós ellátásba kerülésért.

***Demens ellátás***

Demens ellátottakat két telephelyen fogadhat a nappali ellátás: az Akácfa utca 61. és a Dózsa György út 46. szám alatti klubokban.

A demens személyek ellátásának két nagyon sarkalatos pontja a biztonságot nyújtó, szeretetteljes, elfogadó környezet és a még meglévő készségeik, képességeik minél további megőrzése.

A klubban töltött időszakban biztosítva van a felügyeletet, segítséget kapnak a személyes higiéné, az étkezés, a megfelelő mennyiségű folyadékbevitel, megállapodás szerint a gyógyszerek bevételénél. A klub programjain kívül az ellátottak, speciális foglalkozásokon is részt vesznek, játékos memória és ügyességi játékok szerepelnek minden nap a tevékenységeik között.

**Programok**

Az önkormányzat számára a jogszabályokban előírt kötelezően biztosítandó alapszolgáltatások mellett folyamatos cél, olyan plusz szolgáltatások bevezetése, illetve rendezvények, események szervezése, mellyel segíteni tudják a kerületi lakosok mindennapi életét, vagy éppen színesebbé, változatosabbá teszik a hétköznapokat.

***Idősek Akadémiája (áldozattá válás megelőzése, élethosszig tartó tanulás)***

Az **„Idősek Akadémiája”** címmel indított projekt keretében kerületünk a nyugdíjas korú lakosság részére különböző programokat indít. Lehetőségük van részt venni ismeretterjesztő előadássorozatokon, többek között történelmi, kulturális, egészségügyi és vagyonvédelmi témakörökben. Készség és képességfejlesztő foglalkozások során számítógépes, thai chi tanfolyamon és kézműves foglalkozásokon vehetnek részt a jelentkezők.

A nyitott műterem program keretében képkiállítások kerülnek megszervezésre. Céljaink között szerepel az informatikai háttér elérhetőségnek a biztosítása, fenntartása, ismeretszerző készségfejlesztő programok, előadások, programsorozatok további megszervezése.

Prevenciós programjaink között szerepel az áldozattá válás megelőzése: felhívjuk az idősek figyelmét az adatvédelem, vagyonvédelem és a személyes biztonságuk védelmének fontosságára. Segélyhívó számok, szóróanyagok kiosztásával hatékonyabbá tesszük munkánkat.

Információs napok szervezése is történik a rendőrség részvételével, célunk az aktuális bűnözői magatartás megismertetése az idősekkel.

Tájékoztatjuk az időseket a biztonságtechnikai berendezések működéséről, a hozzájutás módjáról, legfőképp az egyedül élő idősek számára.

A rendőrség által alkalmazott 48/2015-ös BRFK Utasítás szerint egy 60 év feletti, áldozattá vált személyhez 24 órán belül rendőr érkezik személyesen a másodlagos viktimizáció elkerülése érdekében, aki a történtekről egy kríziselemzést készít, az idős áldozatot megnyugtatja, a közvetlen lakókörnyezet figyelmét pedig felhívja az esetleges elkövetői magatartásra és az ellene való védekezés hatékony módszereire.

***Az időskorú lakosság aktív közösséggé formálása***

Az időskorú lakosság szociális helyzetére jellemző az elmagányosodás, a kapcsolati hálók gyengülése, az új ismeretségektől való elzárkózás, félelem.

Az idős lakosság aktív közösségé formálása érdekében fontosnak tartjuk, az idős emberek közösségi életbe való bevonását, az időskorú lakosság életminőségének javítását. Ennek megfelelően célunk ezen emberek elszigetelődésének mérséklése, a számukra elérhető programok fejlesztése, lehetőség biztosítása a szabadidő kulturált és tartalmas eltöltésére, a társas kapcsolatok ápolására.

Ezen kívül cél az az idős lakosság fizikai aktivitásának növelése, mentális- és szociális hanyatlásuk megelőzése.

***Történetek Kávézója***

Egyedülálló kerületi kezdeményezésként nyitotta meg kapuit 2015 októberében a Történetek Kávézója a Dohány utca 22-24. szám alatti Idősek Nappali Klubjában, Erzsébetváros Önkormányzatának támogatásával és a Humán Szolgáltató irányításával. A Kávézó ötlete abból indult, hogy az idős klubok tagjai számára legyen egy közösségi hely, ahova beülhetnek, elfogyaszthatnak egy kávét vagy teát és közben kötetlenül ismerkedhetnek, beszélgethetnek. Ma a Kávézó már minden vendég előtt nyitva áll és cél, hogy minél többen be is térjenek.

2017-ben a közkedvelt hétfő délutáni tematikus előadások, beszélgetések mellett a Kávézó minden korosztály számára – de elsősorban a kerületben élő idősödő korosztály részére – havonta változó igényes programlehetőséget is kínált a szabadidő értékes és hasznos eltöltésére. Kiemelt programként valósult meg a Szenior Táncverseny rendezvény azzal a céllal, hogy bizonyítást nyerjen: a tánc kortalan és a mozgás öröme örök.

Havi rendszerességgel kerül sor a „városnéző séta” programokra, melynek célja az Erzsébetvárosban fellelhető kulturális és egyházi értékek bemutatása.

A 2017-ben megvalósult séta programok körülbelül 1 km-es útvonalon a kerület alábbi pontjait érintették: Egészségfejlesztési Pont – Gozsdu-udvar – Rumbach Sebesetyén utcai zsinagóga – Kazinczy utcai zsinagóga – Kazinczy utcai mikve – Árkád Bazár – Történetek Kávézója.

***Idősek programsorozat***

Erzsébetváros Önkormányzata kiemelt figyelmet szentel a 7. kerületben élő idősekre, így a Humán Szolgáltató közreműködésével változatos, ingyenes programokból álló rendezvénysorozattal biztosít lehetőséget a kerületi nyugdíjas korú lakosok részére a kikapcsolódásra, a szabadidő tartalmas és kulturált eltöltésére.

A programokon a Humán Szolgáltató nyugdíjas korú ellátottjai és az Erzsébetváros Kártyával rendelkező kerületi nyugdíjasok vehettek részt előzetes regisztrációt követően. A programok között koncertek, dunai sétahajózás, egész napos borkóstolóval egybekötött kirándulás és gasztronómiai „disznótoros” kirándulás is szerepel. A kiemelt érdeklődésre tekintettel az egyes programelemek évente több alkalommal is megrendezésre kerülnek.

Az Egészségfejlesztési Pont munkatársai részt vesznek a kirándulásokon, ahol frissítő tornát, táncos foglalkozásokat tartanak, sor kerül egészségügyi totóra és egészségügyi állapotfelmérésre is online tesztek segítségével.

A Humán Szolgáltató lehetőséget biztosít az idős lakosság számára menhelyen élő kutyák gondozásában való részvételre, sétáltatásukra is. A program várható következménye a célcsoport aktivitásának növekedése, mentális állapotuk javulása az állatokkal való kapcsolaton keresztül.

***Az időskorúak egészségvédelme***

Az időskorúak egészségi állapotára jellemzőek az aktivitás hiányából fakadó kockázati tényezők. Jelentős hányadukat fenyegeti az izoláció és a kirekesztődés veszélye, amely a betegségkockázatok növekedésével jár. Az életkor előrehaladásával emelkedik a mindennapi életvitelükben korlátozott személyek, mások segítségétől függő, ápolásra, gondoskodásra szorulók aránya. A számos betegség megelőzésében hatékonynak bizonyuló egészséges étrendek nem elterjedtek a célcsoport körében.

Az időskorúak egészségvédelme érdekében - értjük ez alatt az egészségmegőrzés, állapot javítást, lelki egészségmegőrzés, testi egészségmegőrzés, fejlesztés – célkitűzéseink között szerepel, hogy felhívásokat teszünk közzé a rendszeres egészségügyi szűrések fontosságáráról, a gyakori betegségek megelőzhetőségéről, az egészségtudatos életmódról.

***„Prevenció A-tól Z-ig – Esély az egészségre” szűrőprogram***

A „Prevenció A-tól Z-ig – esély az egészségre!” elnevezésű program 2014 óta minden évben megrendezésre kerül Erzsébetváros Önkormányzatának támogatásával, a Humán Szolgáltató szervezésében. A két napos esemény a Klauzál téri vásárcsarnokban és annak fedett előterében kerül megrendezésre a Péterfy Sándor utcai Kórház Rendelőintézet és Baleseti Központ közreműködésével. Mindkét nap változatos és kizárólag ingyenes programok kerülek megrendezésre. A rendezvény elsődleges célcsoportja a VII. kerületi lakosság, de természetesen bárki részt vehet az eseményen. A cél a figyelem felhívás a betegségmegelőzésre, az egészségmegőrzésre, valamint az egészségtudatos életmód és a rendszeres egészségügyi szűrések jelentőségére.

A Mozgáscentrum a VII. kerület lakosainak nyújt segítséget és lehetőséget a mozgásra 2017 novembere óta a Lövölde tér 7 szám alatt. A Mozgáscentrum elsődleges feladatai közé sorolható az egészségmegőrzés, betegségmegelőzés, egészségfejlesztés, közösségi, szocializációs értékközvetítő programok megvalósítása. Mindezeket igyekszik mind az életkori, életvitel-, és egészségi állapotbeli sajátosságoknak megfelelően sokoldalúan biztosítani. Az idősebb korosztályt külön megszólító mozgásforma a latin fitt dance gold, illetve a számukra előnyösebb napközbeni időpontban tartott gerinctorna, és kardiorespiratórikus tréning.

További lehetőségek még a fittball, valamint alakformáló edzések, senior tornák, tai chi is.

A Mozgáscentrumban helyet kap még egy autogén tréningsorozat is, mely a fizikai mellett a mentális egészséget hivatott megőrizni.

Lelki egészségmegőrzés, testi egészségmegőrzés, fejlesztés igény szerint pszichológus foglalkozik a klubtagokkal, illetve gondozási tevékenység keretein belül kollégáink beszélgetnek az idősekkel.

Az Egészségfejlesztési Pont kitelepüléseire a kerület közterületein, közintézményeiben, lakóházaiban kerül sor, melynek célja az egészségtudatos életmód közvetítése, a közösségfejlesztés, az információnyújtás az intézményben igénybe vehető szolgáltatásokról, szűrések biztosítása (ingyenes vérnyomás mérés, cukormérés).

A Családi napok keretében lehetőség nyílik arra, hogy a klubtagok családtagjaikkal, unokáikkal egy közös program keretében vegyenek részt általános szűrővizsgálatokon.

***Gondozó családtagok támogatása***

Jövőbeni céljaink között szerepel a demens és pszichiátriai beteg ellátottaink családtagjainak részére információs pont nyitása, melyen minden szükséges ellátási és szociális segélyezési lehetőségeket nyilvántartanánk.

Egymást támogató csoport foglalkozás keretében segítenénk feldolgozni a nehézségeket, melyekkel a családtagok szembesülnek, legyen fizikai vagy mentális egyaránt, valamint a családtagok részére szabadidős programok szervezése, míg a beteggel foglalkozunk.

Részükre rekreációs programok szervezése, saját egészségük megtartása és helyreállítása érdekében.

**6.4. Következtetések: problémák beazonosítása, fejlesztési lehetőségek meghatározása.**

|  |  |
| --- | --- |
| **Az idősek helyzete, esélyegyenlősége vizsgálata során településünkön** | |
| **beazonosított problémák** | **fejlesztési lehetőségek** |
| áldozattá válás megelőzése, szellemi és fizikai hanyatlás csökkentése | idősek figyelmének felhívása az adatvédelemre, vagyonvédelem és személyes biztonságuk védelmének fontosságára, aktuális bűnözői magatartás megismertetése; informatikai hátterek elérhetőségnek a biztosítása, fenntartása, készségfejlesztő programok, előadások tartása, fizikai aktivitás növelése, az idősek mentális -és szociális hanyatlásának megelőzése |
| Elmagányosodás, kapcsolati hálók gyengülése | elszigetelődés mérséklése, szabadidő kulturált és tartalmas eltöltése, rekreációs programok szervezése, társas kapcsolatok ápolása |
| Izoláció, kirekesztődés veszélye, betegségkockázatok növekedése | aktivitás hiányából fakadó kockázati tényezők csökkentése, testi- lelki egészségmegőrzés érdekében egészségügyi szűrések népszerűsítése, prevenciós programok támogatása (kitelepülések a kerület közterületein, közintézményekben, lakóházakban, Családi napok megrendezése) |
| A gondozó családtagokra mentális és fizikai nehézségek hárulnak | nehézségek feldolgozása foglalkozások keretében, családtagok részére szabadidős programok szervezése |
| Speciális szolgáltatások kihasználtsága nem teljes körű | lakosságnak szóló tájékoztató anyagok rendszeres biztosítása, bővítése; célcsoport orientált tájékoztatás |

**7. A fogyatékkal élők helyzete, esélyegyenlősége**

A fogyatékos személyek jogairól és esélyegyenlőségük biztosításáról szóló 1998. évi XXVI. törvény értelmében fogyatékos személyaz a személy, aki tartósan vagy véglegesen olyan érzékszervi, kommunikációs, fizikai, értelmi, pszichoszociális károsodással – illetve ezek bármilyen halmozódásával – él, amely a környezeti, társadalmi és egyéb jelentős akadályokkal kölcsönhatásban a hatékony és másokkal egyenlő társadalmi részvételt korlátozza vagy gátolja.

A fogyatékos személyek a legérzékenyebb és legsérülékenyebb társadalmi csoportot képviselik, egészségi állapotuk és társadalmi körülményeik miatt számos olyan nehézséggel kell megküzdeniük, melyek hatással vannak mindennapi életükre. Elsődleges cél, hogy a fogyatékkal élők számára olyan körülmények kerüljenek kialakításra, amelyek hozzásegítik őket ahhoz, hogy egyenlő esélyekkel érvényesülhessenek mindennapi életük során. Egyaránt elérhető legyen számukra is a közlekedési eszközök használata, a szociális és egészségügyi ellátás, az iskoláztatás, munkalehetőségek és a kulturális szolgáltatások is. Az Önkormányzat a rendelkezésre álló eszközeihez és lehetőségeihez mérten törekszik és támogatja a fenti célok megvalósulását a kerületben.

*a) fogyatékos személyek nappali ellátása*

A Küldetés Egyesület és Erzsébetváros Önkormányzata 2006. február 24. napján ellátási szerződést kötöttek, az Önkormányzat számára kötelező feladatot jelentő fogyatékos személyek nappali ellátása tárgyában. A szerződés értelmében a Küldetés Egyesület mára 10, VII. kerületi illetékességű fogyatékos személy nappali ellátásáról gondoskodik. Az elmúlt években több alkalommal került sor létszámemelésre a szolgáltatás iránt mutatkozó igény alapján. A jelenlegi férőhelyszám folyamatosan betöltött.

A Küldetés Egyesület két intézményen keresztül látja el szolgáltatásait:2004-től a Fogyatékosok Napközi Otthona és Fejlesztő Központban és a Fogyatékosok Napközi Otthonában, amely 2006 óta biztosít nappali ellátást az értelmi fogyatékkal élőknek. A szinten tartó és fejlesztő foglalkozások mellett, tartalmas szabadidős programokra és kulturális események látogatására nyújtanak lehetőséget az Intézmények.

A foglalkoztatás keretében az értelmileg és /vagy halmozottan sérült fiatalok nappali ellátása mellett fizikai-, mentális- és szociális készségeik-képességeik szinten tartása és fejlesztése a cél az ellátottak képességeihez igazodva. Az intézményben biztosítják az egyéni fejlesztő programokra épülő gyógypedagógiai foglalkozásokat csoportos és egyéni foglalkozások keretében.

Az intézmény igény szerint biztosít meleg élelmet az ellátottaknak, szabadidős programokat szervez, egészségügyi alap és szakellátáshoz való hozzájutásban nyújt segítséget, hivatalos ügyek és munkavégzés lehetőségének szervezését támogatja. Az életvezetés segítése, életvezetésre vonatkozó tanácsadás fontos feladatuk.

A főbb fejlesztési területek közé tartozik az önállóság, önkiszolgálás képességének lehető legmagasabb szintre történő emelése; a kommunikációs, fizikai és mentális különbözőségek feloldására szolgáló programok; a szociális foglalkoztathatóságra való felkészítés, használva a pályázati lehetőségeket; a társadalomismeretek és kultúrtechnikák (írás, olvasás, számolás, történelem, stb.) tudás szinten tartása, fejlesztése.

Az elmúlt időszak tapasztalatai alapján megállapíthatjuk, hogy az önkormányzat jól választott civil szervezetet a feladat ellátásra, a szolgáltatás színvonala megfelelő.

**Nappali ellátásban részesülő fogyatékos személyek száma**

|  |  |  |  |
| --- | --- | --- | --- |
| **Év** | **Nappali ellátásban részesülő fogyatékos személyek száma** | **Egyházi fenntartású intézményben** | **Civil fenntartású intézményben** |
| 2012 | 27 | 0 | 27 |
| 2013 | 31 | 0 | 31 |
| 2014 | 30 | 0 | 30 |
| 2015 | 31 | 0 | 31 |
| 2016 | 31 | 0 | 31 |
| 2017 | 33 | 0 | 33 |

*Forrás: TeIR, KSH Tstar; önkormányzati adatgyűjtés*

*b) fogyatékkal élők foglalkoztatásának lehetőségei, foglalkoztatottsága (pl. védett foglalkoztatás, közfoglalkoztatás)*

Hivatalunkban 2014. év vége és 2015. év eleje között a volt NRSZH szervezésében 3 fő megváltozott munkaképességű kollégát foglalkoztattunk hivatalsegéd munkakörben.

A Küldetés Egyesület 2007. szeptember 1-jével bevezette a napközi ellátás mellett, a munka-rehabilitációt, 2017. április 1. napjával pedig felváltotta a fejlesztő foglalkoztatás, mely a kerámiakészítés, varrás és a selyemfestés munkafolyamatának elsajátítása mellett magában foglalja azt, hogy a fiatalok az „Egyenlő Cafe” kávézóban dolgoznak, mint betanított munkások. A szervezet fontosnak tartja a fiatalok szociális készségeinek fejlesztését, társas kapcsolatainak erősítését.

*c) hátrányos megkülönböztetés a foglalkoztatás területén*

A felnőtt élet egyik legfontosabb tevékenysége a munkavégzés, mellyel a fogyatékkal élők kihívásként néznek szembe. Akár mentális készségek és képességek hiányával, akár mozgásbeli akadályoztatással élnek, a több fázisból álló, rendszeres munka elvégzése nehézségekbe ütközik részükről. Ha képes is a fogyatékkal élő fiatal a tárgyalkotó eljárás megtanulására, nem biztos, hogy biztosítani tudják számukra azokat a feltételeket, melyek az ő egyedi szükségleteihez igazodnának (pl.: rendszeres pihenő idő, elfogadó munkatársi viszony stb.).

1. *önálló életvitelt támogató helyi intézmények, szolgáltatások, programok*

A Küldetés Egyesület fenntartásában működik a Sérült Emberek Fejlesztő Foglalkoztató Központja, ahol 2016 januárjától, támogatott lakhatási forma valósult meg, itt 6 fő fiatal elhelyezése lehetséges koedukált formában.

Erzsébetváros Önkormányzata évente pályázatot ír ki civil szervezetek programjainak támogatására. A pályázó civil szervezetekre vonatkozóan meghatározott prioritási kategóriák első helyén a sérültek, fogyatékkal élők számára szervezett programok szerepelnek. A pályázók között számos olyan szervezet van, aki évek óta végzi tevékenységét a sérültek, fogyatékkal élők érdekében. Az Afázia- Az újrabeszélők egyesülete az afáziás személyeknek nyújt szakmai támogatást a betegség következtében fellépő kommunikációs nehézségek leküzdése érdekében. A Hársfa Egyesület értelmi sérült fiatalok állandó sportaktivitása érdekében végzi tevékenységét, egészségfejlesztéssel kapcsolatos feladatokat lát el és versenyzési lehetőséget biztosít. A Mozgássérültek Budapest Egyesülete tagjai számára szervez különböző kulturális programokat a hasznos szabadidő eltöltés érdekében. A Hallássérültek Rehabilitációjért Küzdők Egyesülete sikeres pályázatával a hallássérülteknek, időseknek nyújt segítséget az általános ügyintézésben, illetve tagjai számára klubnapokat szervez. A Vakok és Gyengénlátók Közép-Magyarországi Regionális Egyesülete a kerületi látássérültek részére tartalmas szabadidős programokat szervez, illetve az Önkormányzat támogatásával futár távkapcsolók beszerzésére került sor, mely segíti a kerületi látássérültek önálló közlekedését.

A kerületben működő civil szervezetek tevékenysége kiemelten fontos a kerületi fogyatékkal élők életfeltételeinek jobbá tétele, a fentiekben megfogalmazott célok megvalósulása érdekében, ezért az Önkormányzatnak a továbbiakban is szándéka az együttműködés és szervezetek tevékenységének támogatása.

**7.2. Fogyatékkal élő személyek pénzbeli és természetbeni ellátása, kedvezményei**

1. *A helyi szociális rendelet alapján Erzsébetváros az alábbi pénzbeli támogatásokat nyújtja a kerületi fogyatékkal élők és családjaik részére*

* Kiegészítő szállítási támogatás

Rendeletünk lehetővé teszi, hogy az a család, melyben 24 éven aluli súlyosan fogyatékos, vagy tartósan beteg személy nevelése, ápolása folyik, kérheti a beteg szállításához való támogatást.

A támogatás a szállítás költségeihez való utólagos hozzájárulás, melyhez a kérelmező nevére kiállított számla benyújtása szükséges (taxi, benzin számla stb.). A támogatás mértéke a szállítás igazolt költségének 100 %-a, mely évente nem haladhatja meg a nyugdíjminimum négyszeresét.

* Fűtési támogatás

Az Önkormányzat a lakhatás biztonságának megőrzése érdekében fűtési támogatást nyújt többek között annak a lakástulajdonosnak, haszonélvezőnek vagy bérlőnek, aki életvitelszerűen a kérelemmel érintett lakásban él, akinek mozgásszervi, értelmi fogyatékos, hallás- vagy látássérült, súlyosan vagy halmozottan fogyatékos, illetve autista személy vagy háztartásában él a fent említett személy, és háztartásában az egy főre jutó jövedelem nem haladja meg az érvényes öregségi nyugdíjminimum 200%-át.

* Adósságcsökkentési támogatás ügyben méltányosság

A helyi szociális rendelet alapján az adósságcsökkentési támogatás I. fokú határozata ellen benyújtott fellebbezés esetében méltányosság gyakorlása során méltányolható körülmények közé tartozik többek között az, ha a kérelmező vagy közeli hozzátartozója esetében az egészségkárosodás mértéke legalább 50 %.

**Megváltozott munkaképességű személyek szociális ellátásaiban részesülők száma nemenként**

|  |  |  |
| --- | --- | --- |
| **Év** | **Férfiak** | **Nők** |
| 2012 | 692 | 868 |
| 2013 | 660 | 837 |
| 2014 | 636 | 775 |
| 2015 | 584 | 708 |
| 2016 | 548 | 665 |

*Forrás: TeIR, KSH Tstar*

1. *Sajátos nevelési igényű gyermekek*

Az Erzsébetvárosi Önkormányzat fenntartásában működő 7 óvoda mindegyike ellátja a többi gyerekkel együtt nevelhető, szakértői bizottság szakértői véleménye alapján mozgásszervi, érzékszervi (látási, hallási) értelmi vagy beszédfogyatékos, több fogyatékosság együttes előfordulása esetén halmozottan fogyatékos, autizmus spektrum zavarral vagy egyéb pszichés zavarral (súlyos tanulási, figyelem- vagy magatartásszabályozási zavarral) küzdő gyermekek nevelését.

A nemzeti köznevelésről szóló törvény értelmezése szerinti kiemelt figyelmet igénylő gyermekek ellátását a kerületi óvodákban alkalmazott 6 fő fejlesztőpedagógus, 5 fő gyógypedagógus (ebből jelenleg 2 fő álláshelye betöltetlen, a felvétel folyamatban van), 1 fő logopédus és 10 fő pedagógiai asszisztens segíti.

Az Önkormányzat pályázat keretében támogatja a sajátos nevelési igényű gyermeket nevelő családokat. A pályázat célja azon 0-18 éves gyermekek támogatása, akik számára az illetékes szakértői bizottság a sajátos nevelési igényt szakértői véleményben megállapította, különleges bánásmódot igényelnek. A támogatás a szakértői bizottság véleményében javasolt fejlesztés, különleges gondozás keretében történő ellátás nevelési intézményen kívül történő megvalósítása céljából annak kiegészítésére, bővítésére fordítható.

A pályázat benyújtására jogosult a VII. kerületben legalább egy éve érvényes lakóhellyel vagy tartózkodási hellyel rendelkező, életvitelszerűen a kerületben élő család, vagy gyermekét (gyermekeit) egyedül nevelő, 18. életévét betöltött szülő, feltéve, ha pályázat benyújtásakor a különleges gondozásban részesülő gyermek érvényes szakértői bizottsági véleménnyel rendelkezik.

A támogatási összeg pályázatonként bruttó 100 000 forint, azaz egyszázezer forint vissza nem térítendő támogatás. A támogatás felosztása szociális rászorultsági sorrendben az egy főre jutó jövedelem alapján történik.

**7.3. A közszolgáltatásokhoz, közösségi közlekedéshez, információhoz és a közösségi élet gyakorlásához való hozzáférés lehetőségei, akadálymentesítés**

1. *akadálymentesítés*

A Polgármesteri Hivatal Erzsébet krt. 6. szám alatti épületében 2012-ben pályázat megvalósítása keretében történt átépítés akadálymentesítés céljából (pl. a földszint és az I. emeleten az Ülésterem és a Házasságkötő Terem az Ügyfélszolgálati Iroda bejáratát és a főbejáratot átépítették, az épület földszintjén akadálymentes ügyfélszolgálati pultok lettek létrehozva stb.) .

Az info-kommunikációs akadálymentesítés érdekében mobil indukciós hurkok, illetve az ülésterembe telepített indukciós hurokrendszer beszerelése történt a hallókészüléket viselők számára, ezen kívül hangostérkép és Braille írásos funkciójelző táblákat helyeztek ki az épületben.

Erzsébetváros Önkormányzata a Képviselő-testülete által rendeletbe foglalt helyi- és nemzeti ünnepeit - az esélyegyenlőség megvalósulása érdekében -, valamint saját szervezésében megvalósuló programjait és rendezvényeit kizárólag olyan helyen rendezi és bonyolítja, ahol az akadálymentesítés kérdése már megoldott.

Erzsébetváros Polgármesteri Hivatalának ügyrendje szerint a programok szervezésével megbízott szakiroda feladata azon kommunikációs csatornák kialakítása és működtetése, amely a fogyatékossággal élők felől érkező jelzéseket feldolgozzák és kezelik.

Az ERöMŰVHÁZ-ban az Önkormányzat saját forrásból hajtott végre akadálymentesítést 2015. évben: az első emeleti vizesblokk, földszinti kapubejárat, személyfelvonó akadálymentesítése, a burkolaton taktilis jelzéseket, a kapualjban akadálymentesített lépcsőfelvonót helyeztek el. Az infokommunikációs akadálymentesítés is megtörtént.

A Városligeti Bölcsődében 2014-ben pályázat útján kapacitásának bővítésére és korszerűsítésére került sor, ekkor az épület akadálymentesítése is megtörtént (1 db akadálymentes parkoló kialakítása, főbejárat akadálymentesítése, burkolati jelek elhelyezése a közlekedési felületeken, szintenként akadálymentes WC-k kialakítása, a villanykapcsolók, a kezelőszervek 100 cm magasságban kerültek elhelyezésre, kontrasztos padlóburkolatok használata, az emeleti különteremben indukciós hurokrendszer telepítése, Braille írásos információs táblák kihelyezése.)

K11 Művészeti és Kulturális Központban akadálymentes bejárat és akadálymentes WC került kialakításra 2014. évben.

A Védőnői Szolgálat Budapest VII. kerület Madách I. utcai épületében 2013. év óta a váróterem akadálymentesen megközelíthető rámpa segítségével és akadálymentes WC is ki van alakítva, valamint a Budapest VII. kerület Rottenbiller u. 12. sz. házi gyermekorvosi rendelőben az akadálymentesített bejárat és akadálymentes WC 2015. évben került kialakításra.

Az elmúlt években öt felnőtt háziorvosi rendelőben, a felnőtt háziorvosi ügyeleten, valamint egy felnőtt fogorvosi rendelőben került sor akadálymentes WC kialakításra.

A kerületben 2014-től 2018-ig történt több olyan útfelújítás, ahol az útkereszteződéseknél útszegély süllyesztés és taktilis burkolat készült.

Kifejezetten fogyatékkal élő gyermekek és felnőttek számára tervezett játszótéri eszköz nem található a közterületeken. Ugyanakkor a kerületi gyermekjátszóterek akadálymentesen megközelíthetőek, és számos eszköz használható akár fogyatékkal élő gyermekek számára is (pl. homokozók, rugós játékok, mérleghinta, stb).

A kerületi közparkok akadálymentesen megközelíthetőek, valamint a 4-es metró létrejötte és kialakítása nagyban megkönnyíti a közlekedést azok számára, akik akadályoztatással élnek.

A kerületben megvalósuló épület felújítások esetén  lehetőség szerint az Önkormányzat figyelembe veszi az akadálymentesítésre vonatkozó elvárásokat, az útfelújítások során minden esetben.

*b) fogyatékos személyeket segítő Információs és Koordinációs Pont a kerületben*

**Az ország minden megyéjében megnyíltak az Információs és Koordinációs Pontok, melyek naprakész információkkal segítik a fogyatékos embereket és családjaikat.** A tanácsadói pontok létrehozásával olyan hálózat jön létre, amely ráépül a család- és gyermekjóléti központok megyei rendszerére. Az Információs és Koordinációs Központnak az FSZK (Fogyatékos Személyek Esélyegyenlőségéért Közhasznú Nonprofit Kft.) ad helyet, amely koordinálja és szakmailag támogatja az info-pontokat. Vidéken húsz, Budapesten két koordinációs pont nyílt, az egyik Erzsébetvárosban.

Önkormányzatunk célja a fogyatékkal élők társadalmi részvételének támogatása. Elsődleges cél a célcsoport szolgáltatáselérésének javulása, mely által csökkenhet a munkanélküliség is a célcsoport körében.

A Humán Szolgáltató konzorciumi partnerként vesz részt a Fogyatékos Személyek Esélyegyenlőségéért Közhasznú Nonprofit Kft. EFOP-1.9.2-VEKOP-16-2016-00001 azonosítószámú projektjében. A MONTÁZS projekt fő célja, hogy a fogyatékos személyek számára szükségleteikre reagáló, rendszerszerű szolgáltatásokat fejlesszen és tegyen hozzáférhetőbbé. Ennek hatására javuljon életminőségük, önálló életvezetési képességük valamint társadalmi inklúziójuk. A tanácsadók a Család- és Gyermekjóléti Központ szakmai teamjét erősítik. Az együttműködés keretében akadálymentes, tömegközlekedéssel jól megközelíthető helyszínen az összes pesti kerületből fogadják az érintetteket a fogyatékosságügyi tanácsadók a Bischitz Johanna Integrált Humán Szolgáltató Központ 1074 Budapest, Dohány u. 22-24. szám alatti telephelyén.

A koordinációs pontokban dolgozó fogyatékosságügyi tanácsadók feladata, hogy pontos és releváns információkkal lássák el az érdeklődőket, személyesen, telefonon és e-mailben is. A tanácsadók együttműködnek és kapcsolatot tartanak a család- és gyermekjóléti központok szakembereivel, továbbadják az aktuális fogyatékosságügyi ismereteket. Megismertetik a helyi szervezeteket, intézményeket és szakembereket a tanácsadó szolgálattal, hálózattal. A projekt hosszú távú célja egy országos hatókörű rendszer kialakítása, amely a fogyatékossággal élő emberek információkhoz, szolgáltatásokhoz való akadálymentes hozzáférését segíti.

*c) pozitív diszkrimináció (hátránykompenzáló juttatások, szolgáltatások)*

Fogyatékkal élő gyermekek esetén hiányterületként van jelen a korai fejlesztés és a szülői készségek, ismeretek bővítésének támogatása is, illetve a szolgáltatáselérés lehetőségei sok esetben korlátozottak. Cél, hogy valósuljon meg a gyermekek felzárkóztatása, felkészítése az óvodára; készségfejlesztés, ismeretelsajátítás, megküzdési módszerek, stratégiák kialakítása által. A gyermekek fejlesztését a „Fecsegő Tipegők” program a korai fejlesztés és érzékenyítés témaköreivel való bővítése biztosítja. A Humán Szolgáltató Fecsegő-Tipegők Klubja nevet viselő interaktív baba-mama programjának a MASNI biztosít helyszínt. A klubfoglalkozásokon szakképzett bölcsődei kisgyermeknevelők és védőnők vezetésével tematikus előadásokon és ezt követő beszélgetéseken ingyenesen vehetnek részt a kerületi édesanyák. A Klub hetente kerül megrendezésre és az ismeretbővítésen túl közösségi térként is szolgál a kerületi kisgyermekes anyák részére.

**7.4. Következtetések: problémák beazonosítása, fejlesztési lehetőségek meghatározása**

|  |  |
| --- | --- |
| **A fogyatékkal élők helyzete, esélyegyenlősége vizsgálata során településünkön** | |
| **beazonosított problémák** | **fejlesztési lehetőségek** |
| A fogyatékkal élők foglalkoztatási esélyei elmaradnak a foglalkoztathatóságuk mértékétől | Célcsoport specifikus szolgáltatásnyújtás foglalkoztatási tanácsadás keretében. |
| A fogyatékkal élők közösségi és egészségmegőrzést szolgáló szolgáltatáselérése nehezített. | A célcsoport egészségmegőrzést célzó és közösségi programokon való részvételi arány növelése |
| A fogyatékkal élők szolgáltatáselérése nehezített, alacsony a szükséglet specifikus szolgáltatások száma | Fogyatékos-ügyi tanácsadók alkalmazása |
| Korai fejlesztés hiánya, szülői készségek, ismeretek hiánya | Gyermekek felzárkóztatása, felkészítése az óvodára, készségfejlesztés, ismeretelsajátítás, megküzdési módszerek, stratégiák kialakítása |

**8. Helyi partnerség, lakossági önszerveződések, civil szervezetek és for-profit szereplők társadalmi felelősségvállalása**

Az önszerveződések, civil szervezetek jelen vannak a társadalom életében, tevékenységük a közösség valamely szükségletének kielégítését szolgálja. Az önszerveződések mennyisége és milyensége mutatja a társadalom szolidaritását, az egyének együttműködésnek hajlandóságát.

Ezen szervezetek az állami szociális ellátó rendszernek a részeként szerepelnek a társadalom életében. Egyes esetekben az állami feladatokat ellátva jelennek meg.

Erzsébetváros Önkormányzata minden esetben igyekszik azon törvényi kötelezettségeinek eleget tenni, amely lakosainak szociális biztonságát erősíti. Az önkormányzat a Humán Szolgáltató által biztosított ellátásokon és szolgáltatásokon túl egyes kötelező feladatait, valamint önként vállalt feladatokat civil szervezetekkel kötött ellátási szerződések útján biztosítja.

Erzsébetváros Önkormányzatának az alábbi 8 civil szervezettel van ellátási szerződése a zárójelben megjelölt közfeladatokra:

1. Küldetés Egyesület (fogyatékos személyek nappali ellátása)
2. Fehérkereszt Baráti Kör Kiemelten Közhasznú Egyesület (helyettes szülői tevékenység)
3. Lámpás ’92 Közhasznú Alapítvány (Családok Átmeneti Otthona)
4. Magyar Vöröskereszt Fővárosi Szervezet (Családok Átmeneti Otthona)
5. Magyar Vöröskereszt VII. kerületi szervezete (gyermekvédelmi és egészségügyi, szociális ellátás)
6. Magyar Máltai Szeretetszolgálat (nappali melegedő)
7. Menhely Alapítvány (utcai szociális munka)
8. Golgota Keresztény Gyülekezet Egyesület (nappali melegedő)

A kerületben több olyan civil szervezet is tevékenykedik, amely az esélyegyenlőség szempontjából hátrányos helyzetben lévő társadalmi csoportok érdekében látja el feladatait. A fenti ellátási szerződéseken túl az Önkormányzat évről évre pénzbeli támogatással járul hozzá ezen szervezetek eredményes működéséhez, akár pályázatos formában, akár egyedi támogatással. A civil szervezetek kapcsolatban állnak egymással, gyakran együtt is működnek. Nagyobb együttműködés van az ERöMŰVHÁZ-ban otthonra lelt szervezetek között vagy az Erzsébetvárosi Civil Szervezetek Szövetségének tagjai között.

A civil szervezetek által megvalósított programok közül a szabadidő hasznos eltöltését, egyben a közösségi élet fórumait gazdagítja például a Hársfa Egyesület, amely értelmi sérült fiatalok sporttevékenységét szervezi, továbbá szabadidős foglalkozásokat (klubdélután, tánc- és drámacsoport, kézműves foglalkozás) is biztosít a fiatalok számára. A Hallássérültek Rehabilitációjáért Küzdők Egyesülete, valamint a Vakok és Gyengénlátók Közép-Magyarországi Egyesülete a kerületben élő hallás- illetve látássérült emberek számára nyújt segítséget mindennapi ügyeik intézésében, illetve szabadidős programokat szervez számukra. A Cukorbetegek Budapesti Egyesületének Erzsébetvárosi Klubja, valamint az Erzsébetvárosiak Klubja a kerületben élő tagjaik számára szervez szabadidős programokat. A Palánta Sorsfordító Alapítvány ingyenes játszótéri bábelőadásokat szervez a kerületben. Az AppArt Egyesület MÁSzínház Társulata értelmi sérült fiatalokból álló csoportja drámapedagógiai módszerekkel törekszik a sérült emberek képesség- és készségfejlesztésére. A Belvárosi Gyülekezet Alapítvány Lelki Elsősegély Pontot működtet, továbbá Házas kurzust tart a segítséget kérők számára. Az EMMA Közhasznú Egyesület segélyvonalat működtet, továbbá önismereti, segítő csoportokat szervezet a gyermekvárás időszakában a családok számára. A Nők a Nőkért Együtt az Erőszak Ellen Egyesület a párkapcsolati erőszak túlélői számára nyújt támogató foglalkozásokat. Az Afázia - Az újrabeszélők Egyesülete az afáziás emberek számára nyújt segítséget a kommunikációs nehézségek leküzdésében. Az Art Éra Alapítvány a szenvedélybetegek ellátását végzi és nyújt segítséget a hozzátartozók számára. A Csodák Völgye Alapítvány ERöMŰVHÁZ-ban megvalósuló élménypedagógiai programja a felnőtt fogyatékkal élők társadalmi integrációját támogatja.

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
|  | **Civil szervezet adatai** | **Közfeladat** | | | | | | **Esélyegyenlőség** |
|
| civil szervezet neve | Ellát-e közfeladatot, ha igen milyen területen? | | | | | | Folytatnak-e esélyegyenlőségi tevékenységet? |
|
| fogyatéko-sok | nők | gyere-kek | idősek | mélysze-génységben élők | romák |
| 1 | Fénypontok Prevenciós és Rehabilitációs Egészségügyi és Szociális Alapítvány |  |  |  |  |  |  | A rászorulók és az őket segítő munkatársak támogatása  a személyiségfejlesztési, rehabilitációs, mentálhigiéniás továbbképzési lehetőség érdekében. |
| 2 | Magyar Vöröskereszt Budapest  VI-VII. ker. | X | X | X | X | X | X | Szociális, gyermekvédelmi  és egészségügyi területen végzendő szolgáltatások ellátása |
| 3 | Otthon Segítünk Alapítvány | X | X | X | X | X | X | Az alapítvány célja, hogy  - a Home-Start nemzetközi mozgalom célkitűzéseit magáévá téve - azokat  a családokat segítse, amelyekben iskoláskor alatti gyermekek nevelkednek. |
| 4 | Maholnap Magyar Jóléti Alapítvány | X | X | X | X | X | X | Olyan szociális tartalmú, innovatív civil kezdeményezések szakmai  és pénzügyi támogatása, amelyek felébresztik, felerősítik és működtetik  a helyi közösségek szolidaritását. |
| 5 | Afázia-az Újrabeszélők Egyesülete | X |  |  |  |  |  | kommunikációjukban akadályozott személyek (afáziások) rehabilitációja |
| 6 | Hársfa Egyesület | X |  |  |  |  |  | integrált sportnapok szervezése, integrált sporttáborok szervezése, iskolások elleni kosárlabda bemutatók (Get into it program) |
| 7 | Küldetés Egyesület | X |  |  |  |  |  | jogi segítségnyújtás,  -szállítás, -ügyintézési tanácsadás, -teljes ügyintézés, -hivatalokkal való kapcsolattartás az ellátottak és családjaik számára,- nyomtatványok, dokumentumok kitöltése, teljes ügyintézése. |
| 8 | Mozgássérültek Budapesti Egyesület (MBE) Erzsébetvárosi Szervezete | **X** |  |  |  |  |  | Az **akadálymentes** környezetért, (nem kérünk többet, csak annyit, amennyi egy ép, egészséges embernek is jár) a hátrányos megkülönböztetés (diszkrimináció) ellen, elsősorban a mozgássérültek, (fogyatékos emberek) jogainakérvényesítéséért érdekeinek védelmébenfolyamatosan felemeljük a szavunkat, hallatjuk a hangunkat, ott ahol ez szükséges. |
| 9 | Erzsébetvárosi Reform- pedagógiai Alapítvány |  |  | X |  |  | X | halmozottan hátrányos gyerekek tanulmányainak segítése - Montessori Iskola keretében. Nevelési tanácsadó is szokott hozzájuk irányítani gyerekeket |
| 10 | „Egyről A Kettőre”- Egyszülős Családokért Alapítvány |  | X | X |  |  |  | konfliktuskezelés, egyszülős családok részére, emberi kapcsolatok, párkapcsolatok, igazságügyi mediátorok |
| 11 | Hallássérültek Rehabilitációjáért Küzdők Egyesülete | X | X | X | X |  | X | hallássérültek, halló szülőknek foglalkozások a siket gyerekek nevelésében, korrepetások, siket gyerekeknek korr., hallássérült felnőttek, segítség, munkábaállási segítségnyújtás |
| 12 | Nyugdíjasok Budapesti Szövetsége VII. kerületi Tagszervezete |  |  |  | X | X |  | felvilágosítás, kulturális programok, álláskeresésben |
| 13 | Magyarországi Szegények és Romák Érdekvédelmi Közhasznú Szervezete |  |  |  |  | X | X | Tanfolyamok, képzések szervezése a romák körében, családsegítő programok szervezése. |
| 14 | Alapítvány az Idős Nyugdíjas Villamos Szakemberek Megsegítéséért |  |  |  | X |  |  | minimálnyugdíjban élők, szociális otthonba jutását és megélhetését segítik |
| 15 | Erzsébetvárosi Hadigondozottak Egyesülete |  |  |  | X |  |  | Erzsébetvárosi hadigondozottak számára programok szervezése |
| 16 | Közjóléti Szolgálat Alapítvány |  |  |  |  |  |  | A Közösségfejlesztő Szolgálat ügyfélkörében jelentkező szociális gondok kezelése, eszköztárának fejlesztése. |
| 17 | Salva Vita Alapítvány | X |  |  |  |  |  | alternatív munkaerőpiaci szolgáltató, autizmussal élők, fogyatékkal élők, megváltozott munkaképességű segítése képzésekkel, nyílt munkaerőpiaciaci elhelyezkedés,  intregrálás segítése |
| 18 | Országos Gyermekvédő Liga +  Bp. és Környéke Régió |  |  | X |  | X | X | A gyermekek jogainak a védelme, segítségnyújtás a családnak, komplex gyermek- és ifjúságvédelem. |
| 19 | Roma Nővédelmi Közhasznú Szervezet | X | X | X | X | X | X | hátrányos helyzetűek-,  roma nők képzése, oktatás, álláskeresés, óvodások fejlesztése, tehetséggondozás, idősek gondozása, szociális ügyek, álláskeresés, elhelyezkedés segítése |
| 20 | Vakok és Gyengénlátók Közép-Magyarországi Egyesülete |  |  |  |  |  |  | Kerületi látássérültek számára szabadidős programokat szervez |
| 21 | Art Éra Egyesület |  |  |  |  |  |  | Szenvedélybetegek közösségi ellátása, a hozzátartozók segítése |
| 22 | EMMA Közhasznú Egyesület |  | X |  |  |  |  | A nők és családjaik támogatása a várandósság,  a szülés és a gyermekágy időszakában |
| 23 | NANE Nők a Nőkért Együtt az Erőszak Ellen Egyesület |  | X |  |  |  |  | A párkapcsolati erőszak túlélői számára támogató foglalkozások szervezése |

A nemzetiségi és az egyházi szektoron belül az egyes szereplők kapcsolatban állnak egymással, alkalomszerűen együtt is működnek. Az önkormányzat segíti a helyi nemzetiségi önkormányzatokat, melyek tevékenységét, szellemi és kulturális örökségének védelmét évről évre erre elkülönített céltartalékból támogatja. A különböző kulturális rendezvényekhez és testvérvárosi programokhoz nyújtott támogatással Erzsébetváros Önkormányzata hozzájárul a helyi nemzetiségi önkormányzatok kulturális hagyományainak megőrzéséhez, a nyelv ápolásához, valamint az anyaországgal való kapcsolattartáshoz is. Az Önkormányzat a nemzetiségi önkormányzatokhoz hasonlóan támogatja a kerületi egyházak tevékenységét is, program és működési támogatás formájában.

**9. A helyi esélyegyenlőségi program nyilvánossága**

A helyzetelemzés előkészítésében, az előzetes munkaanyag és a végleges helyzetelemzés elkészítésében tevékenyen részt vettek a kerületben dolgozó szociális, egészségügyi, gyermekjóléti köznevelési és közművelődési szakemberek. A módszer elsősorban az online kapcsolattartás volt, az egyes esélyegyenlőségi csoportokkal kapcsolatos problémák feltárására, majd a programtervezet véleményezésére fókuszált. Az intézkedési terv tervezetét a 2018. április 18. napján tartott HEP fórum alkalmával ismertettük a jelenlévőkkel. A fórumra meghívást kaptak többek között a Humán Szolgáltató munkatársai, szakmai vezetői, a Művelődési, Kulturális és Szociális Bizottság elnöke, a Szociális és egészségügyi tanácsnok, az önkormányzattal ellátási szerződést kötött civilek, az erzsébetvárosi óvodák vezetői, a VII. kerületi Rendőrkapitányság, Budapest Főváros Kormányhivatala VII. kerületi Hivatala és az ERöMŰVHÁZ NKft. is. A fórumon részt vett a Szociális és Gyermekvédelmi Főigazgatóság szakterületért felelős két munkatársa is, akik a felmerülő kérdések megoldásában nyújtottak segítséget a részt vevők számára, illetve tettek javaslatot az intézkedési terv véglegesítésére.

Az önkormányzat honlapján az elfogadott dokumentum elérhető lesz, ezáltal az esélyegyenlőségi program és intézkedési terve megismerhetővé válik és biztosított lesz a megvalósítás folyamatos figyelemmel kísérésének és ellenőrzésének lehetősége is.

**10. A Helyi Esélyegyenlőségi Program Intézkedési Terve (HEP IT)**

Az intézkedési tervben a hátrányos helyzetű célcsoportok helyzetének feltérképezésére irányuló helyzetelemzés alapján megállapított helyi problémák és hiányosságok kapcsán határoz meg Erzsébetváros Önkormányzata olyan intézkedési javaslatokat és beavatkozási pontokat, melyek megvalósításával határozott cél, a teljes lakónépesség egyenlő esélyű hozzáférésének biztosítása az általános jólléthez szükséges feltételekhez.

**Összegző táblázat - A Helyi Esélyegyenlőségi Program Intézkedési Terve (HEP IT)**

3. melléklet a 2/2012. (VI. 5.) EMMI rendelethez

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| **HEP intézke-dés címe megne-vezése** | **Feltárt problémák** | **Célkitűzés** | **Az intézkedés tartalma** | **Az intézke-dés felelőse** | **A meg-valósu-lási határ-idő** | **Az intéz-kedés eredmé-nyes-ségét mérő indi-kátor** | **Szüksé-ges erő-forrá-sok** | **Az intézkedés eredményei-nek fenn-tarthatósága** |
| **Idősek esélyegyenlősége** | | | | | | | | |
| Élet-hosszig tartó tanulás- Idősek akadé-miája | Feltételezhető, hogy időskorban jellemzőbb az informatikai jártasság hiánya. Általánosságban elmondható, hogy az új ismeretek szerzésének lehetősége korlátozottabb. | Informatikai jártasság megszerzésének támogatása, gyakorlás, használat lehetőségének biztosítása. Fizikai, szellemi, mentális állapot megtartása, javítása. Meglévő ismeretek gyakorlásának, új ismeretek szerzésének további biztosítása teljesebbé téve az öregkort. | Informatikai háttérnek, elérhetőségnek a biztosítása, fenntartása. Ismeretszerző készségfejlesztő programok, előadások, programsorozatok további fenntartása. | Humán szolgáltató: Projekt csoport, Idősek Nappali Klubjai, Fejlesztési csoport, Idősek Bentlakásos Otthonai szakmai vezetői | 2020. 12.30 | résztve-vők száma | humán-erő-források, pénz-ügyi, techni-kai erőforrások | Informáltság javul, kapcsolat-tartási lehetőségek bővülnek, fizikai, szellemi, mentális állapot javul |
| Időskorú lakosság aktív közös-séggé formá-lása | Az időskorú lakosság szociális helyzetére jellemző az elmagányoso-dás, a kapcsolati hálók gyengülése. Idős személyek közösségi életbe való bevonása Új ismeretsé-gektől való elzárkózás, félelem. | Az intézkedés célja a kerületben élő időskorú lakosság elszigetelődésének mérséklése, a számukra elérhető programok fejlesztése, lehetőség biztosítása a szabadidő kulturált és tartalmas eltöltésére, a társas kapcsolatok ápolására | A célkitűzés elérése érdekében az intézkedés többféle programelemből áll össze. Az Idősek Programsorozat keretében évente változatos programokból álló kikapcsolódási és szórakozási lehetőséget kínáló rendezvények valósulnak meg.  Az előző évek tapasztalatait figyelembe véve  a megrendezésre kerülő programok  a következők:  Dunai sétahajózás, Disznótoros kirándulás, Borkóstoló kirándulás, Koncert. | Humán szolgáltató: Projekt csoport, Idősek Nappali Klubjai, Fejlesztési csoport, Idősek  Bentlakásos Otthonai szakmai vezetői | 2020. 12.30 | részt-vevők száma | humán, techni-kai erő-források | Időskorú lakosság életminőségének javulása, aktív közösséggé formálódása |
| Gondozó család-tagok támoga-tása | A demens és pszichiátriai betegek számának növekedése a kerületben | Demens és pszichiátriai beteg ellátottaink családtagjainak részére szervezni szeretnénk információs pontot, melyen minden szükséges ellátási és szociális segélyezési lehetőségeiket nyilvántartanánk, melyre jogosultak. | Egymást támogató csoport foglalkozás keretében segítenénk feldolgozni a nehézségeket, melyekkel a családtagok szembesülnek, legyen fizikai vagy mentális egyaránt. | Humán Szolgáltató Pszichiátriai betegek nappali klubjának szakmai vezetője | 2020. 12.30 | részt-vevők száma | humán, pénz-ügyi, techni-kai erő-források | A demens és pszichiátriai betegek család tagjainak segítése. |
| Idős-korúak egész-ség-védelme | Az időskorúak egészségi állapotára jellemzőek az aktivitás hiányából fakadó kockázati tényezők. | Az intézkedés célja az időskorú lakosság figyelmének felhívása  a rendszeres egészségügyi szűrések fontosságára,  a gyakori betegségek megelőzhetőségére, az egészségtudatos életmódra. | Részükre rekreációs programok szervezése, saját egészségük megtartása és helyreállítása érdekében. | Humán szolgáltató: Projekt csoport, Idősek Nappali Klubjai, Fejlesztési csoport, Idősek Bent-lakásos Otthonai szakmai vezetői | 2020. 12.30 | részt-vevők száma | humán, pénz-ügyi, technikai erő-források | Egészség-tudatos időskorúak  a kerületben. |
| Cél-csoport orientált tájékoz-tatás |  | Az időskorú lakosok számára értelmezhető és hozzáférhető tájékoztatási anyagok rendszeres biztosítása | A pszichiátriai betegek családjának rendszeres informálása az intézmény szolgáltatásairól, programlehetősé-geiről. | Humán Szolgáltató | 2023. 12.30 | Tájékoz-tatott családok száma | humán, pénzügyi technikai erő-források | Kiépített célcsoport orientált tájékoztatás |

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| **HEP intézke-dés címe megne-vezése** | **Feltárt problémák** | **Célkitűzés** | **Az intézkedés tartalma** | **Az intézke-dés felelőse** | **A meg-valósu-lási határ-idő** | **Az intéz-kedés eredmé-nyes-ségét mérő indi-kátor** | **Szüksé-ges erő-forrá-sok** | **Az intézkedés eredményei-nek fenn-tarthatósága** |
| **Fogyatékkal élők** | | | | | | | | |
| Foglalkoztatási esélyek növelése | A fogyatékkal élők foglalkoztatási esélyei elmaradnak a foglalkoztat-hatóságuk mértékétől. | Munkanélküliség csökkentése a célcsoport körében | Együttműködés konzorciumi partnerként a MONTÁZS –  A fogyatékos személyek számára szükségleteikre reagáló, rendszerszerű szolgáltatásokat fejleszteni (EFOP-1.9.2-VEKOP-16-2016-00001 A kedvezményezett neve: Fogyatékos Személyek Esélyegyenlőségéért Közhasznú  Nonprofit Kft.) | Humán Szolgáltató Család és gyermek-jóléti központ szakmai vezetője és a szolgálat szakmai vezetője. | 2021. 12.30 | igénybe-vevők száma | humán, pénzügyi, technikai erőforrások | a szolgálta-táselérés javulásával a célcsoportok életminősége javul |
| Fogyaté-kos-ügyi tanács-adók alkalma-zása | A fogyatékkal élők szolgáltatáselérése nehezített, alacsony a szükséglet specifikus szolgáltatások száma | A célcsoport szolgáltatáselérése javul | Együttműködés konzorciumi partnerként a MONTÁZS –  A fogyatékos személyek számára nyújtott szakmai és közszolgáltatások hozzáférhetőségének kialakítása, fejlesztése - elnevezésű projektben (EFOP-1.9.2-VEKOP-16-2016-00001 A kedvezményezett neve: Fogyatékos Személyek Esélyegyenlőségéért Közhasznú  Nonprofit Kft.) | Humán Szolgáltató, Projekt csoport, Család és gyermek-jóléti központ vezetője | 2021. 12.30 | igénybe-vevők száma | humán, pénzügyi, technikai erő-források | Helyben vitt szolgáltatási szintek alkalmazása beépül az általános szolgáltatási gyakorlatba. |
| A Fecsegő Tipegők program bővítése: - korai fejlesztés - érzé-kenyítés | Korai fejlesztés hiánya Szülői készségek, ismeretek hiánya | Gyermekek felzárkóztatása, felkészítése az óvodára Készségfejlesztés, ismeretelsajátítás, megküzdési módszerek, stratégiák kialakítása | Heti egyszeri foglalkozás | Humán Szolgáltató, Masni Iroda | 2021. 12.30 | igény-bevevők száma | 1 fő fejlesztő vagy gyógypedagógus  1 fő fogyatékkal élő személy, aki az érzéke-nyítésben venne részt | Mentális, fizikai, szellemi állapot javulása Új szülői attitűdök kialakulása, készségek fejlesztése, közösség-fejlesztés |

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| **HEP intézke-dés címe megne-vezése** | **Feltárt problémák** | **Célkitűzés** | **Az intézkedés tartalma** | **Az intézke-dés felelőse** | **A meg-valósu-lási határ-idő** | **Az intéz-kedés eredmé-nyes-ségét mérő indi-kátor** | **Szüksé-ges erő-forrá-sok** | **Az intézkedés eredményei-nek fenn-tarthatósága** |
| **Nők esélyegyenlősége** | | | | | | | | |
| Nők egészség-megőr-zésének támoga-tása | Rossz egészségi állapotot tükröző statisztikai mutatók | Az intézkedés célja a kerületben élő nők egészségmegőrzése, betegségeik megelőzése, egészségtudatok növelése a tanácsadás, tájékoztatás és közösségépítés módszereivel. | MASNI projekt keretében nőket érintő betegségek ismertetése, tünetek- szövődmények kezelése, diagnosztizálása, megelőzési- és gyógyulási lehetőségek átadása szakemberek vezetésével | Humán szolgáltató: Projekt csoport, Fejlesztési Centrum szakmai vezetői | 2023. 12.30 | Progra-mokon résztve-vők száma | humán, pénzügyi technikai erő-források | Nők egészségének javulása |
| Rekreá-ció és mentális jóllét | Az intézkedés célja a kerületben élő nők rekreációs lehetőségeinek bővítése, ezzel elősegítve mentális jóllétük megtartását a közösségépítés módszerével. | A célkitűzés elérése érdekében az intézkedés többféle programelemből áll össze. | MASNI projekt keretében interaktív baba-mama foglalkozások biztosítása a kerületi családok számára | Humán szolgáltató: Projekt csoport, Fejlesztési Centrum szakmai vezetői | 2023. 12.30 | Progra-mokon részt-vevők száma | humán, technikai erőforrá-sok | Fizikai-  és mentális jóllét megterem-tése |
| A MASNI (Munka-erő-piaci-Aktivizá-lást Segítő Nőbarát Iroda) működ-tetése | Az aktív korú munkanélkü-liek körében magas a nők aránya | A Humán Szolgáltató MASNI projektjének keretében Fecsegő Tipegők Klub elnevezésű interaktív baba-mama foglalkozások kerülnek megrendezésre, a kerületi családok számára. | munkába állást támogató szolgáltatások biztosítása | Humán szolgáltató: Projekt csoport, Fejlesztési Centrum szakmai vezetői | 2023. 12.30 | Progra-mokon résztve-vők száma, munkába álló szülők és munkál-tatói iga-zolással rendel-kező szülők száma | humán, pénzügyi, technikai erő-források | erősödő kapcsolati háló, munkaerő-piaci reintegráció lehetősége |

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| **HEP intézke-dés címe megne-vezése** | **Feltárt problémák** | **Célkitűzés** | **Az intézkedés tartalma** | **Az intézke-dés felelőse** | **A meg-valósu-lási határ-idő** | **Az intéz-kedés eredmé-nyes-ségét mérő indi-kátor** | **Szüksé-ges erő-forrá-sok** | **Az intézkedés eredményei-nek fenn-tarthatósága** |
| **Gyermekek esélyegyenlősége** | | | | | | | | |
| Tiltott szerek fogyasz-tásának vissza-szorítása | Erzsébetváros elhelyezkedése, és az itt található szóra-kozóhelyek magas száma miatt különö-sen érintett terület a kábítószerekkel való visszaélés tekintetében. | Az Erzsébetvárosi KEF tagok közreműködésével prevenciós programok szervezése | A program keretében függőségekkel szembeni -a „pozitív szenvedélyek”- lehetséges alternatíváihoz - kapcsolódó lehetőségek megismertetése a fiatalkorúak számára. (mozgás, sport,  tánc, önkéntes segítségnyújtás) | Humán szolgáltató: Projekt csoport, Szolgáltatási Centrum szakmai vezetői | 2023. 12.30 | Progra-mokba bevont gyerme-kek száma | humán, pénzügyi technikai erő-források | Csökkent szerhaszná-lók száma |
| Csalá-dok- és gyerme-kek egész-ségének meg-őrzése | Egyre gyakrabban felmerülő probléma a gyermekek körében a kialakult napirend hiánya és az egészségtelen életmód, táplálkozás. | Prevenció A-tól Z-ig elnevezésű kétnapos rendezvénysorozat megszervezése | A családok-és gyermekek figyelmének felhívása a rendszeres egészségügyi szűrések fontosságára, a gyakori betegségek megelőzhetőségére, az egészségtudatos életmódra. | Humán szolgáltató: Projekt csoport, Szolgáltatási Centrum, Bölcsődék szakmai vezetői | 2023. 12.30 | Rendezvé-nyeken résztvevő családok-és gyer-mekek száma | humán, pénzügyi technikai erő-források | Egészségtudatos családok- és gyermekek a kerületben |
| Innovatív gyermek-jóléti preven-ciós színtér kialakí-tása |  | Játszóház kialakítása | Akadálymentesített közösségi színtér létrehozása a szabadidő tartalmas eltöltésének céljából | Humán Szolgáltató Varázsdoboz játszóház szakmai vezetője | 2023. 12.30 | Igény-bevevők száma | humán, pénzügyi technikai erő-források | Fizikai- és mentális jóllét megterem-tése |
| Cél-csoport orientált tájékoz-tatás |  | A családok- és gyermekek számára értelmezhető és hozzáférhető tájékoztatási anyagok rendszeres biztosítása | A családok- és gyermekek rendszeres informálása az intézmény szolgáltatásairól, programlehető-ségeiről | Humán szolgáltató: Projekt csoport, Szolgáltatási Centrum, Bölcsődék szakmai vezetői | 2023.12.30 | Rendez-vényeken résztvevő családok-és gyer-mekek száma | humán, pénzügyi technikai erő-források | Kiépített célcsoport orientált tájékoztatás |
| Iskolai és szünidei gyerme-kétkez-tetés igénybevételének és az elérhető egyéb támoga-tások – ado-mány közve-títés, meleg étel prog-ramok, a háztar-tások forrás-bővítése – elérésé-nek tá-mogatása | A hátrányos szociális helyzetben élő gyermekek egészséges étkeztetése a családban gyakorta nem megoldott | Az intézkedés célja  a kerületben, hogy  a jogszabály adta lehetőségeken túl is minden bölcsődés korú, igazolt VII. kerületi lakcímmel rendelkező gyermek ingyen étkezhessen bölcsődéinkbe, ezzel is támogatva a családokat | A gyermekek megfelelő és egészséges táplálkozásának  a támogatása | Humán szolgáltató bölcsődéinek szakmai vezetői,  VII. kerületi Önkormány-zat | 2023. 12.30 | bölcsődei ellátást igény-be vevő gyerme-kek/ családok száma | humán, pénzügyi, technikai erő-források | bölcsődék folyamatos, magas számú kihasznált-sága, egészséges ételek, új ízek megis-mertetése, preventív, egészség-megőrző jelleg, családok támogatása |

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| **HEP intézke-dés címe megne-vezése** | **Feltárt problémák** | **Célkitűzés** | **Az intézkedés tartalma** | **Az intézke-dés felelőse** | **A meg-valósu-lási határ-idő** | **Az intéz-kedés eredmé-nyes-ségét mérő indi-kátor** | **Szüksé-ges erő-forrá-sok** | **Az intézkedés eredményei-nek fenn-tarthatósága** |
| **Mélyszegénységben élők és a romák esélyegyenlősége** | | | | | | | | |
| Elsze-gényedés mérsék-lésének támoga-tása | Az elszegényedés elsődleges oka az alacsony foglalkoztatott-ság, munka-nélküliség | Elszegényedés mérséklése | A foglalkoztatottság támogatása | Humán Szolgáltató Család és Gyermek-jóléti Központ Fejlesztési Centrumának vezetője | 2021. 12.30 | igénybe-vevők száma | humán, pénzügyi, technikai erő-források | az elszegé-nyedés mértéke csökken az egyéni erőforrások bővülésével a foglalkoztat-hatóság fenntartható |
| Előitéle-tek, stig-matizáció csökken-tése | Feltételezhető a diszkrimináció jelenléte | Előítéletek, stigmatizáció csökkentése | Közösségfejlesztés | Humán Szolgáltató | 2021. 12.30 | elért lakosok száma | humán, pénzügyi, technikai erő-források | összetartóbb közösség biztosítja a fenntartha-tóságát |
| Egész-megőrzés és betegség megelő-zés | A mélyszegénységben élők és a romák egész-ségi állapota rosszabb az összlakosság-hoz mérten | Az egészségi állapot javítása, erősödő egészségtudatosság | Kitelepülő egészségügyi szűrőprogramok, egészségnapok | Humán Szolgáltató Egészségfej-lesztési Pont vezetője | 2021. 12.30 | elért lakosok száma | humán, pénzügyi, technikai erő-források | életminőség javulása |
| Szegény-ség átha-gyomá-nyozódá-sának csökken-tése; tanul-mányok, pályavá-lasztás, foglalkoztatás támoga-tása, egyéni mento-rálás az iskolai szociális munka keretében | Feltételezhető  a szegénység és a hátrányos helyzet átörökítése | Esélyteremtés | Magasabb iskolai végzettség elérésének támogatása, tehetséggondozás | Humán Szolgáltató Család és Gyermek-jóléti Központ Fejlesztési Centrumának vezetője | 2021. 12.30 | igénybe-vevők száma | humán, pénzügyi, technikai erő-források | a szegénységi kockázat mértéke csökken |
| Cél-csoport orientált tájékoz-tatás | A Humán Szolgáltató által nyújtott speciális szolgáltatások kihasználtsága nem teljeskörű. | programok népszerűsítése | A lakosságnak szóló propaganda anyagok a Humán Szolgáltató elektronikus felületén történő megjelenítés | Humán Szolgáltató Család és Gyermek-jóléti Központ Fejlesztési Centrumának vezetője | 2023. 12.30 | progra-mokon részt-vevők száma | humán, pénzügyi, technikai erő-források | a célcsoport orientált tájékoztatása |

**MEGVALÓSÍTÁS**

**A megvalósítás előkészítése**

Önkormányzatunk az általa fenntartott intézmények vezetői számára feladatul adja és ellenőrzi, a településen működő nem önkormányzati fenntartású intézmények vezetőit pedig partneri viszony során kéri, hogy a Helyi Esélyegyenlőségi Programot valósítsák meg, illetve támogassák.

Önkormányzatunk azt is kéri intézményeitől és partnereitől, hogy vizsgálják meg, és a program elfogadását követően biztosítsák, hogy az intézményük működését érintő, és az esélyegyenlőség szempontjából fontos egyéb közszolgáltatásokat meghatározó stratégiai dokumentumokba és iránymutatásokba épüljenek be és érvényesüljenek az egyenlő bánásmódra és esélyegyenlőségre vonatkozó azon kötelezettségek, melyek az önkormányzat Helyi Esélyegyenlőségi Programjában részletes leírásra kerültek.

Önkormányzatunk elvárja, hogy intézményei a Helyi Esélyegyenlőségi Program Intézkedési Tervében szereplővállalásokról, az őket érintő konkrét feladatokról intézményi szintű akcióterveket készítsenek.

Önkormányzatunk a HEP kidolgozására és megvalósítására, továbbá értékelésére, ellenőrzésére és az ennek során nyert információk visszacsatolására, valamint a programba történő beépítésének garantálására Helyi Esélyegyenlőségi Programért Felelős Fórumot hoz létre és működtet.

A fentiekkel kívánjuk biztosítani, hogy az HEP IT-ben vállalt feladatok településünkön maradéktalanul megvalósuljanak.

**A megvalósítás folyamata**

A Helyi Esélyegyenlőségi Programban foglaltak végrehajtásának ellenőrzése, valamint az új HEP elkészítése érdekében 2018. április 18. napján HEP Fórumot tartottunk. A Fórum meghívottjai között szerepelt minden célcsoportot érintő intézmény munkatársa, valamint az eseményen részt vett a Szociális és Gyermekvédelmi Főigazgatóság (továbbiakban: SZGYF) két delegált tagja, akik a Fórumra elkészített Intézkedési Tervet véleményezték. Javaslataik figyelembe vételével kezdtünk hozzá a 2019-2023. évi HEP elkészítéséhez.

A HEP Fórum feladatai:

- az HEP IT megvalósulásának figyelemmel kísérése, a kötelezettségek teljesítésének nyomon követése, dokumentálása, és mindezekről a település képviselő-testületének rendszeres tájékoztatása,

- annak figyelemmel kísérése, hogy a megelőző időszakban végrehajtott intézkedések elősegítették-e a kitűzött célok megvalósulását, és az ezen tapasztalatok alapján esetleges új beavatkozások meghatározása

- a HEP IT-ben lefektetett célok megvalósulásához szükséges beavatkozások évenkénti felülvizsgálata, a HEP IT aktualizálása,

- az esetleges változások beépítése a HEP IT-be, a módosított HEP IT előkészítése képviselő-testületi döntésre

- az esélyegyenlőséggel összefüggő problémák megvitatása

- a HEP IT és az elért eredmények nyilvánosság elé tárása, kommunikálása

Az esélyegyenlőség fókuszban lévő célcsoportjaihoz és/vagy kiemelt problématerületekre a terület aktorainak részvételével tematikus munkacsoportokat alakítunk az adott területen kitűzött célok megvalósítása érdekében. A munkacsoportok vezetői egyben tagjai az Esélyegyenlőségi Fórumnak is, a munkacsoportok rendszeresen (minimum évente) beszámolnak munkájukról az Esélyegyenlőségi Fórum számára.



**A HEP Fórum működése**

A Fórum legalább évente, de szükség esetén ennél gyakrabban ülésezik.

A Fórum működését megfelelően dokumentálja, üléseiről jegyzőkönyv készül.

A Fórum javaslatot tesz az HEP IT megvalósulásáról készített beszámoló elfogadására, vagy átdolgoztatására, valamint szükség szerinti módosítására.

A HEP Fórum egy-egy beavatkozási terület végrehajtására felelőst jelölhet ki tagjai közül, illetve újabb munkacsoportokat hozhat létre.

**Monitoring és visszacsatolás**

A Helyi Esélyegyenlőségi Program megvalósulását, végrehajtását a HEP Fórum ellenőrzi, és javaslatot készít a HEP szükség szerinti aktualizálására az egyes beavatkozási területek felelőseinek, illetve a létrehozott munkacsoportok beszámolóinak alapján.

**Nyilvánosság**

A program elfogadását megelőzően, a véleménynyilvánítás lehetőségének biztosítása érdekében megbeszéléseket tartunk a területen dolgozó szakemberek bevonásával.

A véleményformálás lehetőségét biztosítja az Helyi Esélyegyenlőségi Program nyilvánosságra hozatala is, valamint a megvalósítás folyamatát koordináló HEP Fórum ülésének összehívása is.

A nyilvánosság folyamatos biztosítására évente tájékoztatjuk a program megvalósításában elért eredményekről, a monitoring eredményeiről a település döntéshozóit, tisztségviselőit, az intézményeket és az együttműködő szakmai és társadalmi partnerek képviselőit.

A HEP Fórum által végzett éves monitoring vizsgálatok eredményeit nyilvánosságra hozzuk a személyes adatok védelmének biztosítása mellett. A nyilvánosság biztosítására az önkormányzat honlapja, a helyi média áll rendelkezésre. Az eredményekre felhívjuk a figyelmet az önkormányzat és intézményeinek különböző rendezvényein, beépítjük kiadványainkba, a tolerancia, a befogadás, a hátrányos helyzetűek támogatásának fontosságára felhívjuk a lakosság figyelmét.

**Kötelezettségek és felelősség**

Az esélyegyenlőséggel összefüggő feladatokért az alábbi személyek/csoportok felelősek:

A Helyi Esélyegyenlőségi Program végrehajtásáért a Humánszolgáltató Iroda felel.

* Az ő feladata és felelőssége a HEP Fórum létrejöttének szervezése, működésének sokoldalú támogatása, az önkormányzat és a HEP Fórum közötti kapcsolat biztosítása.
* Folyamatosan együttműködik a HEP Fórum vezetőjével.
* Felelősségi körébe tartozó, az alábbiakban felsorolt tevékenységeit a HEP Fórum vagy annak valamely munkacsoportjának bevonásával és támogatásával végzi.
* Így Felel azért, hogy a település minden lakója és az érintett szakmai és társadalmi partnerek számára elérhető legyen a Helyi Esélyegyenlőségi Program.
* Figyelemmel kíséri azt, hogy az önkormányzat döntéshozói, tisztségviselői és intézményeinek dolgozói megismerik és követik a HEP-ben foglaltakat.
* Támogatnia kell, hogy az önkormányzat, illetve intézményeinek vezetői minden ponton megkapják a szükséges felkészítést és segítséget a HEP végrehajtásához.
* Kötelessége az egyenlő bánásmód elvét sértő esetekben meg tennie a szükséges lépéseket, vizsgálatot kezdeményezni, és a jogsértés következményeinek elhárításáról intézkedni

*A HEP Fórum vezetőjének feladata és felelőssége:*

* a HEP IT megvalósításának koordinálása (a HEP IT-ben érintett felek tevékenységének összehangolása, instruálása),
* a HEP IT végrehajtásának nyomon követése,
* az esélyegyenlőség sérülésére vonatkozó esetleges panaszok kivizsgálása az önkormányzat felelősével közösen
* a HEP Fórum összehívása és működtetése.

A település vezetése, az önkormányzat tisztségviselői és a települési intézmények vezetői

* felelősek azért, hogy ismerjék az egyenlő bánásmódra és esélyegyenlőségre vonatkozó jogi előírásokat, biztosítsák a diszkriminációmentes intézményi szolgáltatásokat, a befogadó és toleráns légkört, és megragadjanak minden alkalmat, hogy az esélyegyenlőséggel kapcsolatos ismereteiket bővítő képzésen, egyéb programon részt vegyenek.
* Felelősségük továbbá, hogy ismerjék a HEP IT-ben foglaltakat és közreműködjenek annak megvalósításában.
* Az esélyegyenlőség sérülése esetén hivatalosan jelezzék azt a HEP IT kijelölt irányítóinak.
* Az önkormányzati intézmények vezetői intézményi akciótervben gondoskodjanak az Esélyegyenlőségi Programban foglaltaknak az intézményükben történő maradéktalan érvényesüléséről.

Minden, az önkormányzattal és annak intézményeivel szerződéses viszonyban álló, számukra szolgáltatást nyújtó fél felelőssége, hogy megismerje a HEP IT-t, magára nézve kötelezőként kövesse azt, és megfeleljen az elvárásainak, amelyre vonatkozó passzust a jövőben bele kell foglalni a szerződésbe. Szükséges továbbá, hogy a jogszabály által előírt feladat-megosztás, együttműködési kötelezettség alapján a települési önkormányzattal kapcsolatban álló szereplők ismerjék a HEP-ot, annak megvalósításában aktív szerepet vállaljanak. (Ld. pl. a köznevelési intézmények fenntartása és működtetése.)

**Érvényesülés, módosítás**

Amennyiben a kétévente előírt felülvizsgálat során kiderül, hogy a HEP IT-ben vállalt célokat nem sikerül teljesíteni, a HEP Fórum 30 napon belül jelentést kér a beavatkozási terület felelősétől, amelyben bemutatja az indikátorok teljesülése elmaradásának okait, és a beavatkozási tevékenységek korrekciójára, kiegészítésére vonatkozó intézkedési tervjavaslatát annak érdekében, hogy a célok teljesíthetők legyenek. A HEP Fórum a beszámolót a benyújtástól számított 30 napon belül megtárgyalja és javaslatot tesz az önkormányzat képviselőtestületének a szükséges intézkedésekre.

A program szándékos mulasztásból fakadó nem teljesülése esetén az HEP IT végrehajtásáért felelős személy intézkedik a felelős(ök) meghatározásáról, és – szükség esetén – felelősségre vonásáról.

Az egyenlő bánásmód elvét sértő esetekben az HEP IT végrehajtásáért felelős személy megteszi a szükséges lépéseket, vizsgálatot kezdeményez, és intézkedik a jogsértés következményeinek elhárításáról.

Az HEP IT-t mindenképp módosítani szükséges, ha megállapításaiban lényeges változás következik be, illetve amennyiben a tervezett beavatkozások nem elegendő módon járulnak hozzá a kitűzött célok megvalósításához.

**Elfogadás módja és dátuma**

I. Erzsébetváros Helyi Esélyegyenlőségi Programjának vitája megtörtént. Az itt született észrevételeket a megvitatást követően a HEP Intézkedési Tervébe beépítettük.

III. Ezt követően Erzsébetváros képviselő-testülete a Helyi Esélyegyenlőségi Programot (melynek része az Intézkedési Terv) megvitatta és …………… számú határozatával elfogadta.

**Budapest, 2018. december „…….”**

**dr. Gotthard Gábor Vattamány Zsolt**

**jegyző**  **polgármester**

**MELLÉKLETEK:**

**Erzsébetváros Önkormányzat Helyi Esélyegyenlőségi Programjának partnerei ismerik a Helyi Esélyegyenlőségi Programot, és annak megvalósításában tevékenyen részt kívánnak venni.**

**Dátum Partner aláírás**

**Dátum Partner aláírás**

**Dátum Partner aláírás**

TARTALOMJEGYZÉK

[BEVEZETÉS 1](#_Toc531420368)

[**Budapest Főváros VII. kerület Erzsébetváros bemutatása 1**](#_Toc531420369)

[**Földrajzi adottságok 1**](#_Toc531420370)

[**Erzsébetváros gazdasági jellemzői 2**](#_Toc531420371)

[**Demográfiai adatok 2**](#_Toc531420372)

[**Értékeink, küldetésünk 6**](#_Toc531420373)

[**Célok 6**](#_Toc531420374)

[**A Helyi Esélyegyenlőségi Program átfogó célja 6**](#_Toc531420375)

[**A HEP helyzetelemző részének célja 7**](#_Toc531420376)

[**A HEP IT célja 7**](#_Toc531420377)

[A HELYI ESÉLYEGYENLŐSÉGI PROGRAM HELYZETELEMZÉSE 7](#_Toc531420378)

[**1. Jogszabályi háttér bemutatása 7**](#_Toc531420379)

* 1. [**A program készítését előíró jogszabályi környezet rövid bemutatása 7**](#_Toc531420380)

[**1.2. Az esélyegyenlőségi célcsoportokat érintő helyi szabályozás rövid bemutatása 8**](#_Toc531420381)

[**2. Stratégiai környezet bemutatása 8**](#_Toc531420382)

[**2.1. Kapcsolódás helyi stratégiai és települési önkormányzati   
dokumentumokkal, koncepciókkal, programokkal 8**](#_Toc531420383)

[**2.2. A települési önkormányzat rendelkezésére álló, az esélyegyenlőség   
szempontjából releváns adatok, kutatások áttekintése, adathiányok kimutatása 10**](#_Toc531420384)

**3. A mélyszegénységben élők és a romák helyzete, esélyegyenlősége ……………………… 10**

[**3.1. Jövedelmi és vagyoni helyzet 11**](#_Toc531420385)

[**3.2. Foglalkoztatottság, munkaerő-piaci integráció 11**](#_Toc531420386)

[**a) foglalkoztatottak, munkanélküliek, tartós munkanélküliek száma, aránya 12**](#_Toc531420387)

[**b) alacsony iskolai végzettségűek adatai 13**](#_Toc531420388)

[**c) közfoglalkoztatás 14**](#_Toc531420389)

[**d) a foglalkoztatáshoz való hozzáférés esélyének mobilitási, információs és egyéb   
tényezői.. 14**](#_Toc531420390)

**e) fiatalok foglalkoztatását és az oktatásból a munkaerőpiacra való átmenetet megkönnyítő programok a településen; képzéshez, továbbképzéshez való hozzáférésük 15**

[**f) foglalkoztatási tanácsadás szolgáltatás megvalósulása a kerületben 15**](#_Toc531420391)

**g) hátrányos megkülönböztetés a foglalkoztatás területén 16**

[**3.3. Pénzbeli és természetbeni szociális ellátások, aktív korúak ellátása, munkanélküliséghez kapcsolódó támogatások 16**](#_Toc531420392)

[**3.4. Lakhatás, lakáshoz jutás, lakhatási szegregáció 19**](#_Toc531420393)

[**3.5. Telepek, szegregátumok helyzete 22**](#_Toc531420394)

[**3.6. Egészségügyi és szociális szolgáltatásokhoz való hozzáférés 25**](#_Toc531420395)

[**a) az egészségügyi alapszolgáltatásokhoz, szakellátáshoz való hozzáférés 25**](#_Toc531420396)

[**b) prevenciós és szűrőprogramokhoz való hozzáférés 29**](#_Toc531420397)

[**c) fejlesztő és rehabilitációs ellátáshoz való hozzáférés 30**](#_Toc531420398)

[**d) közétkeztetésben az egészséges táplálkozás szempontjának megjelenése 32**](#_Toc531420399)

[**e) sportprogramokhoz való hozzáférés 32**](#_Toc531420400)

[**f) személyes gondoskodást nyújtó szociális szolgáltatásokhoz való hozzáférés 33**](#_Toc531420401)

[**g) pozitív diszkrimináció a szociális és egészségügyi ellátórendszer keretein belül 33**](#_Toc531420402)

[**3.7. Közösségi viszonyok, helyi közélet bemutatása 34**](#_Toc531420403)

[**a) a közösségi élet színterei, fórumai 34**](#_Toc531420404)

[**b) közösségi együttélés jellemzői 36**](#_Toc531420405)

**c) helyi közösségi szolidaritás megnyilvánulásai (adományozás, önkéntes   
munka stb.) 36**

[**3.8. Következtetések: problémák beazonosítása, fejlesztési lehetőségek meghatározása 37**](#_Toc531420406)

[**4. A gyermekek helyzete, esélyegyenlősége 37**](#_Toc531420407)

[**4.1. A gyermekek helyzetének általános jellemzői 38**](#_Toc531420408)

[**a) Rendszeres gyermekvédelmi kedvezményben részesítettek száma 39**](#_Toc531420409)

[**b) A gyermekek jogán járó helyi juttatásokban részesülők száma, aránya 40**](#_Toc531420410)

[**c) Kedvezményes étkeztetésben részesülők száma 42**](#_Toc531420411)

[**4.2. Szegregált, telepszerű lakókörnyezetben élő gyermekek helyzete, esélyegyenlősége 42**](#_Toc531420412)

[**4.3. A hátrányos, illetve halmozottan hátrányos helyzetű, valamint fogyatékossággal élő gyermekek szolgáltatásokhoz való hozzáférése 43**](#_Toc531420413)

[**a) Család- és Gyermekjóléti Központ 43**](#_Toc531420414)

[**b) A bölcsődék gyermekvédelmi tevékenysége 47**](#_Toc531420415)

[**c) Védőnői ellátás jellemzői 48**](#_Toc531420416)

[**d) Gyermekorvosi ellátás jellemzői 49**](#_Toc531420417)

[**e) A kerületben működő Kábítószer Egyeztető Fórum 50**](#_Toc531420418)

[**f) Egészségfejlesztési, sport-, szabadidős és szünidős programokhoz való hozzáférés 51**](#_Toc531420419)

[**g) Gyermekétkeztetés, ingyenes tankönyv 54**](#_Toc531420420)

[**h) Pozitív diszkrimináció az ellátó rendszerek keretein belül 55**](#_Toc531420421)

[**4.4. A kiemelt figyelmet igénylő gyermekek/tanulók, valamint fogyatékossággal élő gyerekek közoktatási lehetőségei és esélyegyenlősége 55**](#_Toc531420422)

[**a) A hátrányos, illetve halmozottan hátrányos helyzetű, valamint sajátos nevelési igényű és beilleszkedési, tanulási, magatartási nehézséggel küzdő gyermekek óvodai, iskolai ellátása és a közneveléshez kapcsolódó kiegészítő szolgáltatások 55**](#_Toc531420423)

[**b) Pozitív diszkrimináció (hátránykompenzáló juttatások, szolgáltatások) 59**](#_Toc531420424)

[**4.5. Következtetések: problémák beazonosítása, fejlesztési lehetőségek meghatározása 60**](#_Toc531420425)

[**5. A nők helyzete, esélyegyenlősége 61**](#_Toc531420426)

[**5.1. A nők gazdasági szerepe és esélyegyenlősége 62**](#_Toc531420427)

[**5.2. A munkaerő-piaci és családi feladatok összeegyeztetését segítő szolgáltatások 66**](#_Toc531420428)

[**5.3. Családtervezés, anya- és gyermekgondozás területe 70**](#_Toc531420429)

[**5.4. A nőket érő erőszak, családon belüli erőszak 71**](#_Toc531420430)

[**5.5. Krízishelyzetben igénybe vehető szolgáltatások (pl. anyaotthon, családok átmeneti otthona) 72**](#_Toc531420431)

[**5.6. Következtetések: problémák beazonosítás, fejlesztési lehetőségek meghatározása 73**](#_Toc531420432)

[**6. Az idősek helyzete, esélyegyenlősége 73**](#_Toc531420433)

[**6.1. Az időskorú népesség főbb jellemzői (száma, aránya, jövedelmi helyzete, demográfiai trendek stb.) 73**](#_Toc531420434)

[**6.2. Idősek munkaerő-piaci helyzete 75**](#_Toc531420435)

[**6.3. A közösségi élet gyakorlásához, szociális szolgáltatásokhoz való hozzáférés 76**](#_Toc531420436)

[**A Humán Szolgáltató által szociális alap- és szakellátás keretében nyújtott szolgáltatások a kerület idős lakosai részére 76**](#_Toc531420437)

[**6.4. Következtetések: problémák beazonosítása, fejlesztési lehetőségek meghatározása. 84**](#_Toc531420438)

[**7. A fogyatékkal élők helyzete, esélyegyenlősége 85**](#_Toc531420439)

[**7.2. Fogyatékkal élő személyek pénzbeli és természetbeni ellátása, kedvezményei 88**](#_Toc531420440)

[**7.3. A közszolgáltatásokhoz, közösségi közlekedéshez, információhoz és a közösségi élet gyakorlásához való hozzáférés lehetőségei, akadálymentesítés 90**](#_Toc531420441)

[**7.4. Következtetések: problémák beazonosítása, fejlesztési lehetőségek meghatározása 92**](#_Toc531420442)

[**8. Helyi partnerség, lakossági önszerveződések, civil szervezetek és for-profit szereplők társadalmi felelősségvállalása 92**](#_Toc531420443)

[**9. A helyi esélyegyenlőségi program nyilvánossága 97**](#_Toc531420444)

[**10. A Helyi Esélyegyenlőségi Program Intézkedési Terve (HEP IT) 97**](#_Toc531420445)

[**Összegző táblázat - A Helyi Esélyegyenlőségi Program Intézkedési Terve (HEP IT) 98**](#_Toc531420446)

[MEGVALÓSÍTÁS 104](#_Toc531420447)

[**A megvalósítás előkészítése 104**](#_Toc531420448)

[**A megvalósítás folyamata 104**](#_Toc531420449)

[**A HEP Fórum működése 106**](#_Toc531420450)

[**Érvényesülés, módosítás 108**](#_Toc531420451)

[**Elfogadás módja és dátuma 108**](#_Toc531420452)

[MELLÉKLETEK 108](#_Toc531420453)