Budapest Főváros VII. kerület Erzsébetváros Önkormányzata Képviselő-testületének

**xx/xxxx. (xx.xx) számú rendelete Erzsébetváros Építési Szabályzatáról**

Budapest Főváros VII. kerület Erzsébetváros Önkormányzat Képviselő-testülete az épített környe-zet alakításáról és védelméről szóló 1997.évi LXXVIII. törvény 62.§ (6) bekezdés 6. pontjában kapott felhatalmazás alapján, a Magyarország helyi önkormányzatairól szóló 2011. évi CLXXXIX. törvény 23.§ (5) 6. pontjában meghatározott feladatkörében eljárva a következőket rendeli el:

# ELSŐ RÉSZ - Általános rendelkezések

1. § (1) E rendeletet Budapest Főváros VII. kerület Erzsébetváros (továbbiakban: Erzsébetváros) településkép-védelmi rendeletével (továbbiakban: *EVR*) együtt kell alkalmazni.

(2) E rendelet hivatkozásai utalnak: az Országos Településrendezési és Építési Követelményekről szóló 253/1997.(XII.20.) Korm. rendeletre (továbbiakban: *OTÉK*) és az épített környezet alakításáról és védelméről szóló 1997. évi LXXVIII. törvényre (továbbiakban: *Étv*).

(3) E rendelet alkalmazásakor a közterületekre vonatkozó szabályokat kell érvényesíteni a közterü-leteken túlmenően a közhasználatú területekre is.

(4) Erzsébetváros a katasztrófavédelmi osztályba sorolás szerint a II. kategóriába tartozik.

### Értelmező rendelkezések

1. **§** E rendelet alkalmazásában:
2. Elektromostöltő: 7-22 kWh teljesítményű, hiteles mérővel ellátott OCPP kompatibilis töltő.
3. Elektromos-villámtöltő: 22 kWh, vagy afölötti teljesítményű egyenáramú, hiteles mérővel ellá-tott OCPP kompatibilis töltő.
4. Építési helyen belüli határvonal: szabályozási elem, az épületeknek az – előírások keretei közöt-ti – eltérő magasságú, eltérő kialakítású épületrészeinek elválasztását jelölő határvonal.
5. Épületszárny: épülettömeg szögtörésben csatlakozó részei.
6. Eredeti állapot: az értékvédelmi szempontok szerinti kedvező állapot, mely – amennyiben fellel-hetők – az eredeti építési tervekkel, vagy fotókkal igazolt, vagy az építéskori-, illetve a tervezett stílus-jegyek alapján rekonstruálható, vagy az ezekből összeállított kortárs építészeti javaslatot jelenti.
7. Kézműipar: az a tevékenység, amely a kézműipari szakmák jegyzékébe került felvételre, beleértve a művészi kézművességet is.
8. Kialakult közterületi átlagos homlokzatmagasság: a tömb közhasználatú területi oldala mentén kialakult – terepszint felett legalább kétszintes – 14 m-es sávon belüli épületek homlokzatának tényle-ges magasságainak átlagos, az összes felület és hossz hányadosával meghatározott értéke (ΣF/ΣL).
9. Kisipar: kisüzemi árutermelő és lakosságnak szolgáltató tevékenységek összessége.
10. Környezetet zavaró hatás: egyéb jogszabályokban meghatározott káros anyag kibocsátási mér-tékektől függetlenül minden olyan hatás, amelyből adódó másodlagos következmények a környezet rendeltetésszerű használatát korlátozzák, kedvezőtlenül befolyásolják. A másodlagos következmé-nyek alatt értve a jogszabályban meg nem határozott, de a tevékenységgel összefüggésbe hozható ha-tásokat, például: a megengedett forgalom során levegőbe kerülő zaj, por, aromás anyag okozta levegőszennyezés (bűz), vagy italozással összefüggésbe hozható biztonsági és környezeti hatásokat.
11. Közcélú parkolóhely: magán-, vagy köztulajdonú parkolóhely, mely közcélra átadott és igény-bevételét önkormányzati rendelet szabályozza.
12. Közhasználatú terület: közterület; közhasználat céljára átadott; közforgalom számára megnyitott terület; (köz)használati joggal, vagy közcélú szolgalommal érintett telekrész, magánút; közforgalommal másképp érintett (például: árkád, átjáró, aluljáró) telekterületek.
13. Közterületi homlokzat: a közterület, közhasználatú terület felé néző homlokzat.
14. Közterületről látható: a telek közhasználatú terület telekhatárával érintkező 18 m-es sávon belüli homlokzatok, homlokzatrészek, tűzfalak.
15. Rakodóhely: teher-, akadálymentes- vagy csoportos személyszállítás céljára kialakított beálló-hely, mely legalább 2,5 m szélességű, 5,5 m hosszúságú és közlekedő útról elérhető.
16. Tetőemelet: a legfelső teljes építményszint feletti szint, melynek homlokzata visszahúzott. Az épület magasságának meghatározásánál alkalmazott, az épület irányában emelkedő 45°-os sík alatt kialakított tetőemelet(rész)re a tetőtérbeépítésre vonatkozóan szabályok alkalmazandók.
17. Udvari homlokzat: az épület összes homlokzata, kivéve a közterületi-, a zárt légaknára, lég-udvarra néző homlokzato(ka)t és a tűzfal(ak)at.
18. Udvarméret: a huzamos tartózkodásra szolgáló helyiségek nyílását tartalmazó, szembenéző udvari homlokzatok közötti távolság.
19. Városrendezési szerződés (továbbiakban: *Vrsz*): *Étv* szerinti településrendezési szerződés.

# MÁSODIK RÉSZ – Erzsébetváros általános építési előírásai

## I. Fejezet – Keretszabályok

1. § E rendelet második része és 1. számú melléklete – a Szabályozási terv (továbbiakban: Szt.) – meghatározza a szabályozási elemeket, a harmadik része és a 2. számú melléklete az egyes övezetek, építési övezetek előírásait határozza meg.
2. §Telekalakításkor a méretekre vonatkozóan az övezeti előírásokat kell alkalmazni, kivéve:

a) Szt.-en „G” jellel érintett telkek – terepszint alatti gépjárműtároló célú – összevonása esetén,

b) a telekhatárok eredeti történeti állapotának visszaállítása érdekében,

c) a hitéleti rendeltetésű épületek telkeinek alakítása esetében, vagy

d) a telket érintő szabályozási kötelezettség végrehajtásakor.

1. § A Szt.-en jelölt ingatlan, ingatlanrész esetében az önkormányzatot elővásárlási jog illeti meg.

### Elhelyezhető rendeltetések

1. § (1) Az egyes övezetekben, építési övezetekben az *OTÉK* és a fővárosi rendezési szabályzat szerinti rendeltetések helyezhetők el, kivéve e szakaszban és az övezeti előírásokban leírt eseteket.

(2) Nem helyezhető el környezetet zavaró hatású építmény.

(3) Új ipari rendeltetés nem helyezhető el, meglévő ipari rendeltetés nem bővíthető, nem korszerű-síthető, kivéve a kézműipar, kisipar körébe tartozó tevékenységeket.

(4) Autós gyorsétterem és új üzemanyagtöltő állomás építmény – elektromos töltőállomás kivéte-lével – önállóan nem alakítható ki.

(5) A 3000 m2 bruttó kereskedelmi célú szintterületet meghaladó méretű bevásárló központot, kiskereskedelmi rendeltetési egységeket magában foglaló építmény nem alakítható ki.

(6) Szálláshely szolgáltatási tevékenység elhelyezése, működtetése céljára lakás rendeltetési egy-ség használati módja nem változtatható meg, csak abban az esetben, ha azt jogszabály vagy egyéb megállapodás – beleértve a társasház határozatát, szervezeti- és működési szabályzatát, alapító-okiratát – nem tiltja.

### Beépítettség

1. § (1) Az egyes telkekre tervezett beépítettség az – övezeti előírások alapján meghatározott – leg-nagyobb beépítettség mértékét nem haladhatja meg, kivéve a jelen szakasz előírásai szerint.

(2) A legnagyobb beépítettség mértékére megadott határértéket korlátozhatják az övezeti előírások, a Szt., illetve az I. és II. Fejezetek előírásai.

(3) A legnagyobb beépítettség övezeti előírásokban meghatározott mértéke engedményes értékkel növelhető– kivéve a 11.§ (2) szerinti engedmény érvényesítésének esetében – legfeljebb 80%-ig, a legkisebb zöldfelület növelésével arányosan:

a) +10% zöldfelület esetén legfeljebb +5%-kal nagyobb beépítettség;

b) +15% zöldfelület esetén legfeljebb +10%-kal nagyobb beépítettség;

c) +20% zöldfelület esetén legfeljebb +15%-kal nagyobb beépítettség;

d) +25% zöldfelület esetén legfeljebb +20%-kal nagyobb beépítettség lehet.

(4) A tervezett beépítettség az övezeti előírásokban előírt legnagyobb beépítettségre megadott felsőértékeket nem haladhatja meg, kivéve:

a) ha már van, vagy egyidejűleg létesül felvonó, akkor meglévő épület bővítéseként – ha elhelyezé-sére más műszaki lehetőség nincsen – az *OTÉK* övezeti felső határértékéig, de legfeljebb:

aa) 25 m2-rel meghaladva felvonó és lépcsőház egyidejű létesítése esetén, vagy

ab) 9 m2-rel meghaladva felvonó létesítése esetén, vagy

b) legfeljebb 100%-os beépítettségig zártsorú beépítési módú telken:

ba) parkolóház építése esetén, vagy

bb) a 22.§ feltételei alapján zártudvaros épület udvarának utólagos lefedése esetén, vagy

bc) meglévő épület felvonóval való bővítése esetén – ha elhelyezésére más műszaki lehetőség nincsen – legfeljebb 7 m2-rel.

1. § (1) A terepszint alatti beépítettség mértéke – eltérő övezeti előírás hiányában – nem haladhatja meg a legnagyobb beépítettség mértékét, kivéve gépjárműtároló rendeltetés érdekében.

(2) Pinceszint zárófödéme felett kialakított udvari terepszint az utcai járdaszint magasságához képest a termőföld takarással együtt sem lehet 1 méterrel magasabban kivéve, ha Szt.-en az udvari terepszint magassága ettől eltérően kerül rögzítésre.

(3) Terepszint alatt – *Vrsz*-ben rögzített feltételekkel – a közterület alá nyúlhat építmény.

(4) A zártsorúan csatlakozó épületek között több pinceszint csak abban az esetben létesíthető, ha a létesítendő pince bruttó alapterülete meghaladja a 400 m2-t.

(5) Az első pinceszint alatti szinteken csak a rendeltetéshez tartozó tároló-, gépészeti helyiségek vagy gépjárműtároló helyezhető el.

### Beépítési magasság

1. § (1) Az alkalmazandó épületmagasság, közterületi-, udvari homlokzatmagasság, épület legma-gasabb pontja, épület szintszámának (továbbiakban együtt: beépítési magasság) legnagyobb mértéke-it az övezeti előírások határozzák meg kivéve, ha az *EVR*, jelen alcím vagy a Szt. ettől eltérőt ír elő.

(2) Zártsorú, előkert nélküli beépítés esetén a közterületi homlokzatmagasság értékeit az adott homlokvonal síkjában kell számítani.

(3) A közterületi homlokzatmagasság legnagyobb mértéke a (4) bekezdés alapján meghatározott mértékadó magasság, melytől – műszakilag indokolt esetben – 1,2 méterrel el szabad térni.

(4) Két szomszéd épülethez való zártsorú csatakozás esetén – a két szomszédépület homlokzat-magasság értékei közötti viszonytól függően – mértékadó magasságot kell meghatározni:

a) két védett, vagy két nem védett épület között:

aa) ha legfeljebb 6 m a különbség, akkor a két homlokzatmagasság értékének átlagaként;

ab) ha több mint 6 m a különbség, akkor a c) pontban meghatározottak szerint.

b) egy védett és egy nem védett épület között, ha a védett épület:

ba) a magasabb, akkor annak homlokzatmagasság értékeként;

bb) az alacsonyabb, akkor

bba) legfeljebb 6 m különbség esetén: a két homlokzatmagasság értékének átlagaként;

bbb) 6 m-t meghaladó különbség esetén: a c) pont szerint kell eljárni.

c) 6 m-t meghaladó különbség esetén a kialakult közterületi átlagos homlokzatmagasság számított értékének korrigálásával úgy, hogy ha az átlag számítása során figyelembe vett épületek homlokzatmagasság értékei közül:

ca) csak egy haladja meg az átlagot, akkor a számított átlag 3 méterrel növelt értékeként;

cb) legalább kettő haladja meg az átlagot, akkor a számított átlagot a legkisebb mértékben meghaladó épület homlokzatmagasságának értékeként.

1. § Az épület legmagasabb pontjának legnagyobb mértéke a közterületi homlokzatmagasság 7 méterrel növelt magassági értéke, de legfeljebb az övezeti előírásokban meghatározott érték lehet.
2. § (1) A terepszint feletti építményszintek száma a megengedett értéket nem haladhatja meg.

(2) A meghatározott legnagyobb szintszám mértéke engedményes értékkel növelhető – kivéve a 7.§ (3) szerinti engedmény érvényesítésének esetében – legfeljebb a megengedett beépítési magassági előírások keretein belül, a legkisebb zöldfelület növelésével arányosan:

a) +10% zöldfelület esetén legfeljebb 2 szinttel;

b) +15% zöldfelület esetén legfeljebb 3 szinttel;

c) +20% zöldfelület esetén legfeljebb 4 szinttel.

1. § A beépítési magasság meghatározása során – az *EVR*-ben meghatározott városképi konzultá-ció keretében – legfeljebb az övezeti előírások, illetve az engedményes értékkel növelt határértékeken belül – az egyedi udvari illeszkedési adottságok kezelése érdekében – el lehet térni az e rendelet ren-delkezései alapján meghatározott udvari homlokzatmagasság, az épület legmagasabb pontjának meg-engedett értékétől 7 méterrel, illetve a legnagyobb szintszám esetében 2 szinttel.

### Építési hely

1. § (1) A telkek beépítési módját, építési határvonalait – a Szt., vagy jelen alcím eltérő rendelke-zése hiányában – az övezeti előírások alapján kell meghatározni.

(2) Ahol az építési hely határa a homlokzatmagassághoz van kötve, ott az adott távolság az arra néző tényleges homlokzatmagasság értéke alapján számítandó.

(3) Az előkert mérete az érintett közterületszakaszon kialakult méret legyen.

(4) A hátsókert mérete nem lehet kisebb az odanéző homlokzatmagasság értékénél, sem 6 m-nél.

(5) Nem kell hátsókertet kialakítani zártudvaros beépítés esetén, vagy ha a terepszint felett 100%-os beépítettség megengedett.

(6) Zártsorú beépítési módú telken az építési hely határvonalai azonosak a telek határvonalaival.

(7) Szt.-en a telek be nem építhető részeként lehatárolt területén belül műtárgyak és mellék-építmények, továbbá út- és térburkolatok – az övezeti előírások az építési helyen kívüli területekre vonatkozó és az egyéb előírások keretei között – elhelyezhetők, de a telek legnagyobb beépítettsé-gének mértékébe beszámító építmények nem.

1. § (1) Épületrész (például erkély, zárterkély) közhasználatú terület fölé 7 méteres magasság felett – a közhasználatú terület két oldalán szembenéző homlokzatok közötti 10 métert meghaladó távolsága esetén – kilóghat, ha ez a távolság:

a) 12 méternél kisebb, akkor legfeljebb 30 cm kilógással, a homlokzat hosszának legfeljebb 2/5-én lóghat ki és felületének legfeljebb 2/5-én lóghat ki;

b) eléri a 12 m-t, vagy meghaladja, akkor legfeljebb a távolság 5%-a, de legfeljebb 80 cm kilógással, a homlokzat hosszának legfeljebb 2/5-én és felületének legfeljebb 2/5-én lóghat ki.

(2) Építési határvonalon túlnyúló épületrész

a) hossza legfeljebb az épület adott teljes homlokzathosszának 3/5-e,

b) túlnyúlása legfeljebb 1 méter,

c) telekhatártól legalább a kiugrás másfélszeresére, de legalább 1 méter távolságra,

d) 3,5 méter felett lehet.

1. § (1) Ahol a közhasználatú terület felőli telekhatáron meglévő épület áll és a Szt. a kötelező építési vonalat és az előkert mélységét nem határozza meg, ott az építési helyet a meglévő épülettel, épületrésszel együtt, kiterjesztve kell értelmezni és a közhasználatú terület felőli telekhatáron álló meglévő épület beépített alapterületét, kontúrját az építési hely részének kell tekinteni.

(2) Előkert nélküli zártsorú beépítés esetén a közhasználatú terület felőli építési vonal és építési hely határvonala azonos a homlokvonallal, kivéve ahol a Szt. az építési vonalat a szomszéd telkekhez csatlakozóan elindítja, ott – a jelölt csatlakozások között – az építési vonalat meg lehet szakítani.

(3) Épületköz megtartása kötelező a Szt.-en jelölt helyeken.

1. § A szomszédos telkeken szembenéző épületek közötti telepítési távolság nem lehet kisebb, mint a nagyobbik homlokzatmagasság tényleges értékének 2/3-a.

### Zöldfelület

1. § (1) Az övezeti előírásokban előírt legkisebb zöldfelület határértékénél kisebb zöldfelület nem alakítható ki, kivéve a – 22.§ szerinti – épület udvarának utólagos üvegtetős lefedését.

(2) A legkisebb zöldfelület mértékének meghatározása során többszintű növényzettel fedett terüle-ten az előírt legkisebb zöldfelület mértéke szintenként a megfelelő területek 10%-ával csökkenthető.

(3) A legkisebb zöldfelület számítása során a zöldfelület 3 szintűnek minősül, ha minden figyelem-be vett 150 m2-ére legalább 1 db nagy vagy közepes lombtömeget növesztő fa és legalább 40 lombhul-lató vagy örökzöld cserje és a további nem burkolt felületet gyep vagy talajtakaró növényzet fedi.

(4) A terepszint alatt beépíthető területet úgy kell kialakítani, hogy a hátsó telekhatártól mért 6 méteres sávban fás növényzet telepítésére alkalmas területsáv maradjon, amely előírástól eltérni e rendeletben foglaltak alapján lehet.

1. § (1) Fák kihelyezése céljából az építési telkek előírt teljesértékű zöldfelületének minden 25 m2 alapterülete után legalább egy, 3x3 méter alapterületű, legalább 2,5 méter mély talajt (ültetőközeget) kell biztosítani, kivételt képeznek azok a telkek, ahol teljesértékű zöldfelületet nem kell kialakítani.

(2) A csatlakozó szomszédos udvarok terepszintjeit a telekhatár menti legalább 3 m széles sávban – a felszíni vizek elvezetése érdekében – azonosan kell kialakítani.

(3) Az élő természet védelme a 3. számú melléklet rendelkezéseinek alkalmazásával biztosítandó.

## II. Fejezet - Épületek

### Meglévő épületek

1. § 1945 előtt épült, zártsorú csatlakozású épület közterületi épületszárnyát érintő részleges, vagy teljes bontás lehetőségét és feltételeit értékvizsgálati dokumentáció alapján kell meghatározni.
2. § (1) Tetőtér-beépítés, emelet-ráépítés csak a teljes épületet érintően és egy ütemben alakítható ki, kivéve a tetőkontúron belül tervezett tetőtér-beépítés eseteit.

(2) A városképi hangsúlyok, kiemelések, tornyok eredeti állapot szerinti tömege visszaépíthető, e rendelet és az *EVR* eltérő rendelkezései ellenére is.

1. § (1) Építmény(rész) bővítése nem megengedett, ha szabályozási vonal átmetszi.

(2) Az ingatlant érintő Szt.-ben meghatározott beavatkozásokat, különösen a részleges bontást, tetőidom-korrekciót és közhasználat biztosítását egyidejűleg végre kell hajtani:

a) meglévő épület bővítése, tetőtér-beépítése, illetve

b) az építmény – szintterületének legalább 50%-át érintő – rendeltetés-módosítása esetén.

1. § Meglévő épület udvarának utólagos tetővel való lefedésére – a legnagyobb beépítettség mér-tékét meghaladóan – csak akkor kerülhet sor, ha

a) a földszint és első emelet 100%-os beépítését e rendelet előírásai lehetővé teszik, és

b) az első emelet 100%-os beépítése esetén tetőkert kerül kialakításra, és

c) az udvart minden oldalról saját telken álló épületrészek határolják, és

d) az érintett helyiségek, területek, rendeltetési egységek rendeltetésszerű használatát és a hatályos építési előírásoknak való megfelelését nem korlátozza és

e) az első emeletszint beépítettségét nem érintő udvarlefedés:

ea) megőrzésre érdemes fát nem érint, vagy az értékes növényzet megfelelő védelme biztosítható,

eb) érték (különösen burkolat, épületdísz, karakteres építészeti elem) nem semmisül meg és

ec) az udvar lefedésére növényzettel telepített és fenntartott tetőkerttel vagy üvegtetővel kerül sor.

### Udvar

1. § (1) Új épület építése vagy meglévő bővítése során az udvarméret és a szembenéző udvari homlokzatok tényleges homlokzatmagasság értékei feleljenek meg a (2)-(3)-ban előírtaknak.

(2) Légakna és légudvar kivételével az udvar – szabad keresztmetszetében – az 50 m2-t és az udvar-méret értékei a 3,6 métert érjék el.

(3) Az udvari homlokzatmagasságok (a magasabbik: *Uhm1*, az alacsonyabbik: *Uhm2*) értékét úgy kell meghatározni, hogy az udvarméret a „3/5 x (*Uhm1*+*Uhm2*)/2 - (*Uhm1*-*Uhm2*)/10” képlet alapján kiszámolt értéket érje el.

1. § (1) Udvari homlokzat és annak külső oldalán csatlakozó telekhatár szakasza által bezárt szög:

a) ha hegyesszög, akkor a telekhatártól 3 m távolságon belül;

b) ha merőleges, vagy tompaszög, akkor a metszésponttól 1 méteren belül

nem létesíthető nyílászáró (nyílás) sem a homlokzaton, sem a tetőn.

(2) A szomszéd telekhatárhoz illesztett 2 m-es sávban mellvéddel csatlakozó tetőterasz nem alakítható ki kivéve, ha a csatlakozó tűzfal a mellvédnél legalább 0,5 méterrel magasabb.

(3) Udvari homlokzaton a konzolosan túlnyúló épületrész csatlakozó telekhatártól legalább a kiugrás másfélszeresére, de legalább 1 méter távolságra legyen.

(4) A 16.§-ban meghatározott távolságból – övezeti előírás, vagy Szt. eltérő rendelkezése hiányá-ban – a fele, de legalább 3 m a tervezett udvari homlokzat és a telekhatár között saját telekre essen.

### Egyes rendeltetésekre vonatkozó követelmények

1. § Lakás-, szállás céljára szolgáló önálló rendeltetési egység alapterülete 30 m2-nél legyen nagyobb és huzamos tartózkodásra szolgáló helyiségei

a) nem alakíthatók ki:

aa) előkert nélküli, közhasználatú terület felé nézően – magasföldszintet kivéve – földszinten;

ab) – járdaszinthez viszonyítottan – terepszint alatt;

b) közül legalább egynek a legkisebb alaprajzi mérete is a 3,6 méter értéket érje el.

### Közművek

1. § (1) A beépítésre szánt területeken épületet elhelyezni csak teljes közművesítéssel ellátott telken, a csapadékvíz zárt csatornahálózattal történő elvezetésével szabad.

(2) Épületben helyezhető el: vízműgépház, gáznyomás-szabályozó, transzformátor, áramátalakító.

(3) A közhasználatú területen a (2) bekezdésben meghatározott építmények csak terepszint alatt helyezhetők el, de önállóan nem létesíthetők.

(4) A közmű-, távközlési és adatátviteli hálózatokat és létesítményeket a vonatkozó szabványoknak, ágazati előírásoknak és eseti szakhatósági, illetve üzemeltetői előírásoknak megfelelően, a legkorszerűbb technológiák felhasználásával kell elhelyezni, illetve kialakítani.

(5) A közmű-, távközlési és adatátviteli hálózatok felújítása vagy telepítése esetén az ott található, meglévő, használaton kívüli vezetéket el kell távolítani.

(6) A közüzemi közműhálózatokat és egyéb vezetékeket terepszint alatt kell elhelyezni.

(7) Közhasználatú területen – az átépítése, a közművek cseréje, átépítése, új közművezeték építése, telek beépítése és a közhasználatú területet érintő építési munka során – legalább a Szt.-ben megha-tározott helyeken fák kihelyezésére alkalmas közműmentes sávot kell kialakítani és ott fákat, fasort kell kihelyezni a közlekedési felületekkel összehangoltan.

## III. Fejezet – Járművek elhelyezése

1. § (1) Új épület építése, meglévő bővítése, rendeltetés-módosítása, vagy új önálló rendeltetési egység kialakítása esetén az elhelyezendő járművek számát az 4. számú melléklet állapítja meg.

(2) Új épület építése, meglévő bővítése, vagy rendeltetés-módosítása esetén – szállítás céljára – a rendeltetésekhez a szükséges mennyiségű rakodóhelyet biztosítani kell, de telkenként legalább egyet.

(3) Meglévő épülethez kötődő jármű elhelyezést érintő szerzett jogok a hatósági iratok, vagy – azok hiányában – az építéskor hatályos jogszabályok alapján vehetők figyelembe.

(4) A szükséges rakodóhelyek és elhelyezendő járművek számát önálló rendeltetési egységenként, egészre kerekítve kell megállapítani.

(5) Az (1)-(2) szerintiek elhelyezését telken belül kell biztosítani kivéve, ha az *OTÉK* megengedi az ettől való eltérést, vagy ha a rakodó-, parkolóhely:

a) a telken belül műszaki ok miatt nem alakítható ki,

b) a telken belül csak az előírt legkisebb zöldfelület, az engedményes szabályozási jellemzők érdekében kialakított zöldfelület sérelmével lenne kialakítható, vagy

c) elhelyezése ideiglenes hasznosítású beépítetlen telket érintene.

(6) A (5)-ben felsorolt esetekben a rakodó- és parkolóhelyeket *Vrsz* alapján közhasználatú terüle-ten ki lehet alakítani, vagy önkormányzati rendeletben szabályozott feltételekkel meg lehet váltani.

(7) Az elhelyezett személygépkocsik számának megállapításakor a parkolóhelyet:

a) közcélú parkolóhely esetén: kétszeres;

b) elektromostöltővel kialakított közcélú parkolóhely esetén: háromszoros;

c) elektromos-villámtöltővel kialakított közcélú parkolóhely esetén: négyszeres

szorzóval számoltan kell figyelembe venni.

(8) Nem vehető figyelembe:

a) parkológép, gépkocsiemelő-berendezés,

b) felszíni parkolóhely,

c) közforgalom elől el nem zárt magánúton, kivéve *Vrsz* alapján kialakítottan.

# HARMADIK RÉSZ – Övezeti előírások

1. § (1) Az egyes övezetek és alövezetek jele a következő:

a) Lakóterületek:

aa) nagyvárosias: *Ln-1*, alövezetei: *Ln-1/1*, *Ln-1/2*, *Ln-1/3*, *Ln-1/4* és *Ln-1/E*;

ab) kisvárosias: *Lk-2/1*.

b) Vegyes területek:

ba) városközponti terület: *Vt-V*, alövezetei: *Vt-V/1, Vt-V/2, Vt-V/3 és Vt-V/4;*

bb) intézmények területe: *Vi-2/1*.

c) Különleges terület:

ca) honvédelmi, katonai és nemzetbiztonsági: *K-Hon*;

cb) oktatási központok: *K-Okt.*

d) Zöldterületek: közpark: *Z-FK*, közkert: *Z-KK.*

e) Közúti közlekedési terület: *Köu*.

(2) Az övezetek lehatárolását az 5. számú melléklete határozza meg.

1. § (1) *Ln-1* jelű építési övezetben:

a) Önálló parkolóház nem helyezhető el, kivéve az Szt.-ben meghatározott helyen és feltételekkel, vagy a főútvonalakkal határos telkeken.

b) Nem helyezhető el emeleti gépjárműtároló.

c) Legfeljebb összesen 1000 m2 kereskedelmi célú szintterület helyezhető el telkenként, legfeljebb az épület pinceszintjén, földszintjén, vagy első emeletén.

(2) *Ln-1/1* jelű építési övezetben:

a) A Dózsa György út menti tömbökben a legkisebb épületmagasság 24,5 m lehet.

b) A közhasználatú zöldterülettel és annak elérésére kialakítandó átjárással érintett telkek esetén az e rendeletben előírt legnagyobb telekmértéktől el lehet térni.

(3) *Ln-1/2* jelű építési övezetben sport rendeltetés esetén a beépítettség elérheti a 100%-ot.

(4) *Ln-1/3* jelű építési övezetben:

a) Egészségügyi rendeltetés esetén a legkisebb zöldfelület 30% lehet.

b) Oktatási rendeltetés esetén a legnagyobb beépítettség 40%, a legkisebb zöldfelület 45% lehet.

(5) *Ln-1/4* jelű építési övezetben az 5000 m2-t elérő területű telkeken a legkisebb zöldfelületlegalább 30% legyen.

1. § *Lk-2* jelű építési övezetben:

a) Nem helyezhető el: önálló parkolóház, sem földszinti-, sem emeleti gépjárműtároló.

b) Legfeljebb 500 m2 kereskedelmi célú szintterület helyezhető el, legfeljebb az épület pinceszintjén és földszintjén.

c) A telepítési távolságra a 16.§ rendelkezése nem alkalmazható.

1. § *Vi-2/1* jelű építési övezetben a hitéleti és az azt kiegészítő rendeltetések helyezhetők el, lakás nem helyezhető el.
2. § *Köu* jelű övezet telkein épület nem helyezhető el.

# NEGYEDIK RÉSZ - Záró rendelkezések

## IV. Fejezet – Hatálybalépés

1. § E rendelet a kihirdetését követő 16-dik napon lép hatályba.
2. § E rendelet hatálybalépésével, hatályát veszti:

(1) a Budapest, VII. kerület Erzsébetváros Kerületi Városrendezési és Építési Szabályzatáról szóló Budapest Főváros VII. kerület Erzsébetváros Önkormányzata Képviselő-testületének 4/2004. (II.23.) számú rendelete,

(2) a) a Budapest VII. kerület Hevesi Sándor tér – Izabella utca – Wesselényi utca – Vörösmarty utca – Dob utca által határolt területre vonatkozó építési szabályzat és szabályozási terv jóváhagyásáról szóló Budapest Főváros VII. kerület Erzsébetváros Önkormányzata Képviselő-testületének 11/2001. (III.23.) számú önkormányzati rendelete,

b) a Budapest VII. kerület Rottenbiller utca - István út - Bethlen Gábor utca – Péterfy Sándor utca által határolt területre vonatkozó helyi építési szabályzat és szabályozási terv jóváhagyásáról szóló Budapest Főváros VII. kerület Erzsébetváros Önkormányzata Képviselő-testületének 24/2001. (V.18.) számú rendelete,

c) a Budapest VII. kerület Rákóczi út – Erzsébet körút – Dohány utca – Osvát utca által határolt területre vonatkozó kerületi szabályozási terv és helyi építési szabályzat jóváhagyásáról szóló Budapest Főváros VII. kerület Erzsébetváros Képviselő-testületének 34/2001.(IX.21.) számú önkormányzati rendelete,

d) a Dózsa György út – István út – Hernád utca – Garay utca – Garay tér – Alpár utca által határolt terület helyi építési szabályzatáról és kerületi szabályozási tervéről szóló Budapest Főváros VII. kerület Erzsébetváros Önkormányzata Képviselő-testületének 27/2003. (IX.5.) számú önkormányzati rendelete,

e) a Budapest VII. kerület, Rákóczi út – Osvát utca – Dohány utca – Hársfa utca – Barát utca – Szövetség utca – Dohány utca – Alsó erdősor utca – Péterfy utca – Rottenbiller utca által határolt terület Kerületi Szabályozási Tervéről és a KVSZ módosításáról szóló Budapest Főváros VII. Kerület Erzsébetváros Önkormányzatának 33/2004. (XII.20.) számú rendelete és

f) a Budapest VII. kerület Erzsébetváros Kerületi Városrendezési és Építési Szabályzatáról szóló 4/2004. (II.23.) számú önkormányzati rendeletének módosításáról és Belső-Erzsébetváros: Károly körút - Király utca - Erzsébet körút - Rákóczi út által határolt területre vonatkozó Rehabilitációs Szabályozási Terv jóváhagyásáról szóló Budapest Főváros VII. kerület Erzsébetváros Önkormányzata Képviselő-testületének 20/2008. (IX.19.) önkormányzati rendelete.

## V. Fejezet – Átmeneti rendelkezések

1. § E rendeletet azon építésügyi hatósági eljárásokban kell alkalmazni, melyekben az adott eljá-ráshoz kapcsolódó városképi véleményezési eljárást is e rendelet hatálybalépését követően indították.

Budapest, 2018. december

Dr. Gotthard Gábor Vattamány Zsolt

jegyző polgármester

# L:\!Foepitesz\_EÉSZ\EÉSZ SZT 20181213.JPGMellékletek:

## 1.: Szabályozási terv (Szt.)

## 2.: Övezeti előírások

|  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- |
| Terület-felhasználási egység | Építési övezet, övezet | |  | A telek | | | | | Az épület | | | |
| beépítési módja | legkisebb területe (m2) | legnagyobb területe (m2) | legnagyobb beépítettségének alapértéke (m) | legnagyobb beépí-tettség engedményes maximuma (%) | legkisebb zöldfelülete (%) | legnagyobb szint-szám alapértéke (db) | legnagyobb szint-szám engedményes maximuma (db) | legnagyobb épületmagassága (m) | legmagasabb pontja (m) |
| neve | jele |
| lakóterület | nagyvárosias (magas intenzitású, zártudvaros beépítésű) | *Ln-1/1* | Z | 750 | 2250 | K (60) | K (**§**/80) | 20 | K (5) | K (**§**) | K (**§**) | K (**§**/30) |
| *Ln-1/2* | Z | 750 | 2250 | K (70) | K (**§**/80) | 15 | K (6) | K (**§**) | K (**§**/25,5) | K (**§**) |
| *Ln-1/3* | Z | 750 | 2250 | K (60) | K (**§**/80) | 20 | K (4) | K (**§**) | K (**§**/22,5) | K (**§**/30) |
| *Ln-1/4* | SZ | 500 | 2250 | K (50) | K (**§**/70) | 20 | K (5) | K (**§**) | K (**§**/20,5) | K (**§**/30) |
| *Ln-1/E* | O | 5000 | - | K (40) | K (**§**/60) | 40 | K (5) | K (**§**) | K (**§**/22,5) | K (**§**/30) |
| kisvárosias, szabadonálló | *Lk-2/1* | SZ | 1000 | 3000 | K (30) | K (45) | 55 | K (3) | K (**§**) | K (**§**) | K (**§**/25) |
| vegyes terület | városközpont | *Vt-V/1* | Z | 750 | 2250 | K (70) | K (**§**/80) | 10 | K (6) | K (**§**) | K (**§**/22,5) | K (**§**) |
| *Vt-V/2* | Z | 500 | 2250 | K (70) | K (**§**/80) | 10 | K (6) | K (**§**) | K (**§**/24,5) | K (**§**/30) |
| *Vt-V/3* | Z | 750 | 2250 | K (60) | K (**§**/80) | 10 | K (5) | K (**§**) | K (**§**/22,5) | K (**§**/30) |
| *Vt-V/4* | Z | 750 | 2250 | K (60) | K (**§**/80) | 20 | K (5) | K (**§**) | K (**§**/20,5) | K (**§**/30) |
| intézmények, szabadonálló | *Vi-2/1* | SZ | 3000 | 3000 | K | K | K | K (**§**) | K (**§**) | K (**§**) | K (**§**) |
| külön-leges | honvédelmi, katonai és nemzetbiztonsági | *K-Hon* | Z | 750 | 2250 | K (40) | K (40) | 40 | K (6) | K (**§**) | K (**§**/25,5) | K (**§**) |
| oktatási központok | *K-Okt* | SZ | 20000 | - | K (40) | K (40) | 40 | K (3) | K (**§**) | K (**§**/22,5) | K (**§**) |
| zöld | közpark | *Z-FK* |  | - | - | 3 | - | 20 | K (1) | K (1) | - | - |
| közkert | *Z-KK* |  | - | - | 3 | - | 60 | K (1) | K (1) | - | K (5) |

Z = zártsorú, SZ = szabadonálló, O = oldalhatáron-álló; K = kialakult állapot, (../..) = legkisebb/legnagyobb határérték, **§** = e rendelet rendelkezése szerint

## 3.: Az élő természet és a környezet védelme

1. A föld védelme érdekében – a felszín alatti vizek védelméről szóló 219/2004 (VII. 21.) Kormányrendelet 3.**§** 19. pontjában, valamint a 2. számú mellékletben részletezett érzékenységi térképek alapján – Erzsébetváros szennyeződés érzékenységi besorolása: "B" érzékeny területek, intézkedési szennyezettségi határérték Ci=C2.

2. A levegő védelme érdekében a levegőminőségi besorolás szempontjából csak a külön jogszabályban meghatározott határértékek alatti kibocsátású új pontforrások és felületi szennyező források helyezhetők el.

3. A vizek védelme érdekében a keletkező csapadékvizek elvezetéséről gondoskodni kell.

4. A talajvíz, rétegvíz egyéb vizek felhasználására – beleértve az energetikai célú felhasználást is – csak az illetékes szakhatóságok egyetértésével kerülhet sor.

5. A veszélyes hulladékok keletkezésével járó tevékenység céljára szolgáló építmény csak az illetékes szakhatóságok előírásainak megfelelően létesíthető. Veszélyes hulladékok tárolására – kivéve a keletkezés helyén történő átmeneti, az elszállításig történő tárolásra – szolgáló építmény nem helyezhető el.

6. A káros környezeti hatások elleni védelem érdekében olyan megoldásokat kell alkalmazni, melyek biztosítják, hogy sem a járművek, sem a köz- és térvilágítás, sem a reklámok, sem azok tükröződése nem zavarja a lakó- és szállásépületek rendeltetésszerű használatát.

## 4.: Járművek elhelyezése

I. Egy személygépkocsi elhelyezését kell biztosítani:

1. lakás, és üdülő önálló rendeltetési egység minden megkezdett 45 m2 nettó alapterülete után;

2. kereskedelmi, szolgáltató önálló rendeltetési egység árusítóterének 0–100 m2-ig minden megkezdett nettó 10 m2, e fölött minden megkezdett 20 m2 nettó alapterülete után;

3 szállás jellegű (beleértve kollégium, diákotthon, diákszálló, idősek otthona, hajléktalanszálló) önálló rendeltetési egység összes alapterületének minden megkezdett nettó 40 m2-e után;

4. vendéglátó önálló rendeltetési egység fogyasztóterének minden megkezdett 5 m2 nettó alapterülete után (beleértve a terasz, kerthelyiség területét is);

5. bölcsőde, mini bölcsőde, alap- és középfokú nevelési, oktatási önálló rendeltetési egység: *OTÉK* 4. számú melléklet alapján;

6. felsőfokú nevelési, oktatási és kutatási önálló rendeltetési egység: *OTÉK* 4. számú melléklet alapján;

7. kulturális és közösségi szórakoztató önálló rendeltetési egység (színház, báb-, filmszínház, ope-raház, koncert-, hangversenyterem, művelődési központ, disco, vigadó, kaszinó, variete, cir-kusz stb.) minden megkezdett 5 férőhelye után, valamint ahol a férőhely száma nem állapítható meg (múzeum, művészeti galéria, levéltár stb.) a huzamos tartózkodásra szolgáló helyiségek minden megkezdett 50 m2 nettó alapterülete után, (a d) pontot kell alkalmazni, ha a vendéglátás a jellemző funkció, azaz nem csak a kulturális és szórakoztató tevékenységek szünetében, hanem az folyamatosan elérhető);

8. sportolás, strandolás célját szolgáló önálló rendeltetési egységek, lelátóval rendelkező, fedetlen vagy részben fedett sportlétesítmény esetén az *OTÉK* 4. számú melléklet alapján;

9. igazgatási, nem fekvőbeteg-ellátó egészségügyi önálló rendeltetési egységek: *OTÉK* 4. számú melléklet alapján;

10. fekvőbeteg-ellátó egészségügyi önálló rendeltetési egység: *OTÉK* 4. számú melléklet alapján;

11. ipari (üzemi) önálló rendeltetési egység: *OTÉK* 4. számú melléklet alapján;

12. raktározási önálló rendeltetési egység raktárhelyiségeinek minden megkezdett 200 m2-e után;

13. iroda, és egyéb önálló rendeltetési egységek összes alapterületének minden megkezdett nettó 40 m2-e után;

14. jelentős zöldfelületet igénylő közösségi kulturális önálló rendeltetési egység: *OTÉK* 4. számú melléklet alapján,

15. Csökkenthető az elhelyezendő személygépjárművek száma:

a) – *Vrsz*-ben meghatározott feltételekkel – az 1. pont e), g), h) és n) eseteiben;

b) az 1. pont esetében a főútvonal mentén lévő, meglévő műemlék és műemléki környezetként egyszerre kijelölt ingatlanon épület emelet-ráépítéssel, vagy tetőtér-beépítéssel való bővítésekor, az *EVR*-ben meghatározott városképi konzultáció keretében meghatározott – a korszerű városképi meg-jelenésre és építészeti minőségre vonatkozó – feltételekkel.

16. Nem kötelező biztosítani közforgalmú személyközlekedés célját szolgáló egységek esetében személygépjármű elhelyezését.

II. Nem kötelező biztosítani a rendeltetésekhez autóbusz-várakozóhelyet.

III. Egy kerékpár elhelyezését kell biztosítani:

a) lakás, és üdülő önálló rendeltetési egység minden megkezdett 45 m2 nettó alapterülete után,


b) szállás jellegű (beleértve kollégium, diákotthon, diákszálló, idősek otthona, hajléktalanszálló), és iroda önálló rendeltetési egység alapterületének minden megkezdett nettó 40 m2-e után,

c) Kerékpáronként legalább 1 m2 alapterülettel számított tárolási helyet kell kialakítani, mely során 3,5 m2-nél kisebb alapterületű helyiség nem vehető figyelembe.

d) Nem kötelező biztosítani a rendeltetésekhez az a)-b) eseteken túl kerékpár elhelyezését.

IV. Nem kell biztosítani járműtároló- és gépészeti helyiségekhez jármű elhelyezését.

## 5.: Övezeti terv



Tartalomjegyzék

[ELSŐ RÉSZ - Általános rendelkezések 1](#_Toc532297098)

[1. Értelmező rendelkezések 1](#_Toc532297099)

[MÁSODIK RÉSZ – Erzsébetváros általános építési előírásai 2](#_Toc532297100)

[I. Fejezet – Keretszabályok 2](#_Toc532297101)

[2. Elhelyezhető rendeltetések 2](#_Toc532297102)

[3. Beépítettség 2](#_Toc532297103)

[4. Beépítési magasság 3](#_Toc532297104)

[5. Építési hely 4](#_Toc532297105)

[6. Zöldfelület 4](#_Toc532297106)

[II. Fejezet - Épületek 5](#_Toc532297107)

[7. Meglévő épületek 5](#_Toc532297108)

[8. Udvar 5](#_Toc532297109)

[9. Egyes rendeltetésekre vonatkozó követelmények 6](#_Toc532297110)

[10. Közművek 6](#_Toc532297111)

[III. Fejezet – Járművek elhelyezése 6](#_Toc532297112)

[HARMADIK RÉSZ – Övezeti előírások 7](#_Toc532297113)

[NEGYEDIK RÉSZ - Záró rendelkezések 8](#_Toc532297114)

[IV. Fejezet – Hatálybalépés 8](#_Toc532297115)

[V. Fejezet – Átmeneti rendelkezések 8](#_Toc532297116)

[Mellékletek: 9](#_Toc532297117)

[1.: Szabályozási terv (Szt.) 9](#_Toc532297118)

[2.: Övezeti előírások 10](#_Toc532297119)

[3.: Az élő természet és a környezet védelme 11](#_Toc532297120)

[4.: Járművek elhelyezése 12](#_Toc532297121)

[5.: Övezeti terv 13](#_Toc532297122)

# INDOKOLÁS

## Általános indokolás

Az épített környezet alakításáról és védelméről szóló 1997. évi LXXVIII. törvény (a továbbiakban: *Étv*) 2013. január 1-jén hatályba lépett 14/A.§ c) pontja alapján a fővárosi kerületek kerületi építési szabályzatot alkotnak a fővárosi településszerkezeti tervvel és a fővárosi rendezési szabályzattal összhangban. Az *Étv* 62.§ (6) bekezdés 6. pontjában a kerületi önkormányzat rendeletalkotási felhatalmazást kapott kerületi építési szabályzat megállapítására.

A településfejlesztési koncepcióról, az integrált településfejlesztési stratégiáról és a település-rendezési eszközökről, valamint egyes településrendezési sajátos jogintézményekről szóló 314/2012. (XI. 8.) Korm. rendelet (a továbbiakban: *Tkr*) 45.§ (1) alapján a 2012. december 31-én hatályban lévő, valamint az országos településrendezési és építési követelményekről szóló 253/1997. (XII. 20.) Korm. rendelet (a továbbiakban: *OTÉK*) 2012. augusztus 6-án hatályos településrendezési követel-ményeinek és jelmagyarázatának figyelembevételével elkészített és elfogadott településrendezési eszköz 2019. december 31-ig alkalmazható. A magasabb szintű jogszabályoknak az elmúlt időszak-ban végbement módosítása miatt új kerületi építési szabályzatot szükséges alkotni.

Az *Étv* és a *Tkr* rendelkezéseinek megfelelően a kerületi építési szabályzat állapítja meg a kerület területére a helyi építési előírásokat, jogokat és kötelezettségeket. Az új kerületi építési szabályzat (a továbbiakban: *EÉSZ*) alapvetően nem változtat a hatályos építési előírásokon, azonban szerkezetében és fogalomhasználatában egységes, áttekinthető és korszerű, a mára kialakult szabályozási rendszerbe megfelelően illeszkedő helyi követelményrendszert hoz létre.

## Részletes indokolás

### Az 1.§-hoz:

Az *EÉSZ* területi hatályt azért nem rögzít, mert a teljes kerületre állapítja meg a szabályozást.

A katasztrófavédelmi osztályba sorolásra kerül sor a *Tkr* 5. sz. mellékletében meghatározott tartalmi követelmények 1.1.10. pontjának megfelelően.

### A 2.§-hoz:

Olyan szakmai fogalmak meghatározására kerül sor, melyeket más jogszabály nem rögzít, viszont az önkormányzati rendelet értelmezéséhez szükségesek.

### A 3.§-hoz:

A szabályzat rendszerének és az egyes szabályok meghatározásának kereteinek leírására kerül sor a *Tkr* 5. sz. mellékletében meghatározott tartalmi követelmények 1.1.1. pontjának megfelelően.

### A 4-5.§-hoz:

A telekalakítással és az elővásárlással kapcsolatos előírások meghatározására kerül sor a *Tkr* 5. sz. mellékletében meghatározott tartalmi követelmények 1.1.7. pontjának megfelelően.

### A 6-15.§-hoz:

Az elhelyezhető rendeltetésekre, a legnagyobb beépítettségre, a terepszint alatti beépítettségre, a beépítési magasságra, a telepítési távolságra, az építési helyre és az elő-, oldal- és hátsókertre vonatkozó, vagyis az építés általános szabályainak megállapítására kerül sor a *Tkr* 5. sz. mellékletében meghatározott tartalmi követelmények 1.1.9. pontjának megfelelően.

Az *OTÉK* 111. § (2) felhatalmazásában az Állami Főépítész hozzájárulása eltérést enged meg a legnagyobb beépítettség mértékétől (80% túllépése) az *OTÉK* 2. számú mellékletének nagyvárosias lakóterület és vegyes településközpont területein, melynek eseteit a 7.§ (4) b) pont rögzíti.

### A 16.§-hoz:

Az *OTÉK* 111. § (2) felhatalmazásában az Állami Főépítész hozzájárulása eltérést enged meg az *OTÉK* 36.§ (1) a) és (2) szerint meghatározott telepítési távolság mértékétől, mely a helyi adottságoknak megfelelőbb 2/3 értékkel szerepel.

### A 17-18.§-hoz:

Az építési övezetek zöldfelületeire vonatkozó szabályokat rögzíti a *Tkr* 5. sz. mellékletében meghatározott tartalmi követelmények 1.1.4. pontjának megfelelően.

Az *OTÉK* 111. § (2) felhatalmazásában az Állami Főépítész hozzájárulása a legkisebb zöldfelület mértékétől történő eltérést (10% helyett 0%) enged meg az *OTÉK* 2. számú mellékletének nagyvárosias lakóterület és vegyes településközpont területein, ennek esetét határozza meg a 17.§ (1) bekezdés.

### A 19-22.§-hoz:

Az épített környezet alakítására vonatkozó előírások keretében a meglévő épületekkel kapcsolatos szabályokat rögzíti a *Tkr* 5. sz. mellékletében meghatározott tartalmi követelmények 1.1.3. pontjának megfelelően

### A 23-25.§-hoz:

Az udvarméretek és udvari homlokzatok, illetve az egyes rendeltetésekre vonatkozó követelményeket rögzíti a Tkr 5. sz. mellékletében meghatározott tartalmi követelmények 1.1.9. pontjának megfelelően.

### A 26.§-hoz:

Közművekkel, közművesítettséggel kapcsolatos előírások a *Tkr* 5. sz. mellékletében meghatá-rozott tartalmi követelmények 1.1.8. pontjának megfelelően.

### A 27.§-hoz:

A személygépkocsik tárolására vonatkozó szabályokat rögzíti a *Tkr* 5. sz. mellékletében meghatá-rozott tartalmi követelmények 1.1.2. és 1.1.9. pontjának megfelelően.

### A 28-31.§-hoz:

Az egyes építési övezetek és alövezetek jele és részletes előírásaik a *Tkr* 5. sz. mellékletében meghatározott tartalmi követelmények 1.2.1. pontjának megfelelően.

### A 32.§-hoz:

A *Köu* övezetek területére vonatkozó szabályokat rögzíti a *Tkr* 5. sz. mellékletében meghatározott tartalmi követelmények 1.2.2. pontjának megfelelően.

### A 33.§-hoz:

Hatályba léptető rendelkezés biztosítja a jogszabály alkalmazásához szükséges kellő felkészülési időt.

### A 34.§-hoz:

Hatályon kívül helyező rendelkezések.

### A 35.§-hoz:

Átmeneti rendelkezés.

### Az 1. melléklethez:

A Szabályozási terv (Szt) rögzíti a szabályozási elemeket a *Tkr* 5. sz. mellékletében meghatározott tartalmi követelmények 2. pontjának megfelelően.

### Az 2-5. melléklethez:

A rendelet szövegébe terjedelme, mérete vagy formája miatt közvetlenül nem illeszthető rendelkezéseket tartalmaznak.